
КӲРТӖМ

Чӑваш Республикин социаллӑ пурнӑҫпа экономика аталанӑвӗн 
2035 ҫулч​ченхи стратегийӗ (малалла – Стратеги) тӗллев палӑртакан шайра туса хатӗрленӗ Чӑваш Республикин стратегилле планлас ӗҫ докуменчӗ шутланать. Стратеги Раҫҫей Федерацийӗн социаллӑ пурнӑҫпа экономика аталанӑ​вӗн приоритечӗсемпе тата тӗллевӗсемпе килӗшсе тӑракан Чӑваш Республикин социаллӑ пурнӑҫпа экономика аталанӑвӗн приоритечӗсене, тӗллевӗсемпе задачисене тата ҫул-йӗрӗсене палӑртать. Стратеги республикӑри патшалӑх влаҫӗн органӗсем, халӑх, общественность тата бизнес пӗр-пӗринпе тачӑ ҫыхӑнса ӗҫлессине аталантарма, регион шайӗнче управлени йышӑнӑвӗсене ҫирӗплетме май паракан вӑрах вӑхӑтлӑх шанчӑклӑ никӗс пулса тӑрать, патшалӑх влаҫӗн органӗсем, вырӑнти хӑй тытӑмлӑх органӗ​сем пӗр-пӗринпе вӑрах вӑхӑтлӑха килӗштерсе ӗҫлессине тивӗҫтерет.
Стратегие ҫак положенисене шута илсе туса хатӗрленӗ:

Федерацин "Раҫҫей Федерацийӗнче стратегилле планлас ӗҫ ҫинчен" 2014 ҫулхи ҫӗртме уйӑхӗн 28-мӗшӗнчи 172-ФЗ №-лӗ саккунне;

Раҫҫей Федерацийӗн демографи политикин 2025 ҫулчченхи тапхӑрти концепцине, ӑна Раҫҫей Федерацийӗн Президенчӗн 2007 ҫулхи юпа уйӑхӗн 9-мӗшӗнчи 1351 №-лӗ Указӗпе ҫирӗплетнӗ;

Раҫҫей Федерацийӗн Президенчӗн "Нацисем хушшинчи килӗшӳлӗхе тивӗҫтересси" 2012 ҫулхи ҫу уйӑхӗн 7-мӗшӗнчи 602 №-лӗ Указне;

Раҫҫей Федерацийӗн патшалӑх наци политикин 2025 ҫулчченхи тапхӑрти стратегине, ӑна Раҫҫей Федерацийӗн Президенчӗн 2012 ҫулхи раштав уйӑхӗн 19-мӗшӗнчи 1666 №-лӗ Указӗпе ҫирӗплетнӗ;

Патшалӑхӑн культура политикин никӗсӗсене, вӗсене Раҫҫей Федерацийӗн Президенчӗн 2014 ҫулхи раштав уйӑхӗн 24-мӗшӗнчи 808 №-лӗ Указӗпе ҫирӗплетнӗ; 

Раҫҫей Федерацийӗн наци хӑруш​сӑрлӑхӗн стратегине, ӑна Раҫҫей Федерацийӗн Президенчӗн 2015 ҫулхи раштав уйӑхӗн 31-мӗшӗнчи 683 №-лӗ Указӗпе ҫирӗплетнӗ;

Раҫҫей Федерацийӗн ӑслӑлӑхпа технологи аталанӑвӗн стратегине, ӑна Раҫҫей Федерацийӗн Президенчӗн 2016 ҫулхи раштав уйӑхӗн 1-мӗ​шӗнчи 642 №-лӗ Указӗпе ҫирӗплетнӗ; 

Раҫҫей Федерацийӗн регион аталанӑвӗн патшалӑх политикин 2025 ҫулч​ченхи никӗсне, ӑна Раҫҫей Федерацийӗн Президенчӗн 2017 ҫулхи кӑрлач уйӑхӗн 16-мӗ​шӗнчи 13 №-лӗ Указӗпе ҫирӗплетнӗ;

Раҫҫей Федерацийӗн экологи хӑрушсӑрлӑхӗн 2025 ҫулчченхи тапхӑрти стратегине, ӑна Раҫҫей Федерацийӗн Президенчӗн 2017 ҫулхи ака уйӑ​хӗн 19-мӗшӗнчи 176 №-лӗ Указӗпе ҫирӗплетнӗ;

Раҫҫей Федерацийӗнче информаци обществине 2017–2030 ҫулсенче аталантармалли стратегине, ӑна Раҫҫей Федерацийӗн Президенчӗн 2017 ҫул​хи ҫу уйӑхӗн 9-мӗшӗнчи 203 №-лӗ Указӗпе ҫирӗплетнӗ;

Раҫҫей Федерацийӗн экономика хӑрушсӑрлӑхӗн 2030 ҫулчченхи тап​хӑрти стратегине, ӑна Раҫҫей Федерацийӗн Президенчӗн 2017 ҫулхи ҫу уйӑ​хӗн 13-мӗшӗнчи 208 №-лӗ Указӗпе ҫирӗплетнӗ;

Раҫҫей Федерацийӗн Президенчӗн "Раҫҫей Федерацийӗн аталанӑвӗн 2024 ҫулчченхи тапхӑрти наци тӗллевӗсем тата стратегилле задачисем ҫинчен" 2018 ҫулхи ҫу уйӑхӗн 7-мӗшӗнчи 204 №-лӗ Указне;

Раҫҫей Федерацийӗнче сывлӑха сыхлас ӗҫе 2025 ҫулчченхи тапхӑрта аталантармалли стратегине, ӑна Раҫҫей Федерацийӗн Президенчӗн 2019 ҫулхи ҫӗртме уйӑхӗн 6-мӗшӗнчи 254 №-лӗ Указӗпе ҫирӗплетнӗ;

Раҫҫей Федерацийӗн Апат-ҫимӗҫ хӑруш​сӑрлӑхӗн доктринине, ӑна Раҫҫей Федерацийӗн Президенчӗн 2020 ҫулхи кӑрлач уйӑхӗн 21-мӗшӗнчи 20 №-лӗ Указӗпе ҫирӗплетнӗ;

Раҫҫей Федерацийӗн Президенчӗн "Раҫҫей Федерацийӗн аталанӑвӗн 2030 ҫулчченхи тапхӑрти наци тӗллевӗсем ҫинчен" 2020 ҫулхи утӑ уйӑхӗн 21-мӗшӗнчи 474 №-лӗ Указне;

Раҫҫей Федерацийӗн "Патшалӑх наци политикине пурнӑҫласси" патшалӑх программине, ӑна Раҫҫей Федерацийӗн Правительствин 2016 ҫулхи раштав уйӑхӗн 29-мӗшӗнчи 1532 №-лӗ йышӑнӑвӗпе ҫирӗплетнӗ;

Раҫҫей Федерацийӗн 2030 ҫулчченхи тапхӑрти транспорт стратегине, ӑна Раҫҫей Федерацийӗн Правительствин 2008 ҫулхи чӳк уйӑхӗн 22-мӗ​шӗнчи 1734-р №-лӗ хушӑвӗпе ҫирӗплетнӗ;

Федерацин Атӑлҫи округӗн социаллӑ пурнӑҫпа экономика аталанӑвӗн стратегине, ӑна Раҫҫей Федерацийӗн Правительствин 2011 ҫулхи нарӑс уйӑхӗн 7-мӗшӗнчи 165-р №-лӗ хушӑвӗпе ҫирӗплетнӗ;

Раҫҫей Федерацийӗн федераци транспорчӗ (чугун ҫул, сывлӑш, ти​нӗс, шалти шыв транспорчӗ) тата федераци пӗлтерӗшлӗ автомобиль ҫулӗ​сем енӗпе территорине планламалли схемине, ӑна Раҫҫей Федерацийӗн Правительствин 2013 ҫулхи пуш уйӑхӗн 19-мӗшӗнчи 384-р №-лӗ хушӑвӗпе ҫирӗплетнӗ;

Патшалӑх культура политикин 2030 ҫулчченхи тапхӑрти стратегине, ӑна Раҫҫей Федерацийӗн Правительствин 2016 ҫулхи нарӑс уйӑхӗн 29-мӗ​шӗнчи 326-р №-лӗ хушӑвӗпе ҫирӗплетнӗ;

Раҫҫей Федерацийӗн Патшалӑх наци политикин 2025 ҫулчченхи тап​хӑрти стратегине 2019–2021 ҫулсенче пурнӑҫламалли ӗҫсен планне, ӑна Раҫҫей Федерацийӗн Правительствин 2018 ҫулхи раштав уйӑхӗн 28-мӗ​шӗнчи 2985-р №-лӗ хушӑвӗпе ҫирӗплетнӗ;

Раҫҫей Федерацийӗн патшалӑх культура политикин 2030 ҫулчченхи тапхӑрти стратегине 2019–2021 ҫулсенче пурнӑҫламалли ӗҫсен планне, ӑна Раҫҫей Федерацийӗн Правительствин 2019 ҫулхи ҫӗртме уйӑхӗн 11-мӗ​шӗнчи 1259-р №-лӗ хушӑвӗпе ҫирӗплетнӗ;

Раҫҫей Федерацийӗн агропромышленноҫӗн тата пулӑ хуҫалӑх комплексӗсен аталанӑвӗн 2030 ҫулчченхи тапхӑрти стратегине, ӑна Раҫҫей Федерацийӗн Правительствин 2020 ҫулхи ака уйӑхӗн 12-мӗшӗнчи 993-р №-лӗ хушӑвӗпе ҫирӗплетнӗ;

Раҫҫей Федерацийӗн Президенчӗн Раҫҫей Федерацийӗн Федераци Пухӑвне ҫулсерен яракан ҫырӑвӗсене;

Раҫҫей Федерацийӗн Правительствин 2024 ҫулчченхи тапхӑрти ӗҫ-хӗлӗн тӗп ҫул-йӗрӗсене, вӗсене Раҫҫей Федерацийӗн Правительствин Председателӗ 2018 ҫулхи авӑн уйӑхӗн 29-мӗшӗнче ҫирӗплетнӗ;

федераци шайӗнче туса хатӗрленӗ Раҫҫей Федерацийӗн стратегилле планлас ӗҫ докуменчӗсене;

Раҫҫей Федерацийӗн социаллӑ пурнӑҫпа экономика аталанӑвӗн 
2030 ҫулчченхи тапхӑрти вӑрах вӑхӑтлӑх прогнозне (Раҫҫей Экономика министерстви туса хатӗрленӗ);

Раҫҫей Федерацийӗн социаллӑ пурнӑҫпа экономика аталанӑвӗн 
2036 ҫулчченхи тапхӑрти прогнозне (Раҫҫей Экономика министерстви туса хатӗрленӗ);

Раҫҫей Федерацийӗн субъекчӗн социаллӑ пурнӑҫпа экономика аталанӑвӗн стратегине ту​са хатӗрлемелли тата тӳрлетӳсем кӗртмелли методика сӗнӗвӗсене тата ӑна пурнӑҫламалли ӗҫсен планне, вӗсене Раҫҫей Федерацийӗн Экономика аталанӑвӗн министерствин 2017 ҫулхи пуш уйӑхӗн 
23-мӗшӗнчи 132 №-лӗ приказӗпе ҫирӗплетнӗ;

Чӑваш Республикин Пуҫлӑхӗ Чӑваш Республикин Патшалӑх Ка​нашне ҫулсерен яракан ҫырӑвӗсене;
Чӑваш Республикин патшалӑх программисене.

Стратегине Чӑваш Республикин Экономикипе социаллӑ пурнӑҫне 2020–2025 ҫулсенче аталантармалли комплекслӑ программӑпа килӗшӳллӗ тунӑ тата вӑл Чӑваш Республики территори тата отрасль тӗллевӗсене пур​нӑҫлас ӗҫе тӗпе хуракан аталанӑвӑн ҫӗнӗ тапхӑрне куҫассине тивӗҫтерет.

Чӑваш Республикин 2023 ҫулчченхи тапхӑрти социаллӑ пурнӑҫпа экономика аталанӑвӗн индикаторӗсене Чӑваш Республикин Министрсен Кабинечӗн 2020 ҫулхи утӑ уйӑхӗн 21-мӗшӗнчи 643-р №-лӗ хушӑвӗпе ырласа йышӑннӑ Чӑваш Республикин социаллӑ пурнӑҫпа экономика аталанӑвӗн 2021–2023 ҫулсенчи тапхӑрӗ валли тӑвакан прогноза тӗпе хурса шутласа палӑртнӑ. 
Стратеги Чӑваш Республикине вӑрах вӑхӑтлӑха аталантармалли тӗп документ шутланать, унӑн мероприятийӗсем халӑх пурнӑҫӗн ҫӳллӗ шайри пахалӑхне, экономика вӑй-хӑвачӗн ҫирӗп ӳсӗмне, Чӑваш Республикин конкурентлӑхне тивӗҫтерме тӗллев лартаҫҫӗ. Стратегилле планлас ӗҫ тытӑмӗн шайӗнче ӑна ресурссемпе тивӗҫтернӗ, пайӑр мероприятисен комплексне тытса тӑракан тата Стратеги тӗллевӗсене пурнӑҫлама палӑртакан Чӑваш Республикин патшалӑх программисем туллирех тӑваҫҫӗ.

I сыпӑк. СТРАТЕГИ ПРИОРИТЕЧӖСЕНЕ СУЙЛАСА ИЛНИНЕ ҪИРӖПЛЕТСЕ ПАНИ

1.1. Чӑваш Республикин социаллӑ пурнӑҫпа экономика аталанӑвӗн Раҫҫей Федерацийӗн тата Федерацин Атӑлҫи округӗн экономикинчи вырӑнне кӑтартакан комплекслӑ тишкерӗвӗ 

Чӑваш Республикин социаллӑ пурнӑҫпа экономика аталанӑвне комплекслӑн тишкерсе унӑн Федерацин Атӑлҫи округӗн (малалла – ФАО) тата Раҫҫей Федерацийӗн экономикинчи вырӑнне палӑртнӑ.
Раҫҫей Федерацийӗн ӑнӑҫлӑ аталанакан регионӗсен опычӗ, пӗтӗмӗш​ле илсен, ҫакна палӑртать: экономикӑн кал-кал аталанӑвӗпе ҫирӗплӗхне, ха​лӑх пурнӑҫӗ лайӑхланса пырассине наукӑпа тачӑ ҫыхӑннӑ экономика ҫине куҫни тивӗҫтерет, вӑйлӑ аталаннӑ регионсем паян пурте ҫав енӗпе палӑрса тӑраҫҫӗ. Ҫавнашкал эко​номикӑра ӗҫ тухӑҫлӑхӗ ҫӳллӗ шайра шутланать, наука пӗлӗвӗсем тата промышленноҫӑн пысӑк технологиллӗ секторӗсем вара экономика ӳсӗмне тивӗҫтерес енӗпе тӗп вырӑнта тӑраҫҫӗ, пулӑшу секторӗ хӑвӑрт аталанать.
Чӑваш Республики паян регионсем хушшинчи сумлӑ рейтингсенче ҫирӗппӗн тивӗҫлӗ вырӑн йышӑнса тӑрать:
Чӑваш Ен бюджет кӑтартӑвӗсен уҫӑлӑхӗ енӗпе 2019 ҫулхи пӗтӗм​летӳсем тӑрӑх Раҫҫей Федерацийӗн субъекчӗсен рейтингӗн лидерӗ шутланать;

ӗҫ тӑвакан власть органӗсен ӗҫ тухӑҫлӑхӗн рейтингӗнче 17-мӗш вы​рӑн йышӑнать;

туянусен уҫҫӑнлӑхӗн наци рейтингӗнче 2018 тата 2019 ҫулсенче Чӑваш Ене туянусен уҫҫӑнлӑхӗн чи пысӑк шайне – "гарантиленӗ уҫҫӑнлӑх" степеньне панӑ;

йӗркелӳ тӗлӗшӗнчен витӗм кӳреслӗхӗн хаклавӗн рейтингӗнче Чӑваш Ен 2019 ҫулхи пӗтӗмлетӳсем тӑрӑх "Чи ҫӳллӗ шай" ушкӑнри хӑйӗн вырӑнне сыхласа хӑварнӑ;

"Инноваци ӗҫӗ-хӗлӗ" индекс пӗлтерӗшӗпе Раҫҫей Федерацийӗн субъекчӗсен рейтингӗнче – 2-мӗш вырӑн;

наци экологи рейтингӗнче Чӑваш Ен, хӑйӗн вырӑнне лайӑхлатса, Раҫҫей Федерацийӗн субъекчӗсем хушшинче 7-мӗш вырӑн йышӑннӑ, ФАОра – 
1-мӗш вырӑн;

Раҫҫей Федерацийӗн субъекчӗсен рейтингӗнчи "Хула хутлӑхӗн пахалӑх индексӗ" пӗлтерӗшпе Чӑваш Ен 2019 ҫул пӗтӗмлетӗвӗсем тӑрӑх 
9-мӗш вырӑн йышӑннӑ, ФАОра –1-мӗш вырӑн;

Раҫҫей Федерацийӗн субъекчӗсен потребительсен интересӗсене хӳтӗлес ӗҫ шайне палӑртакан рейтингӗнче – 9-мӗш вырӑн;

Пӗтӗм Раҫҫейри "Юнармия" юхӑма хутшӑнакансен тӳпи" кӑтарту енӗпе Чӑваш Ен 9-мӗш вырӑн йышӑнать.

Раҫҫейӗн ТОП-500 чи лайӑх шкулӗсен йышне Чӑваш Енри – 5 шкул, ТОП-300 чи лайӑх ял шкулӗсен шутне Чӑваш Енри 11 шкул кӗнӗ. 

Чӑваш Ен – тин ҫуралнӑ ачасем вилессин шайне чакарас енӗпе Раҫҫей Федерацийӗн субъекчӗсем хушшинче малтисен йышӗнче (чӗрӗ ҫуралнӑ 1 пин ача пуҫне ку кӑтарту 2019 ҫулта Чӑваш Енре – 3,3, Раҫҫейӗпе – 4,9, ФАОра – 4,6).

"Эксперт РА" рейтинг агентстви Чӑваш Республикин кредита тавӑрас пултарулӑхӗн рейтингне ruА шайӗнче ҫирӗплетнӗ. Рейтинг палӑртакан прогноз – ҫирӗп шайра.

Ҫав вӑхӑтрах Чӑваш Республикин экономики, пӗтӗмӗшле илсен, кризис пулӑмӗсене Раҫҫей Федерацийӗнчен япӑхрах чӑтса ирттернине палӑртмалла. 2009 ҫулта 17,7 процента ҫити чакса кайнӑ пӗтӗм регион продукчӗ (малалла – ПРП) Чӑваш Енре 2018 ҫул тӗлне ҫаплипех туллин ҫирӗпленсе ҫитеймен (2008 ҫулхи кӑтарту шайӗпе 95 процент).
Чӑваш Республикин ПРП 2018 ҫулта 297,8 млрд. тенкӗпе танлашнӑ, пӗр ҫын пуҫне шутласа – 242,6 пин тенкӗ (ҫакӑ Раҫҫейри вӑтам шайран 
2,4 хут пӗчӗкрех, Раҫҫей Федерацийӗн субъекчӗсем хушшинче 71-мӗш вы​рӑн).
Чӑваш Республикин экономикин никӗсне промышленность йӗрке​лет – 32,7 процент (ҫав шутра тирпейлекен производствӑсем – 27,9 процент; электричество энергийӗпе, газпа тата пӑспа тивӗҫтересси, сывлӑша уҫӑлтарасси – 4 процент; шывпа тивӗҫтересси, шыва юхтарса кӑларасси, каяшсене пухса утилизацилес ӗҫе йӗркелесси, вараланине пӗтерес енӗпе тӑвакан ӗҫ-хӗле пурнӑҫласси – 0,7 процент; ҫӗр айӗнчен усӑллӑ япаласем кӑ​ларасси – 0,1 процент), курттӑм тата вак суту-илӳ; автотранспорт хатӗрӗсе​не тата мотоциклсене юсасси – 13,1 процент, ял хуҫалӑхӗ, вӑрман хуҫалӑхӗ, сунар ӗҫӗ, пулӑ тытасси тата пулӑ ӗрчетесси – 8,3 процент, куҫман пурлӑх енӗпе тӑвакан ӗҫ-хӗл – 7,2 процент, патшалӑх управленийӗ тата ҫар хӑруш-сӑрлӑхне тивӗҫтересси, социаллӑ пулӑшу парасси – 6,4 процент, строительство – 6,1 процент, сывлӑх сыхлавӗ тата социаллӑ пулӑшу ӗҫӗсем парас енӗ​пе тӑвакан ӗҫ-хӗл – 5,7 процент, транспортировка тата управ ӗҫӗ – 5,6 про​цент, вӗренӳ – 4,4 процент. 

Чӑваш Республикинче 2020 ҫулхи кӑрлач уйӑхӗн 1-мӗшӗ тӗлне чӑнласа 45,3 пин вак тата вӑтам предпринимательлӗх субъекчӗ (малалла – ВВП) ӗҫ-хӗл пурнӑҫланӑ.

Вак тата вӑтам предпринимательлӗх сферинче ӗҫлекенсен шучӗ, уй​рӑм предпринимательсене кӗртсе, 2020 ҫулхи кӑрлач уйӑхӗн 1-мӗшӗ тӗлне 122,7 пин ҫын шутланнӑ. Вак тата вӑтам предпринимательлӗх предприятийӗсенче ӗҫлекенсен вӑтам хисепӗн тӳпи ӗҫлекен халӑхӑн пӗтӗмӗшле йышӗнче – 20 процент.

ВВП субъекчӗсен тавар ҫаврӑнӑшӗ, хаклав тӑрӑх, 2019 ҫулта 339,9 млрд. тенкӗпе танлашнӑ.

Чӑваш Республики 2019 ҫулта 95 ҫӗршывпа тулашри суту-илӳ тунӑ. Унӑн ҫаврӑнӑшӗ АПШ 526,4 млн. долларӗпе танлашнӑ, ҫав шутра импорт шайӗ АПШ 325,7 млн. долларӗ тата экспорт тӳпи АПШ 200,7 млн. долларӗ чухлӗ пулнӑ.

Чӑваш Республикин тулашри суту-илӳ ӗҫӗ чӗр тавар шутланман тата энергетикӑпа ҫыхӑнман таварсен тӳпи экспортра та, импортра та ытларах пулнипе уйрӑлса тӑрать.

Тулашри суту-илӳ ӗҫӗн никӗсне чӗр тавар шутланман тата энергетикӑпа ҫыхӑнман таварсем (тулашри тавар ҫаврӑнӑшӗн 99 проценчӗ) йӗркелеҫҫӗ, ҫав хушӑрах тирпейлесе хатӗрленӗ таварсен тӳпи 2015–2019 ҫулсенче пӗр шайрах юлнӑ тата 2019 ҫулта республика импорчӗн 78 проценчӗпе, экспортӑн – 77 проценчӗпе танлашнӑ. 
Пурнӑҫ пахалӑхӗн пӗтӗмӗшле кӑтартӑвӗпе республика 2012 ҫулхи 
32-мӗш вырӑнтан 2019 ҫулта 44-мӗш вырӑна анса ларнӑ. Раҫҫейри регионсем хушшинче унӑн аталанӑвӗн тата пурнӑҫ пахалӑхӗн ытти кӑтартӑвӗсем те рейтинг вӗҫӗнче тӑраҫҫӗ.

Ҫав хушӑрах Чӑваш Республикин экономикинче ӗҫлекен ҫынсен ҫулталӑк​ри вӑтам шучӗ 2019 ҫулта 501,5 пин ҫынпа танлашнӑ, унсӑр пуҫне республикӑра пурӑнакан 80,6 пин ҫын унӑн тулашӗнче ӗҫленӗ (2018 тата 2017 ҫулсенче тивӗҫлӗн – 80,7 пин тата 74,9 пин ҫын). Регион тулашӗнче ӗҫлекен ҫынсен шучӗпе Чӑваш Ен Мускавпа Ленинград облаҫӗсем тата Пуш​кӑртстан Республики хыҫҫӑн Раҫҫейре тӑваттӑмӗш вырӑнта. 

Экономика аталанӑвӗн тата пурнӑҫ пахалӑхӗн чылай кӑтартӑвӗ енӗпе  республика Раҫҫейри регионсен рейтингӗн вӗҫӗнче тӑрать. Сӑмахран, "пу​рӑнма кирлӗ чи пӗчӗк виҫерен сахалрах тупӑшлӑ ҫынсен шучӗ" кӑтартупа вӑл 2018 ҫулта Раҫҫейре 71-мӗш вырӑн тата ФАОра 12-мӗш вырӑн, унпа ҫыхӑнса тӑракан "ҫын пуҫне тивекен укҫа-тенкӗ тупӑшӗсем" кӑтартупа вара – Раҫҫейре 54-мӗш вырӑн тата ФАОра 10-мӗш вырӑн, "тӗп капитала пӗр ҫын пуҫне хывакан инвестицисем" кӑтартупа – Раҫҫейре 79-мӗш вырӑн тата ФАОра 13-мӗш вырӑн йышӑнса тӑнӑ.

Ҫакна шута илсе Раҫҫей Федерацийӗн Правительствин йышӑнӑвӗпе Чӑваш Республикине социаллӑ пурнӑҫпа экономика аталанӑвӗ пӗчӗк шайра тӑракан Раҫҫейри 10 регион шутне кӗртнӗ. 

2009–2018 ҫулсенче танлаштаруллӑ тӗп кӑтартусем, сӑмахран, ӗҫ ту​хӑҫлӑхӗн, фонд тупӑшлӑхӗн, бюджета куҫаракан тӳлевсен, экономикӑра ӗҫ​лекен ҫын пуҫне хывакан инвестицисен, тӗп фондсене тата пӗтӗм регион продуктне хывакан инвестицисен кӑтартӑвӗсемпе инновациллӗ аталану кӑтартӑвӗсем, Раҫҫей Федерацийӗн ытти субъекчӗсемпе танлаштарсан, хуллентерех ӳссе пынӑ е ӳсме пӑрахнӑ.

Ҫавнашкал аталанӑвӑн тата чарса тӑракан факторсен сӑлтавӗсене уҫса парасси тата, чи кирли, экономикӑна ҫирӗппӗн аталантармалли тата Чӑваш Республикинчи халӑхӑн пурнӑҫ шайне тата унӑн пахалӑхне ӳстермелли ҫул-йӗрсене палӑртасси уйрӑмах пӗлтерӗшлӗ тӗллев пулса тӑрать.

Чӑваш Республикин социаллӑ пурнӑҫпа экономика лару-тӑрӑвне хак паракан тӗп кӑтартусене Стратеги ҫумне 1-мӗш хушса ҫырнинче илсе кӑ​тартнӑ.

1.2. Чӑваш Республикинчи муниципаллӑ пӗрлӗхсен социаллӑ пурнӑҫпа экономика аталанӑвне тишкернин кӑтартӑвӗсем
Чӑваш Республикинчи муниципаллӑ пӗрлӗхсем ӗҫ, промышленность, инфратытӑм, ял хуҫалӑхӗпе инвестици вӑй-хӑвачӗ енӗпе уйрӑлса тӑни сых​ланса юлать. Хуласем – республика инфратытӑмӗн аталанӑвӗн центрӗсем – малашлӑхлӑ инвестици площадкисемпе суту-илӳ тата ҫыхӑну центрӗсем пуррипе палӑрса тӑраҫҫӗ.

Республикӑн ҫурҫӗр пайӗнче (Муркаш, Шупашкар, Сӗнтӗрвӑрри, Ҫӗрпӳ районӗсем, Шупашкар тата Ҫӗнӗ Шупашкар хулисем) Чӑваш Ен халӑхӗн 
65 процентне яхӑн йышӗ пурӑнать, хула халӑхӗн тӳпи 82 процентпа танлашать. Кунта пысӑк ӑсталӑхлӑ ӗҫ кадрӗсем, управлени тата инженерипе техника персоналӗ, вӗренӳ, наукӑпа культура ӗҫченӗсем йышлӑ. Ҫак территори экономика вӑй-хӑвачӗ пысӑк пулнипе палӑрса тӑрать. Шупашкарпа Ҫӗнӗ Шупашкар хулисенче промышленность тата транспорт узелӗсем, ҫавӑн пекех тирпейлекен комплекс пуррипе палӑрса тӑракан лайӑх ӗҫлекен ял ху​ҫалӑхӗ, вӑйлӑ аталаннӑ инфратытӑм пур. Кунта Чӑваш Республикин тӗп энергетика хӑвачӗсем (Шупашкар ГЭСӗ, ӑшӑ электростанцийӗсем), промышленноҫӑн пысӑк предприятийӗсем выр​наҫнӑ. Сывлӑх сыхлавӗнче, вӗренӳре, производство сферинче, строительство ин​дустрийӗнче пысӑк технологиллӗ оборудование ӗҫе кӗртни ӑна инновациллӗ территори пек сӑнарлать. 

Республикӑн тӗп пайӗнче вырнаҫнӑ муниципаллӑ пӗрлӗхсем (Кус​лавкка, Вӑрмар, Тӑвай, Канаш, Йӗпреҫ, Вӑрнар районӗсем тата Канаш хули) ял хуҫалӑх продукцине, ҫут ҫанталӑк пуянлӑхӗсене (кирпӗч тумалли тӑм, извеҫ, вӑрман, эмел курӑкӗсем, ҫырла, кӑмпа) хальхи вӑхӑтпа килӗшӳл​лӗн тирпейлессине йӗркелеме пултараҫҫӗ. Унсӑр пуҫне, кунта машинӑсем тӑвакан тата металл тирпейлекен предприятисем пур, чи пӗлте​рӗшлӗ транспорт центрӗ шутланакан Канаш хули тата агрохимипе биотехнологисем енӗпе ҫӗнӗ технологисем туса хатӗрлемелли тата ӗҫе кӗртмелли инновациллӗ центр пулса тӑракан хула евӗр Вӑрнар поселокӗ вырнаҫнӑ. 

Республикӑн хӗвел анӑҫ енче ял хуҫалӑх таварӗсем туса илессине тата тирпейлессине йӗркелеме лайӑх майсемлӗ индустрипе аграри территорийӗ вырнаҫнӑ (Етӗрне, Хӗрлӗ Чутай, Элӗк, Красноармейски, Ҫӗмӗрле ра​йонӗсем тата Ҫӗмӗрле хули). Ҫӗмӗрле хулинче транспорт хатӗрӗсемпе оборудовани туса кӑларакан машиностроени комплексӗ лайӑх аталанать.

Кӑнтӑр енчи муниципаллӑ пӗрлӗхсен территорийӗн (Пӑрачкав, Ула​тӑр, Шӑмӑршӑ, Патӑрьел, Елчӗк, Комсомольски районӗсем тата Улатӑр хули) 40 процентне яхӑн пайне вӑрман йышӑнать. Комсомольски, Шӑмӑршӑ тата Елчӗк районӗсем республикӑри ял хуҫалӑх тата вӑрман ҫӗрӗсемпе тухӑҫлӑ усӑ курас енӗпе – малтисем. Улатӑр хулинче электротехника продукцийӗ, панельсем, металл конструкцийӗсем, чугун ҫул транспорчӗ валли таварсем туса кӑларас енӗпе специализациленекен организацисем вырнаҫнӑ. Улатӑр хули вырӑс православи культурин центрӗ шутланать. 

Чӑваш Республикинчи муниципаллӑ пӗрлӗхсен социаллӑ пурнӑҫпа экономика аталанӑвӗн комплекслӑ тишкерӗвне тата хаклавне туса ирттернӗ чухне организацисенче (вак предпринимательлӗх субъекчӗсене шута илме​сӗр) ӗҫлекенсен уйӑхри вӑтам ӗҫ укҫи шайне, пурӑнмалли ҫурт-йӗр хута янин (1 пин ҫын пуҫне), тӗп капитала 1 ҫын пуҫне хывакан (вак предпринимательлӗх субъекчӗсене шута илмесӗр) инвестицисен шайне палӑртакан кӑтартусемпе усӑ курнӑ.

Организацисенче (вак предпринимательлӗх субъекчӗсене шута илме​сӗр) ӗҫлекенсен уйӑхри шутласа палӑртнӑ вӑтам ӗҫ укҫин чи пысӑк тата чи пӗчӗк пӗлтерӗшне тишкерни 2015 ҫултан пуҫласа 2019 ҫулти кӑтартусем хушшинчи уйрӑмлӑх ӳссе пынине кӑтартса парать.
Сӑмахран, 2015 ҫулта муниципаллӑ районсем хушшинчи шутласа па-лӑртнӑ чи пысӑк тата чи пӗчӗк ӗҫ укҫи хушшинчи уйрӑмлӑх 9054,2 тенкӗ чухлӗ шутланнӑ, уйӑхри чи пӗчӗк вӑтам ӗҫ укҫи Улатӑр районӗнче (13970,1 тен​кӗ), чи пысӑкки – Красноармейски районӗнче (23024,3 тенкӗ) пулнӑ. Хула округӗ​сем хушшинче асӑннӑ уйрӑмлӑх муниципаллӑ районтисенчен пӗчӗкрех, 
2015 ҫулта вӑл 6924,3 тенкӗпе танлашнӑ, ҫав хушӑрах чи пӗчӗк кӑтарту – Ула​тӑр хулинче (19267,7 тенкӗ), чи пысӑкки – Шупашкар хулинче (26192,0 тенкӗ). 

2019 ҫулта муниципаллӑ районсем хушшинчи асӑннӑ уйрӑмлӑх кӑ​тартӑвӗ пысӑкланнӑ тата вӑл 11659,8 тенкӗпе танлашнӑ: чи пӗчӗк кӑтарту Улатӑр районӗнче (20488,1 тенкӗ), чи пысӑкки – Красноармейски районӗнче (32147,9 тенкӗ). Хула округӗсем хушшинче ҫавнашкал уйрӑмлӑх шайӗ 10336,0 тенкӗ шутланнӑ: чи пӗчӗк кӑтарту – Улатӑр хулинче (25673,7 тен​кӗ), чи пысӑкки – Шупашкар хулинче (36009,7 тенкӗ). 

2015–2019 ҫулсенчи тапхӑрта 1 пин ҫын пуҫне пурӑнмалли ҫурт-йӗр хута янин чи пысӑк тата пӗчӗк пӗлтерӗшӗсем хушшинчи уйрӑмлӑх шайӗ асӑннӑ кӑтарту пӗлтерӗшӗсем тан мар пулнине кӑтартать.

Муниципаллӑ районсем хушшинчи ҫавнашкал уйрӑмлӑх 2015 ҫулта 673 тӑв. метр шайӗнче пулнӑ: чи пӗчӗк кӑтарту Елчӗк районӗнче (1 пин ҫын пуҫне 327 тӑв. метр), чи пысӑкки – Шӑмӑршӑ районӗнче (1 пин ҫын пуҫне 1000 тӑв. метр), хула округӗсем хушшинчи уйрӑмлӑх шайӗ – 607 тӑв. метр: чи пӗчӗк кӑтарту Улатӑр хулинче (1 пин ҫын пуҫне 213 тӑв. метр), чи пысӑкки – Шупашкар хулинче (1 пин ҫын пуҫне 820 тӑв. метр). 

2019 ҫулта муниципаллӑ районсем хушшинчи ҫав уйрӑмлӑх пӗ​чӗкленнӗ тата 302 тӑв. метрпа танлашнӑ: чи пӗчӗк кӑтарту – Пӑрачкав райо​нӗнче (1 пин ҫын пуҫне 172 тӑв. метр), чи пысӑкки Вӑрнар районӗнче пулнӑ (1 пин ҫын пуҫне 474 тӑв. метр), хула округӗсем хушшинчи уйрӑмлӑх шайӗ 661 тӑв. метр шутланнӑ: чи пӗчӗк кӑтарту – Ҫӗмӗрле хулинче (1 пин ҫын пуҫне 174 тӑв. метр), чи пысӑкки – Шупашкар хулинче (1 пин ҫын пуҫне 
835 тӑв. метр). 

Тӗп капитала 1 ҫын пуҫне хывакан (вак предпринимательлӗх субъекчӗсене шута илмесӗр, хальхи хаксемпе) инвестицисен кӑтартӑвӗ ҫавӑн пекех пӗлтерӗшсен пысӑк уйрӑмлӑхӗпе палӑрса тӑрать. 

2015 ҫулта чи пысӑк тата чи пӗчӗк пӗлтерӗшсем хушшинчи уйрӑмлӑх 54,2 пин тенкӗпе танлашнӑ: чи пӗчӗк кӑтарту Тӑвай районӗнче (1 ҫын пуҫне 2,5 пин тенкӗ), чи пысӑкки – Шупашкар районӗнче (1 ҫын пуҫне 56,7 пин тенкӗ). Хула округӗсем хушшинче ҫавнашкал уйрӑмлӑх 2015 ҫулта 37,3 пин тенкӗпе танлашнӑ, чи пӗчӗк кӑтарту Улатӑр хулинче (1 ҫын пуҫне 7,9 пин тенкӗ), чи пысӑкки – Шупашкар хулинче (1 ҫын пуҫне 45,2 пин тенкӗ).

2019 ҫулта муниципаллӑ районсем хушшинчи уйрӑмлӑх шайӗ пысӑк-ланнӑ тата 64,1 пин тенкӗпе танлашнӑ: чи пӗчӗк кӑтарту Шӑмӑршӑ районӗнче (1 ҫын пуҫне 1,9 пин тенкӗ), чи пысӑкки – Шупашкар районӗнче 
(1 ҫын пуҫне 66,0 пин тенкӗ), хула округӗсем хушшинчи асӑннӑ уйрӑмлӑх вара 43,3 пин тенкӗпе танлашнӑ: чи пӗчӗк кӑтарту Улатӑр хулинче (1 ҫын пуҫ​не 7,0 пин тенкӗ), чи пысӑкки – Шупашкар хулинче (1 ҫын пуҫне 
50,3 пин тенкӗ).
Чӑваш Республикинчи муниципаллӑ районсемпе хула округӗсен социаллӑ пурнӑҫпа экономика лару-тӑрӑвне палӑртакан кӑтартусене Стратеги ҫумне 2-мӗш хушса ҫырнинче илсе кӑтартнӑ.

1.3. Чӑваш Республикин социаллӑ пурнӑҫпа экономика 
аталанӑвӗн экономика, социаллӑ пурнӑҫ тата технологи факторӗсене, шалти тӑрӑмӗн (вӑйлӑ тата вӑйсӑр енӗсен) тата Чӑваш Республикин социаллӑ пурнӑҫпа экономика аталанӑвӗн тулашри лару-тӑрӑвӗн (майӗсемпе хӑрушлӑхӗсене) тишкерни
Чӑваш Республикин социаллӑ пурнӑҫпа экономика аталанӑвӗн шалти тата тулашри факторӗсене тишкерни ҫак тӗп вӑйлӑ тата вӑйсӑр енӗсене, майӗсемпе хӑрушлӑхӗсене, ҫавӑн пекех регион аталанӑвӗ ҫине политика, экономика, социаллӑ пурнӑҫпа технологи факторӗсем витӗм кӳнине тупса палӑртнӑ:
PEST-тишкерӳ
	Политика факторӗсем

	Тулашри 
факторсем
	Раҫҫей Федерацийӗн Конституцине 2020 ҫулта кӗртнӗ тӳрлетӳсем, вӗсем влаҫӑн тӗрлӗ органӗсем хушшинчи полномочисене ҫӗнӗлле пайласа панине пула патшалӑх управленийӗн тытӑмне палӑрмаллах улӑштараҫҫӗ
Раҫҫей Федерацийӗн саккунӗсене (налук, административлӑ, ӗҫлев сак​кунӗсене) улӑштарни
Геополитикӑри ҫивӗч лару-тӑру, АПШ, Европа тата Канада ҫӗршывӗсем Раҫҫей экономики тӗлӗшпе йышӑннӑ экономика санкцийӗсем вӑйра тӑ​расси сыхланса юлни, ҫавӑн пекех Раҫҫей Федерацийӗн Правительстви енчен йышӑнакан ответлӑ мерӑсем

	Шалти
факторсем
	Социаллӑ пурнӑҫ ҫирӗплӗхӗ
Халӑхсем тата тӗнсем хушшинчи ҫирӗплӗх
Регионти саккунсене лайӑхлатни, ҫав шутра инвестици сферинче, строительство сферинче (ҫавӑн пекех пурӑнмалли ҫурт-йӗр сферинче)

Кӳршӗ регионсемпе тата ют ҫӗршывсемпе ҫыхӑнса ӗҫлессине йӗркелени
Гражданла обществӑн институчӗсемпе хутшӑнса ӗҫлени

	Экономика факторӗсем

	Тулашри 
факторсем
	Ҫӗнӗ коронавирус инфекцийӗн (COVID-2019) пандемине пула 2020 ҫулта йӗркеленнӗ тӗнчери экономика кризисӗ. 2020 ҫул пуҫламӑшӗнче нумай ҫӗршывра ҫӗнӗ коронавирус инфекцийӗпе (COVID-2019) кӗ​решме пулӑшакан карантин мерисене йышӑнни чи пысӑк экономикӑсенчи ӗҫлӗ хастарлӑха палӑрмаллах чакарнӑ.

АПШ, Европа ҫӗршывӗсемпе Китай ҫӗршывӗн шалти пӗтӗм продукчӗн ӳсӗмӗ чакни 
Чӗрӗ нефть, нефть продукчӗсемпе ҫут ҫанталӑк газӗн тӗнчери хакӗсем йӳнелни, ҫакӑ, Раҫҫей экономики чӗр тавар экспорчӗ ҫине ытларах тайӑ-накан условисенче, ҫӗршыв экономики топливӑпа энергетика ресурсӗсен экспортне пӑхӑнса тӑнине тата регионсен бюджечӗсене укҫа-тенкӗпе тивӗҫтересси тӗнчери рыноксен чӗр тавар хакӗсен кал-кал аталанӑвӗнчен килнине палӑртать

	Шалти факторсем
	Демографи ӗҫӗнчи япӑх лару-тӑру, сӑмахран, халӑх хӑвӑрт ватӑлса пыни. Статистика кӑтартӑвӗсем тӑрӑх, Чӑваш Республикинче, Раҫҫейри ытти регионсенчи пекех, ӗҫлеме пултаракан ӳсӗмрен аслӑрах ҫынсен хисепӗ ҫулсерен ӳсни палӑрать: юлашки вунӑ ҫул хушшинче 260,8 пин ҫынран (2010 ҫулхи кӑрлач уйӑхӗн 1-мӗшӗ тӗлне) 302,8 пин ҫынна ҫити (2020 ҫул​хи кӑрлач уйӑхӗн 1-мӗшӗ тӗлне), е 16,1 процент чухлӗ (Раҫҫейӗпе 30,7 млн. ҫынран 36,6 млн. ҫынна ҫити, е 19,3 процент чухлӗ)
Халӑх шучӗ чакни тата ҫынсем, чи малтанах халӑхӑн чи хастар пайӗ – ҫамрӑксем, урӑх вырӑна пурӑнма куҫни, ҫакӑ ӗҫ рынокӗнче ӗҫ вӑйӗн кирлӗлӗхӗпе ҫителӗклӗхӗ хушшинчи шайлашусӑрлӑха йӗркелет 

Регионта ӗҫсӗрлӗх шайӗ хӑвӑрт ӳсни (пӗтӗмӗшле илсен Раҫҫейри пекех).
Ҫынсем республикӑри ӗҫпе тивӗҫтерекен служба органӗсенчен пулӑшу ыйтнӑ тӗслӗхсен хисепӗ ӳснине шута илеҫҫӗ. Регистрациленӗ ӗҫсӗрлӗх


	
	шайӗ 2020 ҫул пуҫламӑшӗнчен тытӑнса 2020 ҫулхи утӑ уйӑхӗн 1-мӗшӗ тӗлне 6 хут ӳснӗ

Логистика, ял хуҫалӑх таварӗсем туса илес тата вырнаҫтарас сферӑра коопераци вӑйсӑр аталаннӑ условисенче ял хуҫалӑх таварӗсем туса илекенсем рынока ирӗклӗн тухайманни. Чӑваш Ен климат час-часах улшӑнса тӑракан теветкеллӗ ҫӗр ӗҫ зони шутланать

	Социаллӑ факторсем

	Тулашри факторсем
	Урбанизаци процесӗсем вӑйланни, ҫавӑн пекех ҫынсем Раҫҫей регио-нӗсене тата экономика вӑйлӑ аталаннӑ ҫӗршывсене куҫни, халӑхӑн ку-ҫӑмлӑхӗ ӳсни

Ӗҫлеме пултаракан халӑх йышне кӗрекен ҫынсен хисепӗ чакни

	Шалти 
факторсем
	Ял территорийӗсен социаллӑ аталанӑвӗн хӑвӑртлӑхӗ пӗчӗк шайра пулни, ҫавна пула социаллӑ пурнӑҫпа демографи лару-тӑрӑвӗ япӑхланни, пысӑк ӑсталӑхлӑ кадрсем ҫитменни тата вӗсем ял хуҫалӑх производствинче ту-пӑш шайӗ пӗчӗккине пула урӑх вырӑна ӗҫлеме куҫни, ялта альтер-нативлӑ ӗҫ-хӗл тӗслӗхӗсем вӑйсӑр аталанни палӑрать
Республикӑн историпе культура тата туризм вӑй-хӑвачӗпе ҫителӗксӗр шайра усӑ курни

	Технологи факторӗсем

	Тулашри факторсем
	Пӗтӗм тӗнчери технологи аталанӑвӗ, вӑл пуласлӑхри тӗнче сӑн-сӑпатне йӗркелет (глобализаци, тӗнчере мала тухассишӗн кӗрешни, экономикӑн ҫирӗп аталанӑвӗн никӗсӗ шутланакан пӗлӳ экономикине йӗркелени тата инновацисен пӗлтерӗшне ӳстерни, цифра технологийӗсене аталантарни, био-, нанотехнологисене аталантарни, технологисене пӗр-пӗринпе ҫы-вӑхлатни, энергин ҫӗнӗ ҫӑл куҫӗсен пӗлтерӗшне ӳстерни, климата тата тавралӑх хутлӑхне улӑштарни)

Экономикӑпа технологи хастарлӑхӗн центрӗ Ази ҫӗршывӗсемпе ШОС тата БРИКС ҫӗршывӗсене, унта малашне производствӑпа потреблени центрӗсем йӗркеленеҫҫӗ, куҫни

	Шалти факторсем
	Технологи ҫӗнетӗвне тата ҫӗнӗ технологи йӗрки ҫине куҫнине пула экономика ӳсӗмӗн пысӑк хӑвӑртлӑхне тивӗҫтернӗ май специалистсемпе ӗҫ кадрӗсен професси компетенцийӗсен шайӗ тата тӗсӗ тӗлӗшпе лартакан требованисем ӳсни Республикӑра экономика ӳсӗмӗн никӗсне хывмалли сӑлтав пулса тӑракан наукӑпа техника революцине туса ирттерни (искусствӑлла интеллект, нано- тата биотехнологисен аталанӑвӗ, пӗтӗм ӗҫ-хӗл сферине цифрӑлани, наука дисциплинисем хушшинче тачӑ хутшӑнса тата пӗрлешсе тӑвакан ӗҫ-хӗл, тӗпчевсемпе туса хатӗрленӗ ӗҫсем ҫине тимлӗрех пӑхни, пӗлӳ инженерийӗ (пӗлӳ управленийӗ) вӑйланни), анлӑ та пысӑк информаци сечӗсен пӗлтерӗшӗ ӳсни тата ыт. те), ҫакӑ Чӑваш Ене социаллӑ

пурнӑҫпа экономика аталанӑвӗн пачах урӑх шайри ҫулӗ ҫине тухма май парать


SWOT-тишкерӳ
	
	Вӑйлӑ енсем
	Вӑйсӑр енсем

	
	Географи тӗлӗшӗнчен Раҫҫейӗн Европа пайӗн центрӗнче, Атӑл ҫыранӗнчи меллӗ вырӑнта вырнаҫни; пысӑк пӗл-терӗшлӗ чугун ҫул, шыв тата автомобиль магистралӗсен стратегилле ҫыхӑ-нӑвӗ, аталаннӑ транспорт инфратытӑ-мӗ пулни (Горький чугун ҫулӗ, федераци автомобиль ҫулӗсем ("Атӑл" М-7, "Вятка" Р-176, А-151), Шупашкар, Ҫӗ​нӗ Шупашкар хулисенчи пӗтӗм тӗн-чери аэропорт тата юхан шыв порчӗ-сем)
Политикӑри ҫирӗплӗх, халӑхсем тата тӗнсем хушшинче килӗшӳлӗх пулни
	Минералпа чӗр тавар ресурсӗсем сахал пулни, ҫӗр айӗнчен кӑла-ракан япаласен стратегилле тӗсӗ-сем ҫукки
Автомобиль ҫулӗсем япӑх шайра пулни
Ӗҫлеме пултаракан халӑх Раҫҫе-йӗн ӗҫ вӑйӗ кирлӗлӗхӗпе, ӗҫе вырнаҫма лайӑх майсем тата ӗҫ укҫи ҫӳллӗрех шайра пулнипе та-та аталаннӑ социаллӑ инфраты-тӑм пуррипе палӑрса тӑракан ре-гионӗсене куҫни


	
	
	

	Шалти факторсем
	Шанчӑклӑ тата йӗркеллӗ ӗҫтеш пулнине пӗрре мар ҫирӗплетни, кредит рейтингӗсенче лайӑх вырӑнта тӑни. Обществӑлла укҫа-тенкӗн уҫӑ тытӑмӗ, Чӑваш Республикин республика бюд-жечӗн хӑйӗн тупӑшӗсен ҫӳллӗ шайри диверсификацийӗ 

Патшалӑх управленийӗн тухӑҫлӑ ты-тӑмӗ, власть органӗсен информаци уҫӑлӑхӗ

Экономикӑн пысӑк технологиллӗ от-раслӗсене аталантарни, экологи тӗлӗ-шӗнчен таса тата шанчӑклӑ продуктсем туса кӑларни
Ӗҫ вӑйӗн ҫителӗклӗ ресурсӗ пулни Сывлӑха сыхлас ӗҫ тытӑмӗ ҫӳллӗ шай​ра аталанни, медицина организацийӗ​сен инфратытӑмӗн ҫителӗклӗхӗ, куль-турӑпа спорт учрежденийӗсен лайӑх аталаннӑ тытӑмӗ пулни, историпе культурӑн пуян еткерлӗхӗ

Экологин лайӑх лару-тӑрӑвӗ тата терри​то​рисене кирлӗ пек тирпей-илем кӗрт​ни
Шалти тата тулашри туризма аталантарма, ҫавӑн пекех санатори сиплевне ҫирӗплетме, регион илӗртӳлӗхне ӳс-терме пулӑшакан лайӑх климат усло-вийӗсем пулни
	Бюджет тивӗҫтерӗвӗ ҫителӗксӗр пулни

Региона бизнеса тытса пымалли лайӑх майсемлӗ вырӑн пек кӑтар-такан информацие ҫителӗксӗр шайра сарни
Монопрофильлӗ территорисем пулни
Тӗп фондсемпе инженер инфра-тытӑмӗ палӑрмаллах кивелсе ҫит-ни, производствӑна тӗп предприятисенче вӑраххӑн ҫӗнетсе пыни
Халӑх ватӑлни тата социаллӑ обя​зательствӑсен калӑпӑшӗсем ӳсни

Чӑрмавсем тата инфратытӑм ча-рӑвӗсем пурри

Территорисем талккӑшӗпех пӗр шайра аталанманни, ҫынсем со-циаллӑ пурнӑҫпа экономика ыр-лӑхӗсемпе тата пулӑшу ӗҫӗсемпе пӗр пек майсемпе усӑ курайманни 
Медицина организацийӗсен, куль​тура учрежденийӗсен пурлӑхпа техника никӗсӗ паянхи стандартсене тивӗҫтерменни

Инновациллӗ медицина техноло-гийӗсене ҫителӗксӗр хӑвӑртлӑхпа
ӗҫе кӗртни 
Туризм инфратытӑмӗ ҫителӗксӗр шайра пулни

	
	Майсем
	Хӑрушлӑхсем

	
	Экономикӑра тата социаллӑ сферӑра хастарлӑн улшӑнусем тума, бизнеса аталантарма тата тӗнчери малта пыракан брендсен пысӑк технологиллӗ продукчӗсене туса кӑларас тӗллевпе стратегилле ӗҫтешсене явӑҫтарма ла-йӑх майсем пурри
Производство компанийӗсене хушӑн-нӑ хакӑн пысӑк та анлӑ производство ӗҫ-хӗлне явӑҫтарасси

"Пӗлӳ экономикине" йӗркелесси, нау-кӑпа тӗпчев тата опытпа конструктор
	Тӗнчере политика, финанс тата экономика ҫирӗп шайра пулманни, тӗнчери тӗрлӗ регионти экономика аталанӑвӗн танмарлӑхӗ, хӑш-пӗр ҫӗршывсем, чӑн малтанах Европа союзӗн ҫӗршывӗсем, Раҫҫей тӗлӗшпе япӑх ӗҫсем туни (санкцисем палӑртни)
Тӗнче энергетикин шайлашӑвӗ улшӑнни: тӗнчери тӗрлӗ ҫӗр-шывра атом энергетикин программисене

	
	ӗҫӗсем (малалла – НИОКР), наноматериалсем тата наноэлектроника, биотехнологи, нано-, био- тата когнит тех​нологийӗсен ҫыхӑнӑвӗ, вӗренӳ ата-ланӑвӗ, вӑрӑм ӗмӗр медицини тата пурнӑҫӑн ҫӗнӗ пахалӑхне тивӗҫтерни
Пысӑк технологиллӗ инноваци класте​рӗсем (машинӑсем тӑвакан, хими, био​технологи кластерӗсем тата ыт. те) туса хурассипе, строительство, ҫул-йӗр, пурӑнмалли ҫурт-йӗрпе коммуналлӑ хуҫалӑхра тата ыт. ҫӗнӗ материалсемпе ҫӗнӗ технологисем туса хатӗрлес​сипе ҫыхӑннӑ малашлӑх тӗллевӗсем

Чӑваш Ен тулашри рыноксене экологи тӗлӗшӗнчен таса апат-ҫимӗҫпе тухни

Сывӑ пурнӑҫ йӗркине ҫирӗплетни
Чӑваш Республикин халиччен явӑҫтар-ман ресурсӗсене туризм сферине канупа туризм инфратытӑмне майӗпен юсаса ҫӗнетмелли майпа хутшӑнта-расси
	пӑрахӑҫлани, сланец газӗн запасӗсене алла илни, ата​ланнӑ ҫӗршывсенче энергин йӑ-лана кӗмен ҫӗнелекен ҫӑл ку-ҫӗсемпе хастарлӑн усӑ курма ты-тӑнни, ҫакӑ малашлӑхра Раҫҫей энергоносителӗсен кирлӗлӗхӗ тата вӗсен хакӗ ҫине витӗм кӳме пултарать
Республика экономики тулашри конъюнктурӑна пӑхӑнса тӑни

Раҫҫей регионӗсем хушшинче инвестицисем явӑҫтарас тата хӑй-сен территорийӗсенче ҫӗнӗ производствӑсем вырнаҫтарас енӗпе конкуренци палӑрмаллах ӳсни

Раҫҫей регионӗсем хушшинче конкуренци вӑйланни

Халӑхӑн ӳсӗм тытӑмӗ аслӑ ҫул-сенчи ҫынсен шучӗ нумайланни еннелле улшӑнни тата демографи пусӑмӗн коэффициенчӗ ӳсни

Туристсене явӑҫтарас тӗлӗшпе кӳршӗ регионсемпе конкуренци  ҫивӗчленни

	Тулашри тата шалти факторсем
	
	


II сыпӑк. ЧӐВАШ РЕСПУБЛИКИН СОЦИАЛЛӐ ПУРНӐҪПА 
ЭКОНОМИКА АТАЛАНӐВӖН 2035 ҪУЛЧЧЕНХИ СТРАТЕГИЙӖН ПРИОРИТЕЧӖСЕМ, ТӖЛЛЕВӖСЕМПЕ ЗАДАЧИСЕМ 
ТАТА ҪУЛ-ЙӖРӖСЕМ

2.1. Чӑваш Республикин стратегилле тӗп приоритечӗ
Туса ирттернӗ тишкерӳ результачӗсем ҫакна палӑртаҫҫӗ: Чӑваш Республикин социаллӑ пурнӑҫпа экономикин шайлашуллӑ аталанӑвне тивӗҫтерме этем капиталне аталантармалла, экономика тытӑмне диверсификацилемелле, инноваци тата технологи вӑй-хӑвачӗпе кирлӗ пек усӑ курмалла, инфратытӑм чӑрмавӗсене сирмелле, регион йышне кӗрекен территорисене комплекслӑн аталантармалла.

Чӑваш Республикин стратегилле тӗп приоритечӗ – экологи тӗлӗ​шӗнчен таса регионта, инвестицин тата инновацин пысӑк вӑй-хӑвачӗпе палӑрса тӑракан конкурентлӑ экономика йӗркелесе, Чӑваш Республикин халӑхӗн пурнӑҫ тулӑхлӑхне ӳстересси. 

Республикӑна аталантармалли тӗп тӗллевсенчен пӗри – социаллӑ пурнӑҫпа демографи лару-тӑрӑвӗнче палӑрмаллах ырӑ улшӑнусем туса ирттерсе халӑхӑн пурнӑҫ пахалӑхне лайӑхлатасси.

Чӑваш Республикин экономикин ӳсӗмӗн тӗп драйверӗсем тирпейлекен промышленность, аграри-промышленность комплексӗ (упрассине тата тирпейлессине кӗртсе), информаци технологийӗсен сфери, туризм, ҫавӑн пекех, инвестици проекчӗсемпе инфратытӑма аталантармалли проектсене пурнӑҫланӑ чухне, строительство ӗҫӗ-хӗлӗ пулса тӑмалла.

Аграри секторӗн производство ӗҫ-хӗлӗн хальхи моделӗ Раҫҫей симӗс брен​чӗн стандарчӗсемпе килӗшӳллӗн ял хуҫалӑхӗн экологи тӗлӗшӗнчен таса продукцине тата органика апат-ҫимӗҫ продукчӗсене туса кӑларма май парать.

Аслӑ шкулпа професси вӗренӗвӗн тӗп тӗллевӗ регион экономикине пысӑк ӑсталӑхлӑ кадрсемпе тивӗҫтересси пулса тӑрать.

Культурӑпа ҫут ҫанталӑкӑн пур пек объекчӗсем туристсемшӗн илӗр​тӳллӗ шутланаҫҫӗ, аталаннӑ ҫул-йӗр тытӑмӗ вара вӗсем патне пӗр чӑрмавсӑр килсе ҫӳ​реме май парать.

2.2. Чӑваш Республикин социаллӑ пурнӑҫпа 

экономика аталанӑвӗн сценарийӗсем
Чӑваш Республикин аталанӑвӗн сценарине палӑртма тӗнче экономикин аталанӑвӗн туртӑмӗсене шута илмелле.

Тӗнче экономикин вӑрах вӑхӑтлӑх малашлӑхри аталанӑвӗ

2020 ҫулта ҫӗнӗ коронавирус инфекцийӗн (COVID-2019) пандемине пула тӗнче экономики тӑрук (2008–2009 ҫулсенчи финанс кризисӗ вӑхӑтӗнчинчен чылай ытларах) чакса ларма пултарассине палӑртаҫҫӗ. 2020 ҫулӑн иккӗмӗш ҫурринче пандеми чакма пултарассине тата ӑна сарӑлма парас мар тӗллевпе йышӑннӑ мерӑсене пӑрахӑҫлама пултарнине шута илекен никӗсри сценарипе килӗшӳллӗн тӗнче экономики, прогноз тӑрӑх, экономика хастарлӑхӗ йӗркене кӗрсе пынӑ май, 2021 ҫулта 5,8 процент чухлӗ ӳсме пултарать, ҫакна тума патшалӑх кӳрекен пулӑшу та май парать. 

Тӗнчери ҫак прогноз питех те уҫӑмсӑр пулнине асӑнмалла. Экономика сиенӗсем пӗр-пӗринпе мӗнлерех ҫыхӑнса тӑнине палӑртма та йывӑр тӗрлӗ сӑлтавсенчен, ҫав шутра пандеми аталанӑвӗнчен, унӑн ҫулне пӳлмелли мерӑсен интенсивлӑхӗпе тухӑҫлӑхӗнчен, тавар тӑратмалли масштабсем пӑсӑлнинчен, тӗнчери финанс рынокӗсенчи условисене тӑруках хытарнинчен, тӑкаксен тытӑмӗнчи улшӑнусенчен, ҫынсен тыткаларӑшӗ улшӑннинчен (сӑмахран, вӗсен суту-илӳ центрӗсене кайса ҫӳреме, общество транспорчӗпе усӑ курма кӑмӑл ҫуккинчен), ҫирӗп шанӑҫлӑх ҫине тата ул​шӑнса тӑракан биржа таварӗсен хакӗсем ҫине витӗм кӳме пулнинчен килеҫҫӗ. Чылай ҫӗршыв темиҫе шайлӑ кризиспа тӗл пулать, ун шутне сывлӑха сыхлас ӗҫри шок, шалти сӑлтавсене пула йӗркеленекен экономика пӑтӑрмахӗсем, тулашри суту-илӳ шайӗ чакса ларни, капитал юхӑмӗсем килме пӑрахни тата биржа таварӗсен хакӗсем ӳкни кӗреҫҫӗ. Ҫав вӑхӑтрах лару-тӑру япӑхланас хӑрушлӑх палӑрать.

Пӗтӗмӗшле илсен, тӗнче экономикинчи экономика хастарлӑхӗн центрӗ аталанакан ҫӗршывсемпе рыноксем еннелле куҫас туртӑм сыхланса юлать. Экономикӑн анлӑ та вӑйлӑ ӳсӗмӗ ытларах аталанакан ҫӗршывсен, чӑн малтанах, Китайпа Инди ҫӗршывӗсен шучӗпе, пулса иртмелле. Экспертсем пӗлтернӗ тӑрӑх, вӗсен тӳпи ҫитес вӑхӑтра пӗтӗм тӗнче экономикин ӳсӗмӗн 
40 процентне ҫити ӳсме пултарать.

Иккӗмӗш туртӑм технологисем хӑвӑрт сарӑлни тата вӗсем экономика ҫине витӗм кӳни пулса тӑрать, ҫакӑ информацие сарас ӗҫри ҫӗнӗлӗхсемпе, ҫавӑн пекех технологисем ҫинче никӗсленнӗ бизнес-моделӗсем онлайн мелӗпе ӗҫлекен суту-илӳ платформисенчен тытӑнса мобильлӗ шырав приложенийӗсем таран хӑвӑрт сарӑлма пултарнипе ҫыхӑннӑ.

Тулашри условисен геополитика уҫӑмсӑрлӑхӗ Стратегие пурнӑҫлама сценари варианчӗсемпе усӑ курма кирлине палӑртать.

Чӑваш Республикин социаллӑ пурнӑҫпа экономикӑн 2035 ҫулчченхи аталанӑвӗн сценари условийӗсем

Чӑваш Республикин 2035 ҫулчченхи тапхӑрти аталанӑвӗ тӗнчери экономика аталанӑвӗн туртӑмӗсемпе тата Раҫҫей экономикин аталанӑвӗн вӑрах вӑхӑтлӑха прогнозлакан сценари условийӗсемпе килӗшӳллӗн пулса иртет.

Сценарисем социаллӑ пурнӑҫпа экономика ӗҫ-хӗлне хӑвӑртлатмалли факторсемпе (инвестици, инноваципе технологи, тытӑм тата институци улшӑнӑвӗсем) мӗнлерех интенсивлӑхпа усӑ курнипе уйрӑлса тӑраҫҫӗ.

Ҫав хушӑрах аталанӑвӑн виҫӗ тӗп сценарине палӑртнӑ: 

пӗрремӗшӗ – консервативлӑ;

иккӗмӗшӗ – никӗсри;
виҫҫӗмӗшӗ – тӗллевлӗ.

Консервативлӑ сценари юлашки ҫулсенчи инерциллӗ трендсен тӑсӑмӗ ҫинче никӗсленет тата республикӑн социаллӑ пурнӑҫпа экономикӑн ҫирӗп лару-тӑрӑвӗ, тулашри факторсен витӗмне пула, уйрӑм кӑтартусен пӗлтерӗшӗ тӑрӑх вӑхӑтлӑха япӑхланма е лайӑхланма пултарассине шута илет. Система йӗркелекен компанисен уйрӑмах пӗлтерӗшлӗ тата сахал ресурс ыйтакан проекчӗсене пур​нӑҫласа консервативлӑ инвестици политики малалла тӑсӑлма пултарать.

Консервативлӑ сценарие пурнӑҫланӑ чухне бюджет укҫи-тенки ҫит​менни пирки вӑрах вӑхӑтлӑх инвестици проекчӗсене пурнӑҫлама, ҫав шутра патшалӑхӑнне (вӗсем тупӑшпа тухӑҫлӑха каярах кӑна кӳме пултараҫҫӗ), аталану проекчӗсем валли инвестицисене пысӑк мар шайпа хывассине прогнозлаҫҫӗ. Регионӑн пӗтӗм продукчӗн ҫулталӑкри ӳсӗмӗн вӑтам хӑвӑрт​лӑхне 2020–2035 ҫулсенче 2 процентран ытла мар шайпа палӑртаҫҫӗ.

Консервативлӑ сценари тапхӑрӗнче Стратеги тӗллевӗсене тулли мар калӑпӑшпа, тӗллевлӗ кӑтартусен палӑртнӑ пӗлтерӗшӗсенчен ытларахӑшне планпа палӑртнӑ сроксенче е палӑртса хунӑ сроксенчен кая юлса, пур​нӑҫлассине палӑртаҫҫӗ.

Никӗсри сценари геополитикӑри ҫирӗп мар лару-тӑрӑвӑн япӑх сиенӗсене чакарма, инфратытӑм чарӑвӗсене сирме, хуҫалӑх субъекчӗсен производствӑпа коопераци ҫыхӑнӑвӗсене аталантарма тата Чӑваш Республикин экономикин вӑрах вӑхӑтлӑх ӳсӗмӗ валли условисем туса хума, ҫав шутра пуҫарӑва тата пысӑк, вӑтам тата пӗчӗк инвестици проекчӗсене тухӑҫлӑн хавхалантармалли тата пурнӑҫламалли майсене аталантарма, экономикӑн хӳтлӗхсӗр секторӗсене кредит уйӑрса парас ӗҫе пулӑшма, этем капиталне аталантарма уйӑракан укҫа-тенкӗ калӑпӑшне ӳстерме палӑртать. Экономикӑра структура улшӑнӑвӗсем вӑйланассине, республикӑри халӑхӑн, ҫав шутра инҫетре вырнаҫнӑ тата ял ҫӗрӗнчи районсенче пурӑнакан ҫынсен те, пурнӑҫ шайӗпе пахалӑхӗ ӳсессине, ҫӗршыври тата тулашри рыноксенче Чӑваш Республикин лайӑх имиджӗ йӗркеленессине, конкуренци пултарулӑхӗ ӳсессине кӗтме шанӑҫ пур.

Никӗсри сценарине пурнӑҫлани экономикӑн ҫулталӑкри ӳсӗмӗн вӑтам хӑвӑртлӑхне 2020–2035 ҫулсенче 3,0–3,5 процент шайӗнче палӑртать, ҫакӑ Раҫҫей экономикин ӳсӗмӗн хӑвӑртлӑхӗпе тӳр килет. 

Асӑннӑ сценари тапхӑрӗнче палӑртнӑ тӗллевлӗ кӑтартусен пӗлтерӗш​не палӑртса хунӑ сроксенче пурнӑҫласа Стратеги тӗллевӗсене тулли калӑ​пӑшпа пурнӑҫлассине палӑртаҫҫӗ.

Тӗллевлӗ сценарине тӗп сценари вырӑнне суйласа илнӗ, вӑл республикӑн вӑй-хӑватне туллин пурнӑҫламалли майсене палӑртать. Тӗнче рынокӗнчи лару-тӑру ҫирӗпленсе ҫитсен республика предприятийӗсен таварӗсене шалти тата тулашри рыноксенче туянас ӗҫ ӳсессине кӗтме пулать. Ҫакӑ регион экономикин отраслӗсенче производство калӑпӑшне ӳстерме май парать, вӗсене инвесторсемшӗн илӗртӳллӗрех тӑвать. Регионӑн пысӑк инвестици хастарлӑхӗ тата бюджет ҫирӗплӗхӗ никӗсри производствӑсене ҫӗнетме тата экономикӑн инноваци компоненчӗ пысӑк шутланакан тата туса кӑларакан продукцин шайне ҫирӗппӗн ӳстерсе пыракан ҫӗнӗ секторӗсене аталантарма май парать. Ҫынсен палӑртакан чӑн тупӑшӗсем ӳснине тата инфляци процесӗсене чарса пынине пула халӑх республикӑра туса кӑларакан таварсене туянассин тата ҫыхӑну енӗпе паракан пулӑшу ӗҫӗсемпе усӑ курассин кӑтартӑвӗ пысӑкланни пурнӑҫӑн пысӑк пахалӑхне тивӗҫтерме май парать. Шайлашуллӑ талккӑш аталану сахал усӑ куракан территорисемпе ҫӗр лаптӑкӗсене хуҫалӑх ӗҫ-хӗлне явӑҫтарать, муниципаллӑ пӗрлӗхсен монопрофильлӗ чарулӑхне пӗтерет. Чӑваш Республикин ҫӗршыври тата пӗ​тӗм тӗнчери рынокри конкуренци пултарулӑхӗ палӑрмаллах вӑйланать.

Тӗллевлӗ сценарие пурнӑҫлани экономика отраслӗсенче ӗҫ тухӑҫлӑ​хӗн ҫирӗп ӳсӗмне, конкурентлӑ производство кластерӗсене аталантарассине тата ҫавна пула халӑх пурнӑҫӗ ҫӗнӗ стандартсемпе шайлашса тӑрассине тивӗҫтерет. РПП ӳсӗмӗн вӑтам хӑвӑртлӑхӗ 4–5 процентпа танлашать. Экономикӑн ҫирӗп ӳсӗмӗн тӗп факторӗсенчен пӗри 2019–2035 ҫулсенчи тапхӑрта ӗҫ тухӑҫлӑхӗ 2,2 хут ӳсни пулса тӑмалла. 

Экономика ӳсӗмӗ ӗҫ укҫи шайне пысӑклатма лайӑх майсем йӗркелет. 2035 ҫулта уйӑхри вӑтам ӗҫ укҫи шайӗ, 2019 ҫултипе танлаштарсан, 3 хут, чӑн ӗҫ укҫи – 1,8 хут ӳсмелле. 

Унсӑр пуҫне, тӗллевлӗ сценари условийӗсем ҫакна палӑртаҫҫӗ: 2035 ҫул тӗлне чир-чӗр, вилеслӗх тата инвалидлӑх кӑтартӑвӗсем пӗчӗк шайра пулнипе, пысӑк ӑсталӑхлӑ медицина ӗҫченӗсемпе тивӗҫтернӗ, чирсене тӗнчери наукӑпа техникӑн юлашки ҫитӗнӗвӗсене шута илсе диагностика тумалли, сиплемелли тата асӑрхаттармалли инноваци меслечӗсемпе палӑрса тӑракан сывлӑх сыхлав тытӑмне туса хураҫҫӗ, ҫакӑ демографи кӑтартӑвӗсене лайӑх​латма, ҫав шутра ӗҫлеме пултаракан халӑхӑн вилеслӗхне чакарма, пурнӑҫ тӑршшӗне 80,7 ҫула ҫити ӳстерме май парать. 

Асӑннӑ сценари тапхӑрӗнче, палӑртнӑ тӗллевлӗ кӑтартусен пӗлтерӗш​не палӑртнинчен маларах е палӑртнӑ сроксенче пурнӑҫласа, Стратеги тӗллевӗсене тулли калӑпӑшпа пурнӑҫлассине палӑртаҫҫӗ.

Тӗллевлӗ сценарие суйласа илнӗ чухне ҫак хӑрушлӑхсене шута илнӗ:
политика – пӗтӗм тӗнчери тата Раҫҫейри шалти политика лару-тӑрӑвӗ япӑхланма, Раҫҫей Федерацийӗ тӗлӗшпе ҫӗнӗ санкцисем тата чарусем йы​шӑнма, обществӑпа политика ҫирӗпсӗрлӗхӗ вӑй илме пултарни. Асӑннӑ хӑрушлӑх йӗркеленме пултарассине вӑтам шайра хаклаҫҫӗ, вӑл Стратегие пурнӑҫласси ҫине витӗм кӳрессине вара тӗллевлӗ сценаришӗн – пысӑках мар шай, никӗсри сценаришӗн – вӑтам, консервативлӑ сценаришӗн пӗчӗк шай палӑртаҫҫӗ;

право – Раҫҫей Федерацийӗн тата Раҫҫей Федерацийӗн субъекчӗсен социаллӑ пурнӑҫпа экономика аталанӑвӗн ыйтӑвӗсемпе, ҫав шутра стратегилле планлас ӗҫ ыйтӑвӗсемпе те, саккунсене улшӑнусем кӗртме пултарни. Асӑннӑ хӑрушлӑх йӗркеленме пултарнине вӑтам шайра хаклаҫҫӗ, вӑл Стратегие пурнӑҫласси ҫине витӗм кӳрессине вара – никӗсри тата тӗллевлӗ сценарисемшӗн вӑтам тата консервативлӑ сценаришӗн – пӗчӗк шай палӑртаҫҫӗ;

административлӑ ӗҫ – стратегилле планлас ӗҫӗн тивӗҫлӗ докуменчӗ​сенче Стратегие пурнӑҫламалли комплекслӑ мероприятисем, Стратегие пур​нӑҫлассишӗн яваплӑ шутланакансем пулманран, Стратегие пурнӑҫланине тӗрӗслесе тӑманран тата мониторинг туманран йӗркелӳ енӗпе йывӑрлӑхсем сиксе тухни. Асӑннӑ хӑрушлӑха пӗлтерӗшлех мар тесе палӑртаҫҫӗ, вӑл Стра​тегие пурнӑҫласси ҫине витӗм кӳрессине вара – мӗнпур сценари вариан​чӗсемшӗн пӗчӗк шайра хаклаҫҫӗ;

финанспа экономика – Стратегин тӗп ҫул-йӗрӗсемпе тӗллевӗсене пурнӑҫлама укҫа-тенкӗ ҫитменни, налук хумалли условисене улӑштарни, ҫакӑ Стратегие пурнӑҫлама хутшӑнакансен укҫа-тенкӗ майӗсене чакарма, регионӑн малта пыракан предприятийӗсене панкрута кӑларма е хупӑнасси патне ҫитерме, Чӑваш Республикин республика бюджечӗн налук хумалли базине чакарма, инфляци шайне ӳстерме тата долларпа евро тӗлӗшпе па​лӑртнӑ тенкӗн курсне чакарма, предприятисен финанс лару-тӑрӑвне япӑх​латма, халӑхӑн туяну майӗсене чакарма пултарать. Асӑннӑ хӑрушлӑх йӗркеленме пултарассине ҫӳллӗ шайра хаклаҫҫӗ, вӑл Стратегие пурнӑҫласси ҫине витӗм кӳрессине вара – тӗллевлӗ сценаришӗн самаях пысӑк шайра, никӗсри тата консервативлӑ сценарисемшӗн вӑтам шайра хаклаҫҫӗ;

технологи – регионӑн малта пыракан предприятийӗсенче усӑ куракан технологисем кивелни, самаях пысӑк инвестицисем хывма ыйтакан ҫӗнӗ 
е сайра йышши техника йышӑнӑвӗсемпе тата техника стандарчӗсемпе усӑ курма кирли, техника тата экологи стандарчӗсемпе нормативӗсене ҫирӗп​рех туни, ҫакӑ регионӑн малта пыракан предприятийӗсен конкурентлӑхне чакарма пултарать. Стратегие пурнӑҫланӑ тапхӑрта асӑннӑ хӑрушлӑх йӗркеленме пултарассине вӑтам шайра хаклаҫҫӗ, вӑл Стратегие пурнӑҫласси ҫине витӗм кӳрессине вара – тӗллевлӗ сценаришӗн пысӑках мар, никӗсри сценаришӗн – вӑтам тата консервативлӑ сценаришӗн – пӗчӗк шайра па​лӑртаҫҫӗ;

экологи – Стратегие пурнӑҫлама чӑрмантаракан климатӑн (ҫут ҫан​талӑкӑн) уйрӑмах япӑх условийӗсем (ҫил-тӑвӑл, шартлама сивӗ, пӑрланни тата т. ыт. те) пулни, экологи ҫивӗч ыйтӑвӗсемпе инкек-синкек сиксе тухни. Асӑннӑ хӑрушлӑха пӗлтерӗшлех мар тесе палӑртаҫҫӗ, вӑл Стратегие пурнӑҫ​ласси ҫине витӗм кӳрессине вара – мӗнпур сценари варианчӗсемшӗн пӗчӗк шайра хаклаҫҫӗ.
2.3. Чӑваш Республикин социаллӑ пурнӑҫпа экономика аталанӑвӗн тӗллевӗсемпе задачисен тата приоритетлӑ ҫул-йӗрӗсен тытӑмӗ
Чӑваш Республикин стратегилле вӑй-хӑватне кӑтартакан PEST-тиш​керӗве тата SWOT-тишкерӗве шута илсе стратегилле пилӗк тӗллев палӑртнӑ:

1. Экономикӑн конкурентлӑхне ӳстересси, наукӑпа тачӑ ҫыхӑннӑ экономика отраслӗсене аталантарасси тата пысӑк технологиллӗ производствӑ​сем йӗркелесси.

2. Инвестицисем явӑҫтарма, бизнеспа предприниматель пуҫарӑвӗсене аталантарас ӗҫе паха условисемпе тивӗҫтерекен институци хутлӑхне лайӑх​латасси, мӗнпур шайра патшалӑх управленийӗн тухӑҫлӑхне ӳстересси.

3. Ҫут ҫанталӑкпа вырӑнлӑ усӑ курасси тата Чӑваш Республикинче эко​логи хӑрушсӑрлӑхне тивӗҫтересси. 

4. Чӑваш Республикинче этем капиталне тата социаллӑ сферӑна аталантарасси. Халӑхӑн пурнӑҫ шайӗпе пахалӑхне лайӑхлатасси. 

5. Территорисене талккӑшӗпе шайлашуллӑн аталантарса конкурентлӑ регион туса хурасси.
1 тӗллев. Экономикӑн конкурентлӑхне ӳстересси, наукӑпа тачӑ ҫы​хӑн​нӑ экономика отраслӗсене аталантарасси тата пысӑк технологиллӗ производствӑсем йӗркелесси 

2035 ҫул тӗлне палӑртакан аталанӑва сӑнлани

Хальхи тӗнче ҫынсен кулленхи пурнӑҫӗнче тата чылай регион экономикинче пулса иртмелли пысӑк улшӑнусем умӗнче тӑрать. Халех ӗнтӗ экспертсем ҫав улшӑнусене, маларахри технологи аталанӑвӗн историне кӗртсе, "тӑваттӑмӗш промышленность революцийӗ" тесе палӑртаҫҫӗ. Ҫитес тапхӑр промышленноҫпа производство сферин ҫӗнӗ сӑнарне йӗркелекен вӑхӑт пулса тӑмалла.
Чӑваш Республикин экономика аталанӑвӗн тӗллевӗсем 

1. Йӑлана кӗнӗ рыноксенче кирлӗлӗхе тивӗҫтерме те, промышленность экспортне йӗркелесе пыма та пултаракан инновациллӗ тата конкурентлӑ, пысӑк тухӑҫлӑ тата наукӑпа тачӑ ҫыхӑннӑ промышленность секторӗсене аталантарасси, регионсем хушшинчи тата пӗтӗм тӗнчери экономика ӗҫ-хӗлне хастарлӑн хутшӑнасси, производство компанийӗсене пысӑк та анлӑ производство сыпӑкӗсене явӑҫтарасси.

2. Производство кооперацийӗпе (вак, вӑтам тата пысӑк бизнес пӗр-пӗ​рин​пе экономика ӳсӗмӗн центрӗсем шутӗнчи технопарксен, промышленноҫпа логистика центрӗсен, "типӗ портсен", наукӑпа технологи кластерӗсен тӗслӗхӗпе хутшӑнса ӗҫлесси ҫинче никӗсленнӗ промышленность моделӗпе) усӑ курса инвестицисем явӑҫтарма, бизнеспа предпринимательсен пуҫа​рӑ​вӗсене аталантарма лайӑх майсем туса парасси.

3. Территорисене талккӑшӗпех шайлашуллӑн аталантарнин (производствӑсене локализацилени) никӗсӗ ҫинче оборонӑпа промышленность комплексне (малалла – ОПК) диверсификацилессине, импорта улӑштарассине, ятарлӑ инвестици контракчӗн майӗпе усӑ курассине тивӗҫтерсе конкурентлӑ регион йӗркелесси.

4. Энергетикӑпа экологи хӑрушсӑрлӑхӗн тата ресурса перекетлессин шайне ӳстересси.

5. Ӗҫ тухӑҫлӑхне тата промышленноҫӑн экспорт вӑй-хӑватне ӳстересси.

6. Бизнеса пусаракан административлӑ пусӑма чакарса патшалӑх управ​ленийӗн тухӑҫлӑхне ӳстересси.

Ҫивӗч ыйтусем:

санкцисемпе чарусен политики Раҫҫей Федерацийӗнче те, Чӑваш Респуб​ликинче те экономика лару-тӑрӑвӗ ҫине пӗтӗмӗшле витӗм кӳме пӑрах​манни (инвестици климачӗ япӑхланни, инфляци ӳсни, тенкӗ курсӗ чакни, продук​ци хӑйхаклӑхӗ ӳсни, кивҫен илмелли условисем япӑхланни тата ыт. те);
шалти тата тӗнчери технологисен рынокӗсенчи вӑйлӑ конкуренци, вӑл ҫав рыноксене инновациллӗ таварсемпе тухас ӗҫри йывӑрлӑхсемпе ҫы​хӑннӑ;

уйрӑм ҫынсен инвестицийӗсене явӑҫтаракан калӑпӑш экономика ӳсӗ​мӗн нушисене тивӗҫтерме пултарайманни;

талантлӑ та пысӑк ӑсталӑхлӑ кадрсем пурӑнмалли условисем лайӑх​рах шайри тӗп хуласен пысӑк центрӗсене е ют ҫӗршывсене пурӑнма куҫни;

пысӑк ӑсталӑхлӑ производство ӗҫченӗсем, производство ӗҫне тытса пымалли хальхи вӑхӑтри сертификациленӗ тытӑмсем тата туса кӑларакан продукци пахалӑхне тӗрӗслесе тӑмалли тытӑмсем ҫукки, ҫакӑ продукцин технологи тӗлӗшӗнчи конкурентлӑхне палӑрмаллах чакарать;

Чӑваш Республикинчи муниципаллӑ пӗрлӗхсем социаллӑ пурнӑҫпа экономика аталанӑвӗ шайӗпе пӗр-пӗринчен вӑйлах уйрӑлса тӑни.

Приоритетлӑ ҫул-йӗрсем

Ҫӗнӗ тытӑмлӑ экономикӑна аталантармалли тӗп факторсем электронлӑ технологисемпе пулӑшу ӗҫӗсем, ҫавӑн пекех цифра мелӗпе паракан нумай отрасльти калӑпӑшлӑ даннӑйсем пулса тӑраҫҫӗ, хуҫалӑха тытса пымалли йӑлана кӗнӗ формӑсемпе танлаштарсан вӗсене тӗплӗн пӑхса тата тишкерсе тухни таварсемпе ӗҫсен тата пулӑшу ӗҫӗсен производствӑпа потреблени тухӑҫлӑхӗпе пахалӑхне, ҫавӑн пекех управлени процедурисене лайӑхлатма май парать.

Малта пыракан электронлӑ технологисемпе пулӑшу ӗҫӗсем, ҫав шутра "пысӑк даннӑйсене" тишкерме тата прогноз тума май паракан технологи​сем ҫинче никӗсленекен экономикӑллӑ регионсем конкуренци тӗлӗшӗнчен вӑйлӑрах пулнипе уйрӑлса тӑма пуҫлаҫҫӗ.

1.1 задача. Пысӑк технологиллӗ ҫӗнӗ производствӑсем йӗркелесе, "тӑваттӑмӗш индустри революцийӗн" никӗсне хывакан цифра тата информаципе коммуникаци технологийӗсене промышленноҫа кӗртсе промышленность комплексӗн конкурентлӑхне тивӗҫтересси
Тирпейлекен производствӑсем
Хальхи лару-тӑру

Промышленность производствин тытӑмӗнче тирпейлекен производ​ствӑсем тӗп пай (87,2 процент) пулса тӑраҫҫӗ, вӗсен тытӑмӗнчи тӗп тӳпе вара (55,5 процент ытла) апат-ҫимӗҫ, хими хутӑшӗсемпе хими продукчӗ​сем, резина тата пластмасса изделийӗсем, электричество оборудованийӗ, автотранспорт хатӗрӗсем, прицепсем тата ҫурма прицепсем туса кӑларас ӗҫе тӳр килет.

2019 ҫулта тирпейлекен производство организацийӗсем 225,2 млрд. тенкӗлӗх тавар тиесе ӑсатнӑ, ӗҫсем пурнӑҫланӑ тата пулӑшу ӗҫӗсем кӳнӗ.

Промышленность, тӗпрен илсен, Шупашкар тата Ҫӗнӗ Шупашкар хулисенче вырнаҫнӑ (ҫак агломераци промышленность продукцийӗн виҫҫӗ тӑваттӑмӗш пайне туса кӑларать).

"Промтрактор" АО – йывӑр бульдозерпа кӑпкаткӑч тата пӑрӑхсем хуракан техника туса кӑларакан тӗнчери тӑватӑ малта пыракан предприяти йышне кӗ-рекен Раҫҫейри тата НППП ҫӗршывӗсенчи пӗртен пӗр завод. Предприяти туса кӑларакан машинӑсемпе нефтьпе газ, сӑрт-ту тата строительство отраслӗсенче усӑ кураҫҫӗ.

"ЭЛАРА" АО – Раҫҫейри халӑх хуҫалӑхӗ тата ҫар отраслӗ валли кӑт​кӑс электронлӑ приборсем туса кӑларакан пысӑк предприяти. Предприятире производство конверсийӗ пурнӑҫланать, продукцин ҫӗнӗ тӗсӗсене: поезд машинисчӗсен пӗрешкел майпа туса хатӗрленӗ управлени пульчӗ​сене, автомобиль промышленноҫӗ валли приборсем туса кӑларассине алла илеҫҫӗ.

"Шупашкарти агрегат завочӗ" АУО – автотрактор промышленноҫӗпе ял хуҫалӑх техники валли запас пайсем туса хатӗрлес енӗпе ӗҫлекен специализациленӗ промышленность предприятийӗ, трактор техникин ҫӳретекен тытӑмӗсем валли запас пайсем туса кӑларассипе Раҫҫейри лидер.

"ШЭАЗ" АО – Раҫҫейри электротехника профилӗпе ӗҫлекен чи ватӑ та пысӑк предприятисенчен пӗри. Вӑл туса хатӗрленӗ оборудованисем электростанцисемпе подстанцисене, газокомпрессор станцийӗсене, нефть тата газ тирпейлекен заводсене, металлурги, машиностроительство предприятийӗсене тата ыт. те ӗҫлеттерме кирлӗ.

Шупашкар хулинче икӗ индустри (промышленность) паркӗ йӗркеленӗ, вӗсен резиденчӗсем 874 млн. ытла инвестици хывнӑ тата 346 ӗҫ вырӑнӗ йӗркеленӗ те ӗнтӗ.

Ҫӗнӗ Шупашкар хулинче "РусГидро" АУО филиалӗ – "Шупашкар ГЭСӗ" тата Раҫҫейри пысӑк предприятисенчен пӗри – "Химпром" АУО вырнаҫнӑ. 

Хӗвел модулӗсем туса кӑларакан "Хӗвел" тулли мар яваплӑ общест​вӑн завочӗ шалти рынок калӑпӑшне самаях пысӑклатнӑ. Ҫак предприяти та​варӗсем ҫӗршывӑн маларах экономика тӗлӗшӗнчен вырӑнлӑ мар тесе йы​шӑннӑ территорийӗсенче тухӑҫлӑ ӗҫлекен хӗвел электростанцийӗсем тума май параҫҫӗ.

Канаш хулинче автоагрегат тата вагон юсакан заводсем, Улатӑрта – прибор туса кӑларакан заводсем ӗҫлеҫҫӗ, Ҫӗмӗрле хулинче автофургонсемпе спецавтомобильсем туса кӑларассине йӗркеленӗ.

Канаш хулинче социаллӑ пурнӑҫпа экономика хӑвӑрт аталанакан территорин чиккисенче (малалла – ТОСЭР) "Канаш" индустри (промышленность) паркне йӗркеленӗ, унта инвесторсем валли инвестици проекчӗсене пурнӑҫламалли ҫӑмӑллӑхлӑ майсем вӑйра тӑраҫҫӗ. 2019 ҫулта ТОСЭР территорине инвестици калӑпӑшӗ 600 млн. ытла тенкӗрен кая мар 
3 резидент 160 хушма ӗҫ вырӑнӗ йӗркелемелли условипе вырнаҫнӑ та ӗнтӗ. ТОСЭР резиденчӗсенчен пӗри – "Аркто" ТМЯО – Канаш хулинчи индустри (промышленность) паркӗн резиденчӗ шутланать. Асӑннӑ компани Чӑваш Ен Промышленность министерствин "Чӑваш Республикин промышленноҫне аталантаракан фонд" АУ пулӑшнипе коммерци тӗллевӗл​лӗ холодильник-шкапсен тулли линейкине туса кӑларас енӗпе инвестици проектне пурнӑҫлать.

Чӑваш Республикинчи тирпейлекен производствӑсем тиесе ӑсатнӑ продукци калӑпӑшӗн 60 ытла проценчӗпе стратегиллӗ ӗҫтешсен предприятийӗсенче ("Ростех" Патшалӑх корпорацийӗ, "Росатом" Патшалӑх корпорацийӗ, "Газпром" АУО, "Лукойл" АУО, "Камаз" АУО тата ыт. те) хӑйсен тӗп таварне хатӗрлесе кӑларма усӑ кураҫҫӗ. 

Республикӑри промышленноҫӑн аталанӑвӗн малашлӑхлӑ ҫул-йӗрӗ электротехника отраслӗ шутланать, тиесе ӑсатнӑ продукцин пӗтӗмӗшле калӑпӑ​шӗнчи унӑн тӳпи (электротехника тата электроника) 20 процентпа танлашать тата вӑл республикӑри тирпейлекен производствӑсенче вӑй хуракан ӗҫченсен 20 процентне ӗҫпе тивӗҫтерет.

Чӑваш Ен электротехника отраслӗн предприятийӗсем "Чӑваш Республикин инновациллӗ территорири электротехника кластерӗ" ассоциацие (малалла – Чӑваш Республикин электротехника кластерӗ) пӗрлешнӗ. Вӑл, Федерацин Атӑлҫи округӗнчен пӗртен-пӗр представитель пулса, Раҫҫей Промышленнноҫпа суту-илӳ министерствин реестрне кӗнӗ.

Раҫҫей Федерацийӗн реле хӳтӗлевӗпе автоматикӑн электротехника оборудованийӗн рынокӗнче паян шанчӑклӑ ӗҫтеш шутланакан тата малалла аталанма лайӑх майсем пур Чӑваш Енри тавар туса илекенсен тӳпи 40 процент ытла шутланать.

Машиностроени – Чӑваш Республикин промышленноҫӗн йӑлана кӗ​нӗ отраслӗсенчен пӗри, вӑл ҫӗнӗ пӗлӳсемпе инновацисене, пысӑк технологисене саракан тата вӗсемпе усӑ куракан тӗп центр шутланать, ҫавӑн пекех экономикӑн мӗнпур секторне техникӑпа пуянлатасси ҫине витӗм кӳрет, вӗ​сене хальхи вӑхӑтри машинӑсемпе тата оборудованипе тивӗҫтерет.

Хими промышленноҫӗ наукӑпа тачӑ ҫыхӑннӑ отрасльсенчен пӗри, вӑл про​изводствӑна ҫӳллӗ шайра автоматизациленипе тата технологи тӗлӗшӗнчен лайӑх аталантарнипе, инновациллӗ аталану валли пысӑк укҫа-тенкӗ уйӑрнипе палӑрса тӑрать. Чӑваш Республикин хими комплексӗн ("Химпром" АУО, "Перкарбонат" ТМЯО, "Август" фирма" АО филиалӗ "Вӑрнарти хутӑш препаратсен завочӗ", "В.И. Чапаев ячӗллӗ ШПП" АО тата ыт. те) продукцийӗпе машиностроени (пластмассӑсем, резина изделийӗсем), ял хуҫалӑх (удобрени, ядохимикатсем), строительство, ҫӑмӑл промышленность, полиграфи (лак-краска материалӗсем) отраслӗсем тата ыт. те усӑ кураҫҫӗ.

Чӑваш Республикин ҫӑмӑл промышленноҫӗн пысӑк предприятийӗ​сенчен пӗри "Лента" АО вӑтам тата вӑрах вӑхӑтлӑх малашлӑхра тӗрлӗ инвестици проектне пурнӑҫлать, ҫав шутра "липучка" лентине, молни лентине, бинт, ҫип, хӑю, "ӑслӑ текстиль" валли смарт-лентӑсем туса кӑлармалли проектсене те.

2020 ҫулта Чӑваш Республикин халӑхне харпӑр хӑй хӳтӗлев хатӗрӗ​семпе тивӗҫтерес тӗллевпе "Лента" АО, "Яхтинг" ТМЯО, "Шупашкарти ма​мӑк фабрики" АУО медицина изделийӗсем – пӗр хутчен тӑхӑнмалли медицина маскисем тата бахилӑсем – туса кӑлармалли инвестици проекчӗсене пурнӑҫлама тытӑннӑ.

Ҫӑмӑл промышленность предприятийӗсем производствӑна технологи тӗлӗшӗнчен ҫӗнетес тата ятарлӑ тумтир туса кӑлармалли ҫӗнӗ линейкӑсене хута ярас енӗпе хастарлӑн ӗҫлеҫҫӗ. Ку енӗпе малашлӑхлӑ организацисем шутӗнче – "ХСН" ТМЯО, "Яхтинг" ТМЯО.

Ҫивӗч ыйтусем

Промышленноҫӑн ытларах палӑракан ҫивӗч ыйтӑвӗсенчен ҫаксене палӑртма пулать:

Чӑваш Республикин экономикишӗн пӗлтерӗшлӗ отрасльсен продукцийӗсене сертификацилессипе (аттестаци, аккредитаци) ҫыхӑннӑ ҫивӗч ыйтусем;

юридически сӑпатсен уйрӑм тӗсӗсемшӗн таварсем, ӗҫсем, пулӑшу ӗҫӗ​сем туянмалли тытӑмра тӗл пулакан ҫивӗч ыйтусем;

Чӑваш Республикин ОПК предприятийӗсем гражданла продукци туса кӑлармалли производствӑна диверсификацилессипе ҫыхӑннӑ ҫивӗч ыйтусем;

шалти рынокӑн ҫителӗксӗр хӳтӗлевӗ тата уйрӑм ӗҫ-хӗл енӗпе кӳрекен вӑйсӑр пулӑшу.

Ҫав хушӑрах промышленность производстви пӗр вырӑнта тӗпленсе йӗркеленмен. Чӑваш предприятийӗсен продукцийӗ ялан тенӗ пекех ҫӗр​шыври тӗрлӗ регионтан хутшӑнакансен пысӑк йышлӑ вӑрӑм технологи сы​пӑкӗсен вӗҫӗнче е варринче тӑрать.

Приоритетлӑ ҫул-йӗрсем

Ҫак ҫивӗч ыйтусене йӗркелӳпе нормӑсем палӑртакан ӗҫсене, институци ӗҫне тата пӗрлехи тытӑм мероприятийӗсене пурнӑҫлассине йӗркелесе тӑрса тата федерацин ӗҫ тӑвакан влаҫӗн органӗсемпе тачӑ ҫыхӑнса ӗҫлесе татса пама палӑртаҫҫӗ.

Ҫакнашкал мероприятисенчен чи пысӑккисем ҫаксем шутланаҫҫӗ:

Раҫҫейри тавар туса кӑларакансем валли продукцие сертификацилессипе ҫыхӑннӑ тӑкаксене чакарасси;

Еврази экономика союзӗн таможня чикки урлӑ турттарса каҫаракан промышленность продукцине тӗрӗслемелли пӗрлехи тытӑм туса хурасси;

налук йӗркелӗвӗн ятарлӑ мелӗсене туса хатӗрлесси тата пурнӑҫласси;

отрасль номенклатурипе палӑртнӑ импорт оборудованийӗсем валли, вӗсен аналогӗсене Раҫҫей предприятийӗсем туса кӑлараҫҫӗ, тавар кӳнӗ чух​не илекен пошлинӑна ҫирӗплетес ыйтӑва тишкересси тата Раҫҫей Федерацийӗн территорийӗнче туса кӑларман тата импорта улӑштарас тӗллевпе усӑ куракан продукци туса хатӗрленӗ чухне усӑ куракан комплектламалли уй​рӑм тӗссенчен илекен таможня пошлинисене чакарасси;

республикӑри аталану институчӗсене реформӑласси.

Вӑрах вӑхӑтлӑх малашлӑхра Чӑваш Республикин патшалӑх промышленность политикин тӗп майӗсем ҫаксем шутланаҫҫӗ:

1. Патшалӑх ресурс, кадр, инфратытӑм тивӗҫтерӗвӗ тӗлӗшӗнчен хавхалантарасси.

2. Тытӑм тӑвакан пысӑк, экономика е социаллӑ пӗлтерӗшлӗ организацисене патшалӑх пулӑшасси. Пысӑк инвестици проекчӗсене пурнӑҫласси.

3. Ҫӗнӗ производствӑсене хута яма лайӑх майсем туса парасси, ҫав шут​ра инвесторсене хӳтӗлесси тата вӑрах вӑхӑтлӑх проектсене ятарлӑ инвестици кон​тракчӗсем ҫирӗплетсе пурнӑҫлама пулӑшасси.

4. Технопарксем – инвестици явӑҫтармалли тата технологи йышӑнӑ​вӗсене тумалли центрсем – тӑвасси.

5. Чӑваш Ен Промышленность министерствин "Чӑваш Республикин промышленноҫне аталантаракан фонд" АУ никӗсӗ ҫинче аталану институчӗн ӗҫ-хӗлне реформӑласси, унӑн вӑй-хӑвачӗпе май килнӗ таран ытларах усӑ курасси.

6. Стратегилле ӗҫтешсемпе ҫыхӑнса ӗҫлессине анлӑлатасси, республикӑри малта пыракан предприятисене явӑҫтарса хушма хак ҫыхӑнӑвӗсене палӑртмалли регион тата  регионсен хушшинчи коопераци.

7. Импорта улӑштармалли ӗҫ-хӗле синхронизацилесси тата промыш​ленноҫа кластеризацилесси.

Вӑрах вӑхӑтлӑх малашлӑха машиностроени отрасльне Чӑваш Республикин экономикин драйверӗсем евӗр палӑртнӑ. Ӑна аталантарма производство ҫаврӑнӑҫулӑхне ӳстермелле, ҫавӑн пекех ҫӗнӗлӗхсене ӗҫе кӗртмелли вӑхӑтсене кӗс​кетмелле. Чӑваш Республикин машиностроени отраслӗ унӑн продукцийӗн кирлӗлӗхӗ электроэнергетика тата нефтегаз комплексӗ евӗр секторсенче ҫирӗппӗн ӳссе пыракан условисенче лайӑх аталанасса кӗтеҫҫӗ.

Машиностроени комплексне технологи тӗлӗшӗнчен аталантармалли тӗп ҫул-йӗрсем ҫаксем пулса тӑмалла:

кӑткӑс, наукӑпа тачӑ ҫыхӑннӑ продукци туса кӑларас ӗҫ моделӗсене туни, проектлани тата туса кӑларни;

цифра моделӗсемпе усӑ курса роботизациленӗ производство йӗркелени;

предприятисенче тухӑҫлӑ проектламалли технологисене, "цифра йӗкӗ​решӗ" (конкретлӑ изделисен, вӗсен ушкӑнӗсен, механика е технологи процесӗн комьютерпа туса хатӗрленӗ иккӗмӗшле сӑнарӗ, вӑл конкретлӑ япалан ӗҫ-хӗлне мӗнпур енчен туллин ӳкерсе-сӑнласа кӑтартма пултарать) системине ӗҫе кӗртни;

пиллӗкмӗш ӑрури тӗп-тӗрӗс ӗҫлекен станоксем (пилӗк координатлӑ тирпейлекен центрсем, тӗп-тӗрӗс ӗҫлекен станоксем, хисеппе программӑ​ланӑ управлени тытӑмӗсем тата т. ыт. те) туса кӑларни, вӗсене туса хатӗр​ленӗ тапхӑртах ҫаврӑнӑҫуллӑ производство ячейкисемпе производство системисен пайӗн шутне кӗртеҫҫӗ;

йӑлана кӗнӗ материалсене инновациллӗ материалсемпе улӑштарни, эксплуатаци тӑкакӗсене чакаракан, ҫавӑн пекех оборудованин энерги ту​хӑҫлӑхне ӳстерекен технологисене (пысӑк характеристикӑллӑ материалсене ӗҫлесе тирпейлемелли технологисем (танлаштаруллӑ ҫирӗплӗхӗ, тӑрӑхла тата урлӑ майлӑ хытӑлӑхӗ) ӗҫе кӗртни;

информаци технологийӗсене тата йӑлана кӗнӗ машиностроение "ӑслӑ машиностроенипе" (автономлӑ тӗрӗслев тата управлени хатӗрӗсемпе тивӗҫ​тернӗ станоксем, приборсемпе оборудованисем) пӗрлештерни;

сеть технологийӗсем, машиностроени продукчӗсемпе комплексӗсене интернетпа ҫыхӑнтарни, вӗсене анлӑ та пысӑк сетьсене вырнаҫтарни;

республика организацийӗсем рынок экономикин условийӗсенче туса кӑларакан продукцие тивӗҫлипе палӑртма пултарни, ӑна тӗнчери экономика анлӑхне кӗртме пулӑшакан тухӑҫлӑ промышленность политикине йӗркелени;

IT-технологийӗсемпе машиностроени сыпӑкӗнчи специалистсен та​рӑн пӗлӗвӗпе опытне тӗпе хурса пысӑк тухӑҫлӑ ҫӗнӗ ӗҫ вырӑнӗсен класне йӗркелени.

Алюмини сваркин компетенцийӗсен центрӗн, "Шупашкарти "Ҫеҫпӗл" предприяти" АХО тата "И.Н.Ульянов ячӗллӗ ЧПУ" АПП ФПБВ Шупашкарти транспорт тата ялхуҫалӑх машиностроенийӗн инжиниринг центрӗн тӗрлӗ метала "сӗртӗнӳ сварки" технологийӗпе тумалли сварка оборудованине туса хатӗрлес енӗпе малашлӑх пысӑк. Ҫакна пурнӑҫлама "Алюмини туса кӑ​ларакансен, унпа тивӗҫтерекенсен тата усӑ куракансен пӗрлешӗвӗ" ассоциаципе (Алюмини ассоциацийӗ ) тачӑ ҫыхӑнса тата хутшӑнса ӗҫлени пулӑшать.

Чӑваш Республикин электротехника кластерӗ хӑй умне лартакан тӗллев – импорта пӑхӑнса тӑрассине чакарасси (ҫитес ҫулсенче – 40 процент таран, 3–5 ҫул хушшинче – 35 процент таран; 2030 ҫул тӗлне – 30 процент таран) тата хамӑр ҫӗршывра туса кӑларакан электротехника продукцийӗн Раҫҫей рынокӗнчи пайне ӳстересси.

Чӑваш Республикин электротехника кластерӗн предприятийӗсен хальхи тата малашлӑхлӑ ҫул-йӗрӗсем хушшинче – "Цифра подстанцийӗ", "Раҫҫей ӑс-хакӑл энергетика системи" наци проекчӗсене, "Energynet" наци технологи пуҫарӑвне, "SmartGrid/Ӑслӑ сетьсем" концепцине, "Электроэнергетикӑн цифра трансформацийӗ" программа шайӗнче "РЗА мониторинг системи" пилот проектне хутшӑнни тата ытти те.

Электротехника отрасльне аталантармалли тӗп ҫул-йӗрсем ҫаксем пулса тӑраҫҫӗ:

вӑй (энергетика) электроники: ҫакӑ вӑл генерацин альтернативлӑ мес​лечӗ кӑна мар, ҫавӑн пекех генераципе потребленин ӑслӑ сечӗсене тытса пы​малли тытӑмсем те (Smart Grid). Вӑй электроникин технологийӗсем электротранспорта, электромобильсене тата вӗсене зарядламалли инфратытӑма кӗртсе, аталантарас енӗпе пысӑк пӗлтерӗшлӗ шутланаҫҫӗ. Пысӑкрах характеристикӑллӑ электроэнерги улӑштаркӑчӗсене туса хатӗрлесси электроникӑпа информаци технологийӗсен ытти нумай енне: суперкомпьютерсене, даннӑйсене тишкерекен центрсене, радиолокацисене, япаласен интернетне, светодиод ҫутатӑвне аталантармалли фактор пулса тӑрать. Шу​пашкар хулинче вӑй электроникине туса хатӗрлекенсен лайӑх шкулӗ пур ("ШЭАЗ" АО, "ВНИИР" АУО, "ЭКРА" НППП ТМЯО тата ыт. те.);

оптоэлектроника тата фотоника: оптоэлектроника технологийӗсене аталантарассипе лазер техникипе светодиод ҫутатӑвӗн, даннӑйсене памалли чӗлкӗмпе оптика тытӑмӗсен тата дисплейсен рынокӗсем ҫыхӑннӑ. Малашлӑхра ҫак ҫул-йӗрӗн пӗлтерӗшӗ ӳсет, мӗншӗн тесен хатӗрсене йӑлана кӗнӗ майсемпе ҫыхӑнтарни кирлӗ пек хӑвӑртлӑха тивӗҫтереймест. Оптика каналӗсем хатӗр ӑшнех кӗреҫҫӗ, ҫапла майпа модульсем хушшинчи тата, унран та ытларах, пӗр процессор ядрисем хушшинчи ҫыхӑнӑва тивӗҫтереҫҫӗ;

пралуксӑр ҫыхӑнупа радиолокаци: пралуксӑр ҫыхӑну тата радиолокаци технологийӗсем навигаци, мониторинг тата палӑрту тӗллевӗсене япаласен интернетӗнчен пуҫласа космос программисем таранах татса пама пулӑшаҫҫӗ. Пралуксӑр ҫыхӑну пӗлтерӗшӗ тӑтӑшах ӳссе пырӗ. Раҫҫейре ҫак енӗпе тӗнче шайӗнчи компетенцисемлӗ компанисем пур. СВЧ-компонентсем енӗпе радиолокаци тата радиоҫыхӑну тытӑмӗсене туса хатӗрлекенсем вӑй электроникипе светодиодлӑ ҫутӑ техникине аталантарма кирлӗ GаN тата ытти материалсемпе усӑ курма тытӑнаҫҫӗ, ҫакӑ асӑннӑ ҫул-йӗрсене пӗр-пӗринпе синергетика майӗпе хушӑнса ӗҫлеме вӑй-хӑват кӳрет;

Арктика зонине алла илме тата аталантарма хамӑр ҫӗршыв оборудо​ванийӗпе технологийӗсене туса хатӗрлесси: 2035 ҫул тӗлне асӑннӑ ӗҫре импорт оборудованийӗпе технологийӗсен тӳпи 85 процентран 50 процент чак​малла. Арктикӑра усӑ куракан Раҫҫейре туса кӑларнӑ радиоэлектронлӑ оборудовани тӳпи 5 процентран 15 процент таран ӳсет.

Хӗвел электростанцийӗсенче усӑ курмалли ҫӗнӗ продукцисем (инверторсем, автоматизаци системисем) туса кӑларнине, ҫавӑн пекех SmartCity (Ӑслӑ хула) концепци шайӗнче хӗвел модулӗсене энергетикӑра кӑна мар, строительствӑпа хула хуҫалӑхӗн сферинче те ӗҫе кӗртекен ҫӗнӗ компанисем йӗркеленине пула ҫум отрасльсене аталалантарассипе ҫыхӑннӑ тӗллев малти вырӑна тухать.

Чӑваш Республикин ҫӑмӑл промышленность предприятийӗсене аталантарас ӗҫ, унӑн экономика тата социаллӑ пӗлтерӗшне, технологи критерийӗсене шута илсе, ҫак тӗп ҫул-йӗрсем тӑрӑх пурнӑҫланма пултарать:

харпӑрлӑха тытса пырас ӗҫ тухӑҫлӑхне ӳстерни;

ҫӑмӑл промышленность предприятийӗсен конкурентлӑхне ӳстерни тата вӗсене юсаса ҫӗнетни;

продукци производствин технологи линийӗсене ҫӗнетни;

импорта улӑштаракан продукци номенклатурипе ассортиментне анлӑ​латни.

Раҫҫей Федерацийӗн Правительстви ача-пӑча таварӗсен индустри​йӗнче шалти рынокри ҫӗршыв продукцийӗн тӳпине 65 процента ҫитерме тӗллев лартнӑ. Ҫакӑ "В.И. Чапаев ячӗллӗ ШПП" АО (ача-пӑча мечӗкӗсемпе теттесем, резина атӑсем), ҫӑмӑл промышленноҫӑн ача-пӑча тумтирӗ, шкул формипе атӑ-пушмак, "липучка" лентӑсем туса кӑларакан ытти предприятийӗсем валли лайӑх малашлӑх йӗркелет.

Чӑваш Республикин хими комплексне аталантармалли тӗп ҫул-йӗрсем ҫаксем пулса тӑраҫҫӗ:

композитлӑ полимер материалсем тата ҫӗнӗ ӑрури хутӑшсем, сӑмахран, карап тӑвас ӗҫ валли, ҫав шутра Тинӗс Ҫар Флочӗн нушисем валли лакпа краска материалӗсем, туса кӑларакан ҫӗнӗ производствӑсем йӗркелесси;

нефтьпе газ кӑларакан промышленность валли "В.И. Чапаев ячӗллӗ ШПП" АО тӑкӑслатакан япаласем туса кӑларасси;

"Химпром" АУО антрахинонлӑ технологипе водород пероксидне туса кӑларасси;

"Август" АО фирма филиалӗ "ВХПЗ" пӗрчӗклӗ коагулянтсен экспорчӗн калӑпӑшне ӳстересси;

Мускав хулинчи пурӑнмалли ҫурт-йӗр фондне ҫӗнетмелли 15 ҫуллӑха йы​шӑннӑ программӑна пурнӑҫланӑ шайра фасад эмалӗсене тӑратасси, "Элкон" ТМЯО майӗсене анлӑлатас тӗллевпе;

лакпа краска материалӗсем туса кӑларакан предприятисем атом энергетикин, карапсем тӑвас тата карапсем юсас ӗҫсен рынокӗнче импорта улӑштармалли патшалӑх программине пурнӑҫлама хутшӑнасси. "Элкон" ТМЯО, "Спектр" НПП" ТМЯО хӑйсен коррозирен хӳтӗлекен, агрессивлӑ хутлӑхсенче те эксплуатацилеме май пур эмальсем туса кӑларас ӗҫри инновациллӗ опычӗпе усӑ курма хатӗр;

авиацире, карапсем тӑвас ӗҫре, энергетикӑра, автомобильсем туса кӑларас ӗҫре, строительство ӗҫӗнче композитлӑ материалсемпе усӑ курасси. Композитлӑ материалсемпе усӑ курмалли сферӑна анлӑлатасси, импорта улӑш​тарма палӑртни "Гален" ТМЯОна хамӑр ҫӗршыври тата чикӗ леш енчи рынокӑн ҫӗнӗ вырӑнӗсене алла илме май парать;

3D принтерсемпе пичетлемелли ҫӗнӗ композитлӑ материалсем тӑвас тӗллевпе наукӑпа тӗпчев ӗҫӗсем туса ирттересси, ҫав материалсем производство тӑкакӗсене палӑрмаллах чакаракан прототипировани ӗҫне хӑвӑрт тума май параҫҫӗ;

коррозирен хӳтӗлекен ҫӗнӗ технологисем, авиаци тата карап тӑвас ӗҫ нушисем валли сӗрмелли-сивӗтмелли материалсем, ракетӑсем валли хытӑ топливо, автомобильсемпе авиаци нушисем валли резинӑсем тума синтетикӑллӑ каучук туса хатӗрлесси;

Раҫҫей Федерацийӗн нефтьпе газ отраслӗсен нушисем валли агрессивлӑ хутлӑх витӗмӗ сиенлемен композитлӑ изделисемпе конструкцисем туса хатӗрлесси.

Уйрӑм тӗп ҫул-йӗр – ОПК предприятийӗсене диверсификацилесси тата халӑх валли кӑларакан продукци тӳпине ӳстересси. Ҫӗнӗрен хӗҫ-пӑшаллантармалли пысӑк программӑсем вӗҫленнӗ май патшалӑх оборона заказӗн калӑпӑшӗ чакать, ҫакӑ ОПК предприятийӗсене ӑнӑҫлӑн аталантарас ӗҫре диверсификаци проекчӗсене уйрӑмах пӗлтерӗшлӗ тӑвать.

Чӑваш Енри мӗнпур ОПК организацийӗнчех халӑх валли туса кӑларакан таварсен конструктор бюровӗсемпе инженер центрӗсене йӗркеленӗ тата вӗсем ӑнӑҫлӑ ӗҫлеҫҫӗ, халӑх валли тата иккӗлле тӗллевпе туса кӑларакан таварсене рынока кӑларас тӗлӗшпе лайӑх опыт пур, производство хӑва​чӗсене модернизацилес тата ҫӗнетес ӗҫе хастарлӑн пурнӑҫлаҫҫӗ. Предприятисем ҫавӑн пекех ҫӳлерех асӑннӑ тӗллевсемпе туса ирттерекен наукӑпа тӗпчев тата опытпа конструктор ӗҫӗсем валли пысӑк укҫа-тенкӗ хываҫҫӗ. Паян халӑх валли туса хатӗрлекен тата иккӗлле тӗллевлӗ пысӑк технологиллӗ таварсен тӳпи ОПК предприятийӗсем туса кӑларакан таварсен пӗтӗм калӑпӑшӗн 60 ытла проценчӗпе танлашать. Ҫавнашкал предприятисен ӗҫӗ-хӗлӗн тӗп ҫул-йӗрӗсен шутӗнче – чугун ҫул техники, автомобиль электроники, контракт мелӗпе туса кӑларакан электроника, ача-пӑча таварӗсем, атӑ-пушмак, халӑх усӑ куракан таварсем туса кӑларасси.

Производство сферинче ӗҫлекен организацисене хатӗрлесе ҫитернӗ промышленность вырӑнӗсем кирлӗ пулнипе ҫыхӑннӑ ыйтӑва татса парас шутпа Раҫҫей Федерацийӗн Правительствин 2020 ҫулхи ака уйӑхӗн 3-мӗ​шӗнчи 865-р №-лӗ хушӑвӗпе ҫирӗплетнӗ Чӑваш Республикин 2020–2024 ҫулсенчи социаллӑ пур​нӑҫпа экономика аталанӑвӗн пайӑр программине пур​нӑҫланӑ шайра ҫакна тума палӑртнӑ:

3 индустри паркӗ (Ҫӗрпӳ районӗнчи "Красная горка", Ҫӗнӗ Шупашкар хулинчи коммуналлӑ хытӑ каяшсене (малалла – КХК) тирпейлекен "Таса сывлӑш" экотехнопарк, ҫавӑн пекех агропромышленность паркӗ);

уйрӑм ҫын тытса тӑракан промышленность технопаркӗсем (Шупашкар хулинче – 3: машиностроени енӗпе "Чӑвашторгтехника" АО тата "Текстильмаш" АУО, электротехника енӗпе "ШЭАЗ" АО; Ҫӗнӗ Шупашкар хулинче – 1: хими енӗпе "Химпром" АУО тата Сӗнтӗрвӑрри хулинче – 1: биотехнологисем енӗпе ӗҫлекен "Инновацисем" НПП ТМЯО. 

Ҫак Стратегипе пӑхса хӑварнӑ 300 ытла инвестици проекчӗн виҫ​ҫӗмӗш пайӗ – промышленность предприятийӗсене аталантармалли проектсем. Пысӑк проектсем хушшинче ҫаксене уйӑрма пулать:

Раҫҫей Федерацийӗн территорийӗнче СПИК 2.0 шайӗнче пӗчӗк тата вӑтам хӑватлӑ трактор техникине туса кӑларасси, " МИГ "КТЗ" ТМЯО, Шу​пашкар хули;

110 тонна таран таякан гусеницӑллӑ тракторсем тӑвасси тата вӗсене сериллӗ майпа кӑларасси, "Промтрактор" ПК" ТМЯО, Шупашкар хули,

"Химпром" АУО хими продукцийӗн производствине аталантармалли проектсем (кремниорганика комплексне, тавар туса кӑларассине ӳстерсе ҫӗнетесси, водород перекиҫне 50 пин тонна хӑватпа туса кӑларакан производство строительстви);

электротехника кластерӗн проекчӗсем;

калӑпӑш-блок мелӗпе ҫурт-йӗр тӑвакан завод тӑвасси, "Калӑпӑш-блок мелӗпе ҫурт-йӗр тӑвакан завод" ТМЯО, Шупашкар хули.

Программа тапхӑрӗнче промышленноҫа цифрӑлама (пӗтӗм экономи​кӑна "витерекен" цифра технологийӗсемпе усӑ курса ҫӗнетсе улӑштарма) IT-отрасльте компетенцисен центрне тата энергетикӑри киберхӑрушсӑрлӑх центрне туса хуни пулӑшать.

Цифра технологийӗсене аталантарни Чӑваш Республикин экономикинче, уйрӑмах пулӑшу ӗҫӗсен сферинче, наукӑпа тачӑ ҫыхӑннӑ производство шутне кӗмен отрасльсен (йӑлара тата промышленноҫра усӑ куракан тӗрлӗ 
изделисен, строительство конструкцийӗсен тата ҫуртсен 3d ӳкерчӗкӗ, 
IT-пулӑшу ӗҫӗсем, япаласен интернечӗ, виртуаллӑ чӑнлӑх пулӑшӑвӗсем тата ытти те) тӳпине пысӑклатать, ҫакӑ республика экономикинчи традициллӗ промышленность тӳпине палӑрмаллах чакарать. Цифра экономики тата унпа ҫы​хӑннӑ автоматизаци процесӗ ӗҫ кадрӗсем промышленноҫран пысӑк технологиллӗ пулӑшу ӗҫӗсен сферине куҫасси патне илсе пырать.

Промышленность сферинчи инвестици проекчӗсем Чӑваш Республикин 14 муниципаллӑ районти тата хула округӗнчи 73 предприятире пур​нӑҫ​ланаҫҫӗ.

Промышленноҫа аталантармалли проектсене пурнӑҫланине пула 2025 ҫул тӗлне 2,7 пин пысӑк тухӑҫлӑ ҫӗнӗ ӗҫ вырӑнӗсем йӗркеленмелле. 2025 ҫулта федераци бюджетне налукран кӗрекен хушма укҫа-тенкӗ шайӗ 3,7 млрд. тенкӗпе танлашмалла, республикӑн пӗрлештернӗ бюджетне кӗрекен укҫа-тенкӗ сумми – 1,1 млрд. тенкӗпе.

Республикӑн промышленность аталанӑвӗн проекчӗсенчен РППне хывакан хушма тӳпе – 2025 ҫулта 17,9 млрд. тенкӗпе, пӗтӗм проект тулли хӑватпа ӗҫлеме тытӑнмалли 2028 ҫулта – 26,2 млрд. тенкӗпе тан​лашмалла.

Промышленноҫа аталантармалли проектсем тӑрӑх ӗҫ тухӑҫлӑхӗ (ӗҫле​кен пӗр ҫын пуҫне шутласа палӑртнӑ хушма хак калӑпӑшӗ) 2025 ҫулта 
5,4 млн. тенкӗрен те иртет, промышленноҫра вӑтамран, 2018 ҫулхипе тан​лаштарсан, 28 процент чухлӗ ӳсет.

Ҫӗр айӗнчи усӑллӑ япаласене кӑларас ӗҫ
Хальхи лару-тӑру

Чӑваш Республикин минералпа чӗр тавар пуянлӑхне "металл шутне кӗмен ҫӗр айӗнчи усӑллӑ япаласем" класпа палӑртаҫҫӗ. Территори балансӗнче промышленность пӗлтерӗшлӗ ҫӗр айӗнчи усӑллӑ япаласен анлӑ сарӑлнӑ 
200 вырӑнне регистрациленӗ, вӗсенчен пысӑкрах йышлисем ҫаксем – кирпӗчпе черепица чӗр таварӗ – 67 (33,5 процент), строительство хӑйӑрӗ – 60 (30 процент), торф – 38 (19 процент), карбонат тӑприсем – 21 (10,5 процент). Вӗсенчен ҫӗр айӗнчи усӑллӑ япаласен анлӑ сарӑлнӑ 84 вырӑнӗпе 
(42 процент) усӑ кураҫҫӗ. Тӗпрен илсен: строительство хӑйӑрӗ – 44, кирпӗч-черепица чӗр таварӗ – 17, карбонат тӑприсем – 10.

Ҫивӗч ыйтусем

Территорин геологи тытӑмӗн уйрӑмлӑхӗсем Чӑваш Республикине ҫӗр айӗнчен кӑларакан усӑллӑ хытӑ япаласен мӗнпур тӗсӗпе, тӗслӗхрен, (хӑйӑр-грави хутӑшӗпе, вак чулпа, цемент чӗр таварӗпе) туллин тивӗҫтереймеҫҫӗ.

Приоритетлӑ ҫул-йӗрсем

Вырӑнти ҫӗр айӗнчи анлӑ сарӑлнӑ пуянлӑхпа ытларах усӑ курассине экономикӑн ҫул-йӗрпе транспорт секторӗнче пурнӑҫланакан проектсене, пурӑн​малли ҫурт-йӗр строительствипе ял хуҫалӑх сферинче пурнӑҫланакан наци про​екчӗсене, федераци шайӗнчи пысӑк инфратытӑм проекчӗсене пурнӑҫлани ("Мускав–Хусан" ПХМ, "Мускав–Хусан" М-12 трасса) шучӗпе йӗркелесси.

Минераллӑ чӗр тавара ҫӗр айӗнчен чавса кӑларас ӗҫе унӑн запасӗпе шайлаштарса пурнӑҫласси, ҫӗр айӗнчи тупса палӑртнӑ усӑллӑ хытӑ япаласен запасӗсен ӳсӗмне ҫулталӑкне 1 млн. кубла метр калӑпӑшран кая мар тивӗҫ​тересси, ҫавӑн пекех ҫӗр айӗнчи усӑллӑ япаласем упранакан вырӑнсене ҫулталӑкне 2 вырӑнтан кая мар ӗҫе кӗртесси.

Электричество энергийӗпе, газпа тата пӑспа тивӗҫтересси, сыв​лӑша уҫӑлтарасси
Хальхи лару-тӑру

Чӑваш Республикин энергетика тытӑмӗ Вӑтам Атӑлӑн пӗрлешӳллӗ энергетика тытӑмне кӗрет. Унӑн йышне Шупашкарти ТЭЦ-2 тата "Мари Эл тата Чӑваш Ен" ПАО "Т Плюс" АУО филиалӗн Ҫӗнӗ Шупашкарти ТЭЦ-3, "РусГидро" ПАО филиалӗ – "Шупашкар ГЭСӗ" кӗреҫҫӗ.

Шупашкар ГЭСӗ хӑйӗн ҫумӗнчи гидроузелпа пӗрле – пӗртен-пӗр генерацилекен объект, вӑл энергин ҫӗнелекен ҫӑл куҫӗпе усӑ курса ӗҫлет. ГЭС хӑвачӗ – 1370 МВт. Республика территорийӗнчи мӗнпур электростанцин пӗтӗмӗшле хӑ​вачӗ 2181 МВт шутланать. 
Чӑваш Республикин электросеть комплексӗн шутне напряжени класӗ 500 кВ танлашакан электричество парса тӑракан 2 лини, 220 киловатлӑ 
10 лини тата 110 киловатлӑ 92 лини, 76 трансформатор подстанцийӗ тата напряжени класӗ 110 тата унран та пысӑкрах киловатлӑ валеҫекен хатӗрсем кӗреҫҫӗ.

2019 ҫулта республикӑри электростанцисем туса кӑларнӑ электро-энергин пӗтӗмӗшле калӑпӑшӗ 4129,9 млн. кВт сехетпе, электроэнергипе усӑ курасси – 5107,7 млн. кВт сехетпе танлашнӑ. Электричествӑпа пуринчен ытла тирпейлекен производствӑсем (28,4 процент) тата суту-илӳ сфери (15,8 про​цент) усӑ кураҫҫӗ. Халӑх усӑ куракан электроэнерги шайӗ 21,1 процентпа танлашать. Шупашкарпа Ҫӗнӗ Шупашкар хулисем тата Шупашкар районӗ унпа пуринчен те ытларах усӑ кураҫҫӗ.

Чӑваш Республикин энерги системи 2019 ҫулта электричество хӑва​чӗн балансӗ ытлашши тата электроэнерги хӑвачӗн балансӗ ҫителӗксӗртерех пулнипе сисӗннӗ. Электроэнерги дефицитне кӳршӗри энерги системисен​чен куҫакан хӑватсемпе тивӗҫтернӗ.

Ҫивӗч ыйтусем

1. Электричество сечӗн оборудованийӗ самаях кивелни.

2. Ирӗклӗ электричество хӑвачӗсем пулманни, чӑннипе пур пулсан та.

Промышленность центрӗсенче трансформатор хӑвачӗсене СССР вӑхӑтӗнче йӑлана кӗнӗ тӑрӑх тӗрлӗ предприяти хушшинче пайланӑ. 1990 ҫул​танпа экономика лару-тӑрӑвӗ вӑйлӑ улшӑннӑ, чылай предприяти е ӗҫле​мест, е тата промышленность производствине хытӑ чакарнӑ. Вӗсене элек​тричество хӑвачӗпе тивӗҫтересси вара унчченхи калӑпӑшсен шайӗнчех юлнӑ, ҫавӑнпа та ирӗклӗ хӑватсем ҫитмеҫҫӗ. Хальхи вӑхӑтра вӑйра тӑракан нормативлӑ документсем усӑ курман хӑватсене туртса илме тата вӗсене ӗҫлекен произ​водствӑсене валеҫсе пама ирӗк памаҫҫӗ.

Приоритетлӑ ҫул-йӗрсем

Сеть хӑвачӗн резервӗпе усӑ курнӑшӑн тӳлев палӑртасси.

110 киловатлӑ ПС реконструкци тӑвасси.

Напряжени класӗ 110 киловатран сахалрах электричество сетьне аталантарасси:

сывлӑшри линисемпе тата кабель линийӗсене хута ярасси, ҫӗнетесси, юсаса ҫӗнетесси;

трансформатор подстанцийӗсене юсаса ҫӗнетесси, ҫӗнетесси, хута ярасси.

Энерги сервисӗн контракчӗсене тумалли майсене ӗҫе кӗртесси.

2035 тӗлне кӗтекен кӑтартусем:

промышленность производствин индексӗ 2 хут ӳсни;

тиесе ӑсатнӑ таварсен калӑпӑшӗ 2,9 хут ӳсни;

пысӑк тухӑҫлӑ ӗҫ вырӑнӗсен шучӗ – 230,0 пин единица;

ӗҫ тухӑҫлӑхӗн индексӗ 2,2 хут ӳсни;

территорисене аталантаракан институтсен шайӗнче йӗркеленӗ ӗҫ вырӑ​нӗ​сен шучӗ – 400 единицӑна ҫитни.

Модернизаци енӗпе пысӑк ӗҫ туса ирттернине, ӗҫ тухӑҫлӑхӗпе конкурентлӑха ӳстернине пула республикӑри промышленность комплексӗ пӗтӗм экономикӑн никӗсӗ пулса юлать тата вӑл республикӑри ӗҫлеме пултаракан халӑхӑн 20 процентне ӗҫпе тивӗҫтерсе тӑрать, унта ӗҫлекенсене хӑйсен пултарулӑхне туллин уҫса пама тата вӗсен пурлӑх шайне ӳстерсе пыма пулӑшакан мӗнпур майсене йӗркелет.

Чӑваш Республикин "Предприятисенче ӗҫ тухӑҫлӑхне ӳстерессине 

ятран пулӑшу парасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ экономикӑн чӗр таварпа ҫыхӑнман никӗсри отрасльсен вӑтам тата пысӑк предприятийӗсенче ӗҫ тухӑҫлӑхне Компетенцисен федераци центрӗ (малалла – КФЦ) тата Компетенцисен республикӑри центрӗн (малал​ла – КРЦ) эксперчӗсем пулӑшнипе ӳстерме тӗллев лартать.

Регион проектне пурнӑҫланӑ ҫул (2024 ҫул) тӗлне палӑртакан тӗллевлӗ кӑтартусем:

регион проекчӗн мероприятийӗсене пурнӑҫланӑ шайра КФЦ эксперчӗсем пулӑшнипе вӗрентнӗ программӑна хутшӑнакан предприятисен ӗҫченӗсен шучӗ – 118 ҫын;

регион проекчӗн мероприятийӗсене пурнӑҫланӑ шайра КРЦ эксперчӗсем пулӑшнипе вӗрентнӗ программӑна хутшӑнакан предприятисен ӗҫченӗсен шучӗ – 232 ҫын;

регион проекчӗн мероприятийӗсене пурнӑҫланӑ шайра регион проектне хутшӑнакан предприятисен хӑйсем вӗрентнӗ ӗҫченӗсен шучӗ – 
200 ҫын;
регион проекчӗн мероприятийӗсене КФЦ эксперчӗсем пулӑшнипе ӗҫе кӗртекен предприятисен шучӗ – 14 единица;

регион проекчӗн мероприятийӗсене КРЦ эксперчӗсем пулӑшнипе ӗҫе кӗртекен предприятисен шучӗ – 22 единица;

регион проекчӗн мероприятийӗсене хӑйсем тӗллӗн ӗҫе кӗртекен предприятисен йышӗ – 24 единица.
Чӑваш Республикин "Ӗҫ тухӑҫлӑхне ӳстермелли тытӑмлӑ майсем"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ экономикӑн чӗр тавар шутланман никӗсри отрасльсен вӑтам тата пысӑк предприятийӗсенче ӗҫ тухӑҫлӑхне предприятисене финанспа кӑмӑл-сипет тӗлӗшӗнчен хавхалантармалли, вӗсен управлени сыпӑкӗсене тата халӑха ӗҫпе тивӗҫтерекен служба органӗсене пӗлӳ памалли, предприятисен экспорт вӑй-хӑватне аталантармалли майсем, цифра трансформацийӗ тӗлӗшпе пурнӑҫланакан пилот проекчӗсене хутшӑнмалли майсем йӗркелесе ӳстерме пу​лӑшать.

Ӗҫ тухӑҫлӑхне ӳстермелли тата халӑха ӗҫпе тивӗҫтерме пулӑшмалли ты​тӑмлӑ майсем ҫакна шута илеҫҫӗ:

Чӑваш Республикин организацийӗсене проекта май килнӗ таран ытларах явӑҫтарассине (хальхи вӑхӑтра проект ӗҫне тӗрлӗ отраслӗн 35 организацине явӑҫтарнӑ);

ӗҫ тухӑҫлӑхӗ енӗпе ӗҫлекен экспертсене явӑҫтарса йӗркелӳ мероприяти-йӗсен комплексне туса ирттерессине (14 предприятипе – КФЦ эксперчӗсем, 
8-шӗпе – КРЦ эксперчӗсем, 2-шӗпе никама пӑхӑнман экспертсем ӗҫленӗ);

технологи тата логистика сыпӑкӗсенче "ансӑр вырӑнсемпе" ҫухатусене тупса палӑртассине тата перекетлӗ производствӑн инструменчӗсемпе усӑ курса лару-тӑрӑва лайӑхлатассине.
Регион проектне пурнӑҫланӑ ҫул (2024 ҫул) тӗлне палӑртакан тӗллевлӗ кӑтартусем:

регион проектне пурнӑҫлама экономикӑн чӗр таварпа ҫыхӑнман никӗсри отрасльсен вӑтам тата пысӑк предприятийӗсене 60-тан кая мар явӑҫтарни;

экономикӑн чӗр таварпа ҫыхӑнман никӗсри отрасльсен вӑтам тата пысӑк предприятийӗсенче ӗҫ тухӑҫлӑхне ҫулталӑкра 5 процентран кая мар ӳстерни.
Чӑваш Республикин "Промышленность экспорчӗ"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ Раҫҫей таварӗсен конкурентлӑхне пахалӑхлӑн лайӑх​латма тата вӗсене тӗнчери рыноксене кӑларассине анлӑлатма тӗллев лар​тать.

Проект шайӗнче республикӑри конкуренци пултарулӑхне ӳстермелли корпораци программисене пурнӑҫлакан промышленность предприятийӗсене ҫӑмӑллӑхлӑ кредитпа, унӑн субсидиленӗ процент ставкин виҫи 4,5 процент шутланать, усӑ курмалли майсем туса парса пулӑшма палӑртнӑ.

Раҫҫей Промышленноҫпа суту-илӳ министерствипе конкуренци пултарулӑхне ӳстермелли комплекслӑ программӑсене (КПӲКП) пурнӑҫласси ҫинчен калакан килӗшӳсене Чӑваш Республикинчи 5 тавар туса кӑлараканпа тунӑ ("Химпром" АУО, "Перкарбонат" ТМЯО, "Промтрактор" ПК" ТМЯО, "В.И. Чапаев ячӗллӗ ШПП" АО, "Энергия" ТМЯО). Асӑннӑ организацисем проектсене 2019 ҫултан пуҫласа 2024 ҫулччен укҫа-тенкӗпе тивӗҫтермелли пӗтӗмӗшле калӑпӑш 5,5 млрд. тенкӗпе танлашать, вӗсенчен 3,15 млрд. тенки – заем укҫи. Ҫӳлерех илсе катартнӑ тавар туса кӑларакансем хӑйсен конкуренци пултарулӑхне ӳстермелли комплекслӑ программисене "Раҫҫейри экспорт центрӗ" АО пулӑшнипе пурнӑҫлама пултараҫҫӗ.
Чӑваш Республикинче экспорт вӑй-хӑвачӗ пысӑк шайри предприятисем туса кӑларакан таварсен шутне бульдозерсем тата трубоукладчик-крансем, электродвигательсем, генераторсем, переключательсем, хими продукцийӗн 7 тӗсӗ, натри перкарбоначӗ, пӑр пӗлӗчӗсене сирсе ямалли "Алазань-6" ракетӑсем, пир-авӑр перчеткесем кӗреҫҫӗ.

Регион проектне пурнӑҫланӑ ҫул (2024 ҫул) тӗлне палӑртакан тӗллевлӗ кӑтартусем:

чӗр таварпа тата энегргетикӑпа ҫыхӑнман промышленность таварӗ​сен ка​лӑпӑшӗ тата промышленность кӳрекен пулӑшу ӗҫӗсен экспорчӗн калӑпӑшӗ – АПШ 326,0 млн. доллар чухлӗ;

регионӑн пӗтӗмӗшле продуктӗнчи экспорт тӳпи 2 хут ӳсни.

1.2 задача. Инновациллӗ территори кластерӗсене йӗркелесси та​та наукӑпа тачӑ ҫыхӑннӑ экономика инфратытӑмне хӑвӑрт аталантарасси 

2035 ҫул тӗлне палӑртакан аталанӑва сӑнлани

Тӗнче опычӗ ҫакна кӑтартса парать: лайӑх аталаннӑ "пӗлӳ генерацийӗ" хутлӑхпа ҫавӑн йышши инноваци тытӑмӗ пулсан кӑна технологи тӗлӗшӗнчен юлса пынине ҫӗнтерсе экономикӑна мала иртмелле аталантарма тата унӑн рынокри конкурентлӑхне тивӗҫтерме пулать. Пысӑк та анлӑ рыноксем циф​рӑлас ӗҫ витӗм кӳнипе палӑрмаллах улшӑнаҫҫӗ. Йӑлана кӗнӗ чылай индустри тӗнче экономикин тытӑмӗнче пачах та ҫӗнӗ кирлӗлӗхсем ҫуратакан ҫӗнӗ секторсем хӑвӑрт ӳссе пы​нӑран хӑйсен пӗлтерӗшне ҫухатаҫҫӗ. Аталаннӑ регионсемпе ҫӗршывсене хӑваласа ҫитме тӑрӑшмалла мар, цифра инновацийӗсен технологи драйверӗсем пулса тӑракан тепӗр ӑрури технологисене ӗҫе кӗртсе, мала иртессишӗн ҫине тӑрса ӗҫлемелле.

Чӑваш Республикинче ҫавнашкал аталану ӗлкине йӗркелемелли лайӑх майсем пур. Чӑваш Ен тӑваттӑмӗш технологи тытӑмӗнчи малаш​лӑхлӑ профессисем тӗлӗшпе регионсем хушшинчи компетенцисен центрӗ пулса тӑрӗ:

аслӑ пӗлӳ паракан вӗренӳ организацийӗсен никӗсӗ ҫинче федерацин наци технологи пуҫарӑвӗн вӗренӳ центрне туса хурӗҫ;

Чӑваш Республикин электротехника кластерӗн никӗсӗ ҫинче – электротехникӑн тӗнче шайӗнчи ӑслӑлӑхпа вӗренӳ центрне йӗркелӗҫ, вӑл университетсемпе ӑслӑлӑх организацийӗсем пӗрлешсе ӗҫлессине тата вӗ​сем экономикӑн чӑн секторӗнчи организацисемпе тачӑ ҫыхӑну тытассине шута илет;

Чӑваш Республикин электротехника кластерӗ ҫумӗнче композитлӑ материалсемпе биотехнологисен кластерӗсемпе станоксем, апат-ҫимӗҫ оборудованийӗ туса кӑларакан пысӑк технологиллӗ кластерсем туса хурӗҫ.

Ҫивӗч ыйтусем

Регионӑн инновациллӗ аталанӑвне чарса тӑракан тӗп чӑрмавсем ҫаксем пулса тӑраҫҫӗ:

организацисен планлас ӗҫӗн ансӑрлӑхӗпе ҫыхӑннӑ инноваци хас​тар​лӑхӗ пӗчӗк шайра пулни;

Чӑваш Республикин республика бюджечӗн тивӗҫтерӗвӗ ҫителӗксӗр пулнӑран регионӑн инновацисене пулӑшу памалли тухӑҫлӑ тытӑмне йӗркелеме йывӑр пулни тата ҫавна пулах федерацин инновацисене пулӑшу па​малли программисене пӑхӑнса тӑни;

бизнеспа наука хушшинчи ҫыхӑну, ҫав шутра туса хатӗрленӗ ӗҫсене сутса тупӑш илес енӗпе те, вӑйсӑр пулни;

Чӑваш Республикин территорийӗнче приоритетлӑ аталану отраслӗсен пысӑк шайри (федераци е тӗнче шайӗнчи) ӑслӑлӑх центрӗсем пулманни;

аслӑ пӗлӳ паракан вӗренӳ организацийӗсен наука вӑй-хӑвачӗ пӗчӗк шайра пулни, ҫакӑ наука кадрӗсем ватӑлса пынипе тата ӑслӑлӑх хутлӑхне ҫамрӑксем питех килменнипе ҫыхӑннӑ;

чылай предприяти тӗнче рынокӗнчи лидерсенчен технологи тӗлӗшӗнчен юлса пыни тата тӗнче рынокӗнче тупӑшма май паракан туса хатӗрленӗ ӗҫсем пулманни;

инноваци ӗҫ-хӗлӗ енӗпе пысӑк ӑсталӑхлӑ кадрсем, малта пыракан технологисем тӗлӗшпе кирлӗ компетенцисем ҫителӗксӗр пулни, малашлӑхлӑ кадрсем Раҫҫейӗн аталаннӑ регионӗсене тата ытти ҫӗршывсене куҫни;

предприятисемпе аслӑ пӗлӳ паракан вӗренӳ организацийӗсем хушшинчи, ҫавӑн пекех предприятисем хушшинчи коопераци шайӗ пӗчӗк пулни;

ӑс-хакӑл харпӑрлӑхӗн прависене кирлӗ пек сыхламанни тата хӳтӗлеменни, ҫавна май ӑна пурлӑхпа ҫыхӑнман активсем евӗр ҫителӗксӗр шайра капитализацилени, ҫакӑ предприятисен рынокри хакне тӗрӗс хак паманни патне илсе пырать;

хӑш-пӗр организацисем инновацисене ҫул пама хирӗҫ пулни.

Приоритетлӑ ҫул-йӗрсем

Промышленность кластерӗсем промышленность предприятийӗсен конку​рентлӑхне ӳстермелли тухӑҫлӑ мел пулса тӑраҫҫӗ.

Чӑваш Республикин промышленность предприятийӗсен производство сыпӑкӗсемпе коопераци ҫыхӑнӑвӗсен тишкерӗвне тӗпе хурса пысӑк малаш​лӑхлӑ кластерсене ҫак сферӑра палӑртма пулать: 
апат-ҫимӗҫ оборудованийӗ туса кӑларас ӗҫре;

ҫӑмӑл промышленноҫра;

трактор туса кӑларас ӗҫре;

алӑк туса кӑларас ӗҫре;

коммуналлӑ хытӑ каяшсене тирпейлес ӗҫре.

Промышленноҫа кластеризацилени предприятисен территорипе тата ӗҫ-хӗлпе ҫыхӑннӑ ҫивӗч ыйтӑвӗсене системӑлама, пулӑшу мелӗсене явӑҫтар​малли тата пӗтӗм кластер проблемисене татса памалли мелсене шырассине йӗркелеме, промышленность кластерӗсем валли пӑхса хӑварнӑ патшалӑх пулӑшӑвӗн майӗсене координацилеме май парать.

Чӑваш Республикин хӑйӗн стратегилле ӗҫтешӗсемпе туслӑн хутшӑнса ӗҫлесе наукӑпа промышленность, инноваци тата кадр вӑй-хӑвачӗпе тата тухӑҫ​лӑрах усӑ курма, Раҫҫей рынокӗнче хамӑрӑн тавар туса кӑларакансене ҫирӗппӗн хӳтӗлеме тата чикӗ леш енчи суту-илӳ вырӑнӗсенче тивӗҫлӗн тата тӳрӗ кӑмӑлпа тупӑшма хӑнӑхмалла.
Ҫакна тума ҫӗнӗ коопераци ҫыхӑнӑвӗсене йӗркелеме май паракан регионсем хушшинче ҫыхӑнса ӗҫлессине аталантарни, хуҫалӑх субъекчӗсем пӗр-пӗринпе килӗштерсе ӗҫлессине йӗркелени, Раҫҫей Федерацийӗн чикӗ леш енчи суту-илӳ представительствисен вӑй-хӑвачӗпе усӑ курни, специализациленӗ отрасль куравӗсене (сӑмахран, Пӗтӗм тӗнчери наукӑпа практика конференцине тата "Реле хӳтӗлевӗ тата Раҫҫейри электроэнергетика тытӑмӗсене автоматизацилесси" РЕЛАВЭКСПО выставкине) ҫӗнӗрен ирттерме пуҫлани тата вӗсене республикӑри промышленность предприятийӗсем хастарлӑн хут​шӑн​ни пулӑшмалла.

Палӑртнӑ тӗллевсене пурнӑҫлама май паракан тӗп проектсене пур​нӑҫлассине пӑхса хӑварнӑ, вӗсен шутӗнче:

шкул ачисене, ҫав шутра инҫетри ялсенче пурӑнакан ачасене, "Кванториум" ача-пӑча технопаркӗн ӗҫ-хӗлне виртуаллӑ чӑнлӑх тытӑмӗнче анлӑ​латса техника тата ҫут ҫанталӑк дисциплинисем енӗпе проект ӗҫ-хӗлне явӑҫтарасси;

кашни муниципаллӑ районпа хула округӗнче ҫамрӑксен инновациллӗ пултарулӑх центрӗсене туса хурса техника вӗренӗвӗпе тӗпчевӗн пахалӑхне тата чыссумне ӳстересси;

мала иртме пулӑшакан япаласем туса хатӗрлекен ӑсчахсене, инженерсемпе предпринимательсене республикӑри организацисенче ӗҫлеме хӑвар​малли майсем йӗркелесси;

тӗпчевҫӗсене тата пысӑк ӑсталӑхлӑ специалистсене Раҫҫейӗн ытти регионӗнчен тата чикӗ леш енчен явӑҫтарма май паракан программӑсене ӗҫе кӗр​тесси;

инноваци инфратытӑмӗн мӗнпур объекчӗн ӗҫ тухӑҫлӑхне ӳстересси;

Наци технологи пуҫарӑвӗн шайӗнче мала иртмелли технологисене, чи малтан энергетикӑра, приборсем тата ҫӗнӗ материалсем тӑвас ӗҫре, аталантарасси;

кирлӗ тата тивӗҫлӗ институци тата инфратытӑм евӗр условисем йӗркелесси, пысӑк технологиллӗ производствӑсем туса хума тата аталантарма чӑрмантаракан пур пек чӑрмавсемпе чарусене сиресси тата экономикӑн йӑлана кӗнӗ отраслӗсенче те, ҫӗнӗ отрасльсенче те, пысӑк технологиллӗ рыноксенче те ҫӗнӗ чӑрмавсемпе чарусене йӗркеленме ирӗк паманни;

Чӑваш Республикин вӑй-хӑватне Раҫҫейри пысӑк технологисен рынокӗнче аталантарасси, ӑна пӗтӗм тӗнчери наукӑпа техника кооперацине хутшӑнтарасси, пӗрлехи тӗпчев центрӗсемпе тата ушкӑнпа усӑ курмалли центрсене ют ҫӗршыври ӗҫтешсемпе пӗрле тӑвасси;

искусствӑлла интеллектпа усӑ курса промышленноҫӑн пӗрлештернӗ сечӗсемпе усӑ курасси, ҫын тата роботтехника хатӗрӗ пӗр-пӗринпе ҫыхӑнса ӗҫлемелли ҫӗнӗ мелсене ӗҫе кӗртесси, "ӑслӑ" роботтехника комплексӗсемпе усӑ курасси;

"витерекен" технологисене аталантаракан тата цифра платформисене тытса пыракан пысӑк технологиллӗ предприятисем – лидер-компанисем туса хурасси, вӗсем пысӑк та анлӑ рынокра ӗҫленӗ май, хӑйсем йӗри-тавра цифра экономикине аталантарассине тивӗҫтерекен стартапсен, тӗпчев ушкӑнӗсемпе отрасль предприятийӗсен тытӑмне йӗркелеҫҫӗ;

ҫӗнӗ технологисен шайӗ ӳссе пырассине, производствӑна автоматизациленине тата ӑслӑлатнине кӗртсе, хавхалантарасси, "виртуаллӑ" завод​сем тӑвас тапхӑра куҫасси, машинӑпа машинӑсен (M2M) тата ҫынпа машинӑсен (H2M) интер​фейсӗсем урлӑ сеть анлӑхӗнче пур майлӑн ҫыхӑнса ӗҫлесси;

инноваци инфратытӑмӗн мӗнпур пайӗсене (объекчӗсене), унта университетсемпе тӗпчев центрӗсене, уйрӑм ҫын компанийӗсен конструктор бюровӗсене кӗртме майсем туса парса, пӗр пӗтӗм тытӑма пӗрлештересси;

промышленность предприятийӗсене кивӗ майсенчен цифра технологийӗсем ҫине куҫма пулӑшас тӗллевпе цифрӑламалли инжиниринг центрне туса хурасси;

"ЭЛАРА" АО никӗсӗ ҫинче экономикӑн тӗрлӗ отраслӗ: ял хуҫалӑхӗ, транспорт, телекоммуникаци сфери тата ыт. те. валли пилотсӑр аппаратсен наукӑпа производство центрне йӗркелесси;

биотехнологисем енӗпе тунӑ ҫитӗнӳсем ҫинче никӗсленсе тӑракан фармацевтика производствисене экологи тӗлӗшӗнчен таса чӗр таварпа усӑ курса йӗркелесси;

хӑйӗн ӗҫ-хӗлӗнче биотехнологисем енӗпе туса хатӗрленӗ ӗҫсемпе усӑ куракан санаторипе курорт организацийӗсен кластерне туса хурасси;

федерацин "Атӑл" М-7 автомобиль ҫулӗ ҫинче федераци суту-илӳ сечӗсен сахал йывӑрӑшлӑ грузсене пилотсӑр аппаратсемпе кӳрсе тӑракан автоматизациленӗ (роботизациленӗ) логистика комплексӗсене тӑвасси;

пилотсӑр вӗҫев аппарачӗсен регионсем хушшинчи площадкине, ФАО регионӗсен техника пулӑшӑвӗн центрне туса хурса, йӗркелесси;

Чӑваш Республикин электротехника кластерӗн предприятийӗсем циф​рӑллӑ электричество подстанцийӗсем тӑвасси; 

Чӑваш Республикин территорийӗнче электроэнергин мегахранилищи​сене туса хурасси;

энергетикӑпа промышленноҫри Раҫҫей Федерацийӗн пӗтӗм территорине хӳтӗлекен киберхӑрушсӑрлӑх центрне туса хурасси;

ҫамрӑксен инновациллӗ пултарулӑх центрӗсен тытӑмне аталантарасси;

фармацевтика, ҫӗнӗ хими сферинче компьютерпа модельлес ӗҫ никӗсӗ ҫинче цифра лабораторийӗсем йӗркелесси тата палӑртнӑ пахалӑхлӑ ҫӗнӗ материалсем туса хатӗрлесси; 

ҫулталӑк хушшинче тухӑҫа темиҫе хутчен те пухса илме май паракан биомассӑна хӑвӑрт ҫитӗнтермелли полигонсем тӑвасси;

универсаллӑ заводсем тӑвасси, вӗсем 3D-пичет технологийӗсемпе усӑ курнӑ май, кирек мӗнле материалтан та палӑртнӑ пахалӑха тӗпе хурса кирек мӗнле продукци те туса кӑларма пултараҫҫӗ;

машиностроенире тата энергетикӑра цифра мелӗпе модельлекен, цифра системисемпе комплексӗсене, робототехникӑна тытса пымалли автоматизациленӗ тытӑм туса хатӗрлекен центр тӑвасси;

наноэлектроника, наноматериалсем тата нановитӗмсем туса хатӗрлесси тата вӗсене производствӑна кӗртесси, ҫакӑ производствӑри энергипе материалсен тӑкакне чакарма пулӑшать;

альтернативлӑ энерги производствисене йӗркелесси тата энергин ҫӗне-лекен ҫӑл куҫӗсемпе, сӑмахран, ҫил тата хӗвел евӗрлисемпе усӑ курма тытӑнасси.

2035 ҫул тӗлне кӗтекен кӑтартусем:
организацисене кластеризацилес ӗҫе регионта ӗҫлекен кластерсен шутне 3 хут ӳстерсе туса ирттерни;
малта пыракан производство технологийӗсемпе усӑ курнин шучӗ 2 хут ӳсни;

информаципе ҫыхӑнӑвӑн, производствӑн, био-, нейро-, агро-, когнитив, энергетикӑн ҫӗнӗ ӑрури малашлӑхлӑ технологийӗсене йӗркелени.

1.3 задача. Халӑха паха та экологи тӗлӗшӗнчен таса апат-ҫимӗҫпе тивӗҫтерекен пысӑк технологиллӗ агропромышленность комплексне туса хурасси 
2035 ҫул тӗлне палӑртакан аталанӑва сӑнлани

Ял хуҫалӑх производствине инноваци технологийӗсене кӗртсе, энергипе ресурс перекетлекен ҫӗнӗ ӑрури техникӑпа тата ҫут ҫанталӑк тата экономика вӑй-хӑвачӗпе туллинрех усӑ курса, хальхи технологисен никӗсӗ ҫинче аталанакан тата пысӑк ӑсталӑхлӑ кадрсемпе тивӗҫтернӗ, АПК продукцине Раҫҫейри тата тӗнчери конкурентлӑ рыноксене кӑларма пулӑшакан экспорт тӗллевлӗ сектор йӗркелесе 2035 ҫул тӗлне Чӑваш Республикин агропромышленность комплексӗн (малалла – АПК) ҫирӗп аталанӑвне тивӗҫ​терме палӑртса хунӑ.

Чӑваш Республикинче ял хуҫалӑх чӗр таварне тарӑннӑн тирпейлессине тата экологи тӗлӗшӗнчен таса апат-ҫимӗҫ продукцине туса кӑларассине тӗп вырӑна хуракан, ҫирӗппӗн ӗҫлекен тата конкурентлӑ агроапат-ҫимӗҫ кластерӗ йӗркеленсе ҫитет, ҫакӑ регионти халӑха тӗп апат-ҫимӗҫ продукчӗсемпе туллин тивӗҫтерсе тӑма тата чӑваш продукцийӗ Раҫҫейри тата тулашри рыноксенче лайӑх сутӑнассине тивӗҫтерме, агроэкспорт вӑй-хӑватне ӳстерме май парать. Диверсификациленӗ АПК производствӑн ҫӳллӗ шайри тупӑшлӑхӗпе палӑрса тӑма пуҫлать.

Хальхи лару-тӑру

Чӑваш Республикин агропромышленность комплексӗ 2019 ҫулта 
77,8 млрд. тенкӗлӗх продукци туса кӑларнӑ (ҫакӑ мӗнпур отрасльте туса кӑларнӑ продукцин пӗтӗмӗшле калӑпӑшӗн 16 проценчӗпе танлашать). Чӑваш Ен АПК туса кӑларнӑ таварсен тытӑмӗнче ял хуҫалӑх продукцийӗ – 53 процент, апат-ҫимӗҫ промышленноҫӗн продукцийӗ, ӗҫмесене кӗртсе, – 47 процент. Ӳсен-тӑран тата выльӑх-чӗрлӗх продукцийӗ туса илес ӗҫсен калӑпӑшӗ пӗр шайра тӑрать. Ӳсен-тӑран туса илес ӗҫ калӑпӑшӗн 70 проценчӗ тырӑ, пахча ҫимӗҫ тата ҫӗр улми туса илессипе ҫыхӑннӑ. Выльӑх-чӗрлӗх ӗрчетес ӗҫре аш-какай туса илессин кӑтартӑвӗ 50 процент ытла, сӗт туса илессин вара – 
30 процент ытла.
2019 ҫул пӗтӗмлетӗвӗсем тӑрӑх ял хуҫалӑх продукцийӗн производствин калӑпӑшӗн (105,1 процент) ӳсӗм хӑвӑртлӑхӗпе Чӑваш Ен ФАОра 
6-мӗш вырӑн тата Раҫҫейре 29-мӗш вырӑн йышӑннӑ. 2019 ҫулта мӗнпур категорири хуҫалӑхсенчи ял хуҫалӑх продукцийӗн калӑпӑшӗ 41242,1 млн. тенкӗпе танлашнӑ.

2014–2019 ҫулсенче производство калӑпӑшӗ ҫулсеренех ӳссе пынӑ. Ял хуҫалӑх продукцийӗн производствин пӗтӗмӗшле индексӗ 6 ҫул хушшинче 112,7 процентпа танлашнӑ. ФАО субъекчӗсен хушшинче Чӑваш Енпе Мордовире кӑна ҫулсерен лайӑх ӳсӗм палӑрнӑ.

Мӗнпур категорири хуҫалӑхсенче тирпейленӗ хыҫҫӑнхи виҫепе 
724,9 пин тонна тырпул пухса кӗртнӗ, 444,9 пин тонна ҫӗр улми туса илнӗ, 137,9 пин тонна пахча ҫимӗҫ пуҫтарса илнӗ. Тӗштырӑ культурисен тухӑҫлӑхӗ гектартан 27 центнер, ҫӗр улми – 217,5 центнер, пахча ҫимӗҫ – 324,2 центнерпа танлашнӑ.
Сутлӑх выльӑх-чӗрлӗх тата кайӑк-кӗшӗк ашне мӗнпур категорири ху​ҫалӑхсенче 122,8 пин тонна (чӗрӗ виҫепе), 422,7 пин тонна сӗт, 275,8 млн. штук ҫӑмарта туса илнӗ.

Апат-ҫимӗҫ продукчӗсем туса кӑларакан организацисем 2019 ҫулта хӑйсем туса кӑларнӑ продукцие 33460,1 млн. тенкӗлӗх, ӗҫмелли туса кӑларакан организацисем 3188,3 млн. тенкӗ чухлӗ тиесе ӑсатнӑ.
Ӳсен-тӑран тата выльӑх ҫӑвӗ, сӗт юр-варӗ, ҫӑнӑхпа кӗрпе промышленноҫӗн продукцийӗсем, крахмал тата крахмал пур апат-ҫимӗҫ, ҫӑкӑр, ҫӑнӑхран тӑвакан кондитер изделийӗсем, ытти апат-ҫимӗҫ продукчӗсем туса илесси ӳснӗ.

Юлашки 5 ҫул хушшинче апат-ҫимӗҫ тата ӗҫмелли туса илесси тивӗҫ​лӗн 4 тата 11 процент ытла ӳснӗ.
Ҫивӗч ыйтусем
АПК сфери, унӑн экономикӑри вырӑнне тата ял халӑхӗн тӳпи пысӑк пулнине шута илсе, Чӑваш Республикишӗн пысӑк пӗлтерӗшлӗ шутланать. Унӑн ҫивӗч ыйтӑвӗсем ҫаксем пулса тӑраҫҫӗ:
1. Усӑ курман ҫӗрсем пурри тата ял хуҫалӑх пӗлтерӗшлӗ ҫӗрсемпе усӑ курассин тухӑҫлӑхӗ ҫӳллӗ шайра пулманни.

2020 ҫулхи кӑрлач уйӑхӗн 1-мӗшӗ тӗлне республикӑра акса илмен ҫӗрсен лаптӑкӗ 30,7 пин гектарпа танлашать. 2021 ҫул вӗҫнелле унӑн тер​риторийӗнче усӑ курман ҫӗрсем пӗр гектар та юлмалла мар. Ҫав хушӑрах сухаланакан ял хуҫалӑх ҫӗрӗсем – 80 процент (ФАОра 1-мӗш тата Раҫҫейре – 6-мӗш вырӑн). 

2. Тӑпра пулӑхлӑхӗ пӗчӗк шайра пулни.

Республикӑра 2020 ҫул пуҫламӑшӗ тӗлне ял хуҫалӑхӗнче усӑ куракан ҫӗрсен 26 проценчӗ йӳҫек тӑпра ҫинче вырнаҫнӑ, вӗсене извеҫлемелле. Тӑпрана извеҫлемелли ҫулленхи калӑпӑш 40 пин гектартан кая мар пулма тивӗҫ, ҫав хушӑрах асӑннӑ ӗҫе 2019 ҫулта пӗтӗмпе те 2,3 пин гектар ҫинче пурнӑҫланӑ. Ҫак ҫивӗч ыйту мелиорантсене хывакан специализациленӗ тех​ника паркне чакарнипе, ҫавӑн пекех агрохиммелиорантсене регистрацилени ҫинчен калакан документсем ҫуккипе тата та йывӑрланать.
3. Пахча ҫимӗҫ культурисен вӑрлӑхӗн рынокӗ тулашри тавар тӑратакансене (импорта) пӑхӑнни.

Ҫак ҫивӗч ыйтӑва 2024 ҫул тӗлне "АСК-Елчӗк" ТМЯО никӗсӗ ҫинче селекципе вӑрлӑх центрне тунипе татса пама пулать. Унӑн проектпа пӑхнӑ хӑвачӗ ҫулталӑкра 5 пин тонна элита ҫӗр улми вӑрлӑхӗ туса илме май парать, ҫакӑ производствӑн пысӑк пайне те, килти хушма хуҫалӑхсене те (малалла – КХК) лайӑх пахалӑхлӑ вӑрлӑхпа  тивӗҫтерме пулӑшать.
4. Халӑх ял ҫӗрӗнчен урӑх вырӑна куҫни.

2010 ҫултан пуҫласа 2019 ҫулччен республикӑра халӑх йышӗ миграцие пула чакасси 28,7 пин ҫынпа танлашнӑ, пӗр муниципаллӑ районта та демографин кал-кал аталанӑвӗ палӑрмасть. Ҫав хушӑрах республикӑри чылай район ял хуҫалӑхӗпе тачӑ ҫыхӑннӑ: вӗсенчен 14-шӗнче район экономикинчи АПК тӳпи 50 процент ытла, кашни виҫҫӗмӗш районта вара вӑл 
70 проценран та иртет.

5. Кадрсем ҫитменни.

Халӑх ялтан урӑх вырӑна куҫни кадрсем ватӑлса пынипе ҫыхӑннӑ ҫивӗч ыйтӑва та йывӑрлатать. Сӑмахран, инженер-механизаторсен вӑтам ҫулӗ – 
57 ҫул, кашни иккӗмӗшӗ – 45 ҫултан аслӑрах; 10 ҫынран 1 кӑна 35 ҫула ҫитнӗскер. Ҫамрӑк специалистсене тӗллевлӗн вӗрентсе хатӗрлемесен, ялта пурӑнма лайӑх майсем туса памасан тепӗр 5–7 ҫултан уйрӑм специальноҫсем енӗпе дефицит 30–50 процента ҫитме пултарать.

6. Техникӑпа ҫителӗксӗр шайра тивӗҫтерни.
Хальхи вӑхӑтра республикӑра юрӑхсӑра тухса пыракан ял хуҫалӑх техникин шучӗ туянакан техника хисепӗнчен пысӑкрах, ҫавӑнпа ял хуҫалӑхне техника тӗлӗшӗнчен пуянлатассине тивӗҫтерес ыйту ҫивӗчленсе ҫитрӗ. 10 ҫул ытла усӑ куракан ял хуҫалӑх техникин тӳпи – 45 процент, ун ҫине тивекен вӑтам пусӑм тивӗҫлинчен ытларах шайпа палӑрать.
7. Хӑмла ӳстерекен отрасль аталанманни.
Чӑваш Республикин хӑйне евӗрлӗхӗ – Раҫҫейри хӑмла туса илекен тӗп регион шутланни. Хӑмла ӗрчетес ӗҫ XX ӗмӗрӗн 90-мӗш ҫулӗсемччен Чӑваш Республикин ял хуҫалӑхӗн чи ӑнӑҫлӑ отраслӗсенчен пӗри пулнӑ. Вӑлах республика АПКне те, пӗтӗм экономикӑна та ӑнӑҫлӑн аталантарма пулӑшакан ӳсӗм палли пулса тӑма пултарать.

8. Республика территорийӗнче ял хуҫалӑх продукцине вырӑнта тир​пей​лес ӗҫ шайӗ ҫителӗксӗр пулни.
Туса илнӗ ял хуҫалӑх чӗр таварӗн самаях пысӑк пайне паян рес​пуб​ликӑра тирпейлемеҫҫӗ, унӑн тулашӗнче сутаҫҫӗ (кашни тӑваттӑмӗш кило​грамм аш, сӗт, туса илнӗ ҫӗр улми калӑпӑшӗн виҫҫӗмӗш пайӗ). Юлашки ҫулсенче республикӑра тирпейлекен хӑш-пӗр предприяти хупӑнни е ӗҫлеме чарӑнни лару-тӑрӑва татах та йывӑрлатать.

9. Тирпейлекен промышленность проблемисем. 
Республикӑри тирпейлекен предприятисем вӗсене хӑйсен производствине аталантарма та, ҫӗннисене йӗркелеме те чӑрмантаракан пӗтӗмӗшле ҫивӗч ыйтусемпе тӗл пулаҫҫӗ:

производствӑн каяш шывӗсенче варалакан япаласем пурришӗн тӳле​мелли тӳлев апат-ҫимӗҫ отраслӗн предприятийӗсене пысӑк йывӑрлӑх кӳни;

вырӑнти суту-илӳ сечӗсене федераци суту-илӳ сечӗсем пусарни.
10. Апат-ҫимӗҫ продукчӗсен пахалӑхӗпе хӑрушсӑрлӑхне ҫителӗксӗр тивӗҫтерни.
Апат-ҫимӗҫ продукчӗсен пахалӑхӗпе хӑрушсӑрлӑхне тивӗҫтермелли тӗп ҫул-йӗрсенчен пӗри чӗр тавара, выльӑх-чӗрлӗх продукцине, выльӑх апачӗпе биоматериалсене лаборатори условийӗсенче тӑтӑшах тӗпчевсем туса ирттересси пулса тӑрать. Анчах та республика территорийӗнче ку чухнехи ветеринари лабораторийӗ ҫук, ҫавна май тӗпчевсене Хусанти, Владимирти тата 
Мускаври федерацин аккредитациленӗ 5 лаборатори никӗсӗ ҫинче ирттерме тивет.
11. Уйрӑм ҫынсен хуҫалӑхӗнче ял хуҫалӑх выльӑхӗн йышне, сӑмахран, мӑйракаллӑ шултра выльӑх йышне чакарни тата, ҫавна май, сӗтпе аш-какай туса илессин калӑпӑшӗ чакни.

Пахалӑхлӑ ӑратлӑ выльӑх ҫитменни палӑрать, ӑна туянма йывӑр пулни.

12. Килти хушма хуҫалӑхсенче мӑйракаллӑ шултра выльӑха (малалла –МШВ) искусствӑлла майпа пӗтӗлентермелли меслетпе ҫителӗксӗр усӑ курни.

Республикӑри килти хушма хуҫалӑхсенче мӑйракаллӑ шултра выльӑха искусствӑлла майпа пӗтӗлентерессипе ҫыхӑннӑ ӗҫ ҫителӗксӗр шайра пурнӑҫ-ланать. Ҫакӑ килти хушма хуҫалӑхсенчи тата хресчен (фермер) хуҫа​лӑхӗ​сенчи (малалла – Х(Ф)Х) ӗнесем сӗт антараслӑхӗ ҫине, вӑл унта ял хуҫалӑх организацийӗсенчи кӑтартусенчен чылай сахалрах, япӑх витӗм кӳрет, ҫавӑн пекех выльӑх чирӗсем сарӑлма пултарас хӑрушлӑха ӳстерет.

13. Х(Ф)Хсене аталантарма кирли.

Хальхи вӑхӑтра республикӑра ял хуҫалӑх продукцийӗ туса илес ӗҫ тытӑмӗнче КХХ тӳпи пысӑк. Ҫав хушӑрах вӗсен ӗҫ-хӗлне тишкернинчен ҫакӑ курӑнать: килти хушма хуҫӑлӑхсем республикӑн АПК аталанӑвне тивӗҫтереймеҫҫӗ кӑна мар, хальхи лару-тӑрура ӑна майӗпен юхӑнасси патне илсе пыраҫҫӗ. 

Килти хушма хуҫалӑхсем умӗнче ытти йывӑрлӑхсем те пур: компетенци шайӗ пӗчӗкки (ҫав шутра юридически пӗлӳ), кредит илме йывӑрри, рынока паха продукципе тӑтӑш тивӗҫтерсе тӑма пултарайманни, отчетлӑх ҫукки, вӑрттӑн ӗҫ​лени.
14. Пулӑ ӗрчетес ӗҫе ҫителӗксӗр аталантарни.

Республикӑра тӑварсӑр тата аквакультура ӗҫне (пулӑ ӗрчетессине) пурнӑҫлама юрӑхлӑ ирӗклӗ шыв объекчӗсен лаптӑкӗ 4,4 пин гектар шутланать, ҫав хушӑрах пулӑ ӗрчетекен хуҫалӑхсен балансӗ ҫинче шутланакан шыв лаптӑкӗсен пӗтӗмӗшле фончӗ – 1,1 пин гектар, вӗсенчен пулӑ ӗрчетес ӗҫ валли 907 гектарӗпе кӑна усӑ курасҫӗ. Таварлӑх пулӑ туса илессин калӑпӑшӗ 2019 ҫулта 308,4 тоннӑпа танлашнӑ.

Ҫапла вара республикӑн ял хуҫалӑхӗнче пулӑ ӗрчетессине аталан​тар​малли вӑй-хӑват пур. Унпа пӗрлех Чӑваш Енре ял хуҫалӑхӗнче пулӑ ӗрче​тессине чарса тӑракан тӗп сӑлтавсем рынок инфратытӑмӗ вӑйсӑр аталанни, производствӑн тӗп фончӗсем кивелсе ҫитни, ҫӗнӗ производство хӑвачӗсене тума пӑрахни, инвестици ресурсӗсем ҫитменни тата отраслӗн маркетингӗ пӗчӗк шайра пулни шутланаҫҫӗ.

15. Экологи тӗлӗшӗнчен таса хуҫалӑх ӗҫӗ-хӗлӗ аталанманни.

Экологи тӗлӗшӗнчен таса ял хуҫалӑхӗ – аталаннӑ ҫӗршывсенчи ял хуҫа-лӑхӗнче анлӑ сарӑлса пыракан ҫӗнӗ ҫул-йӗр. Европӑри ҫулталӑкне 200 кг яхӑн удобрени хывакан шайпа илсен, ҫулталӑкне ӑна вӑтамран 40 кг (2019 ҫулта 42,2 кг) хывакан Чӑваш Республики ҫавнашкал продукципе тивӗҫтерсе тӑракансенчен пӗри пулма пултарать. Анчах та хальхи вӑхӑтра Чӑваш Енри организацисенчен пӗри кӑна, сертификаци процедурин тӑкакӗсем пысӑк тата вӑл вӑрах вӑхӑта тӑсӑлнине пула, хӑйӗн продукцине Европӑри стандартсем тӑрӑх сертификацилеме пултарнӑ.

Раҫҫей сертификацийӗ енӗпе те лару-тӑру лайӑхах мар: хальхи вӑхӑтра Раҫҫейре органикӑллӑ продукцие ҫеҫ сертификацилеҫҫӗ тата ӑна туса илекенсенчен пӗтӗм ҫӗршывӗпе те виҫҫӗшне кӑна регистрациленӗ. Ҫавнашкал сертификаци критерийӗ питӗ ҫирӗп, сертификатсене илмелли сроксем те пысӑк (3 ҫула яхӑн).

Приоритетлӑ ҫул-йӗрсем:

Ӳсен-тӑран ҫитӗнтересси:

ял хуҫалӑхӗнче импорта улӑштармалли производствӑсене, пахча ҫимӗҫпе ҫимӗҫсем туса илессине, сад ӗрчетессипе хӑмла туса илессине кӗртсе, ресурса перекетлекен ҫӗр ӗҫ технологийӗсен тата пысӑк тухӑҫлӑ вӑрлӑх материалӗсемпе усӑ курнин никӗсӗ ҫинче аталантарасси;
ял хуҫалӑх производствин тухӑҫлӑхне ӳстерме тата пасарти пушӑлӑха тултарма пултаракан ҫӗнӗ культурӑсем туса илесси. Ҫав хушӑрах экологи тӗлӗшӗнчен йӗркеллӗ шутланакан тата лайӑх сутӑнакан продукци туса кӑларасси тӗп вырӑнта пулӗ;

ял хуҫалӑх производствинче ҫӗр лаптӑкӗсемпе, шывсемпе тата ҫут ҫанталӑкӑн ҫӗнелекен ытти ресурсӗсемпе усӑ курассине экологи тӗлӗшӗнчен регламентацилесси, ҫавӑн пекех тӑпра пулӑхлӑхне лайӑх шая ҫити ӳстересси;

тӑпра пулӑхлӑхне извеҫлемелли, фосфорламалли, шӑвармалли, культуртехника ӗҫӗсене туса ирттермелли, биологизацилемелли тата пусӑ ҫав​рӑнӑшӗпе наука сӗннӗ пек усӑ курмалли ӗҫсен комплексне пурнӑҫласа лайӑх шая ҫитересси;

наукӑпа инноваци ӗҫ-хӗлне аталантарасси, АПКн пурлӑхпа техника тата технологи никӗсне ҫӗнетесси, ҫав шутра ҫӗршыври селекципе вӑрлӑх ӗрчетес ӗҫе аталантарасси;

инновациллӗ технологисемпе тата ку чухнехи оборудованипе усӑ курса тырӑ, ҫӗр улми, пахча ҫимӗҫ тата улма-ҫырла упрамалли ку чухнехи управсене ҫӗнетесси, юсаса ҫӗнетесси, тӑвасси, вӗсене технологи оборудованийӗпе тата сивӗтекен оборудованипе тивӗҫтересси;

агропромышленность комплексӗн приоритетлӑ ҫум отраслӗсене энер​гипе тивӗҫтерессине техника тӗлӗшӗнчен пуянлатни, ял хуҫалӑх техникине тата оборудованине туянни шучӗпе ӳстересси;

АПКра ӗҫ тухӑҫлӑхне ҫӗнӗ ӑрури тракторсемпе ял хуҫалӑх машинисем тивӗҫтерекен интенсивлӑ технологисене ӗҫе кӗртни, хывакан минерал удобренийӗсен калӑпӑшне ӳстерни, ӳсен-тӑрансене сӑтӑрҫӑсемпе чирсенчен сыхламалли ӗҫсене пурнӑҫлани, ял хуҫалӑх культурисен пысӑк тухӑҫлӑ малашлӑхлӑ сорчӗсене тата гибричӗсене акса хӑварни шучӗпе пысӑклатасси;

Чӑваш Республикинче ял хуҫалӑх таварӗсем туса илекенсене элитлӑ вӑрлӑхсемпе тата пысӑк тухӑҫлӑ вӑрлӑхсемпе тивӗҫтерме ҫӗр улми ҫитӗнтерес ӗҫре пысӑк технологиллӗ селекципе вӑрлӑх центрне тӑвасси;
хӑмла туса илессин калӑпӑшне ӑна лартса ҫитӗнтернӗ чухне ресурса перекетлекен инновациллӗ технологисемпе усӑ курни, пысӑк тухӑҫлӑ тата пахалӑхлӑ хӑмла сорчӗсене туса илмелли лаптӑксене анлӑлатни шучӗпе ӳстересси. Пурлӑхпа техника никӗсне ҫирӗплетесси, наука ҫитӗнӗвӗсене ӗҫе кӗртесси тата ют ҫӗршывсен опычӗпе усӑ курасси малалла та йӗркеллӗн пурнӑҫланса пырӗ. Хӑмла туса илесси ҫине импорт машинисемпе оборудованийӗ кӳрекен витӗме чакарас тӗллевпе хамӑр ҫӗршывра туса кӑларнӑ техника хатӗрӗсемпе (хӑмла татакан тата типӗтекен комплекссем, хӑмла плантанцийӗнче ӗҫлекен машинӑсемпе агрегатсем) усӑ курма тытӑнмалла; хӑмла ӗрчетессине аталантармалли ӗҫсене пурнӑҫлани сӑра завочӗсене ҫавнашкал чӗр таварпа ҫителӗклӗ таран тивӗҫтерме май парать.
Выльӑх-чӗрлӗх ӗрчетесси:

аш-какай, сӗт, ҫӑмарта, пӗве пулли туса илес ӗҫ калӑпӑшне выльӑхсен генетика вӑй-халне лайӑхлатни, ӑратлӑ выльӑх-чӗрлӗх ӗрчетекен организацисене патшалӑх пулӑшассине сыхласа хӑварни, асӑннӑ ӗҫ-хӗл сферине инвестицисем явӑҫтарма лайӑх условисем туса пани, энерги перекетлекен технологисене ӗҫе кӗртни шучӗпе ӳстерсе пырасси;

ҫуллен 3 пинрен сахал мар выльӑх вырӑнӗ йӗркелемелле, ҫав шутра вӑтам вӑхӑтлӑх малашлӑхра "Ольдеевская" агрофирма" акционерсен обществинче, Шупашкар районӗ (414 сӑвакан ӗне вырнаҫмалӑх ӗне ферми), "Коминтерн" ЯХПК, Хӗрлӗ Чутай районӗ (ӗне ферми), "Чебомилк" ТМЯО, Шупашкар районӗ (1200 пуҫ мӑйракаллӑ шултра выльӑх вырнаҫакан комплекса анлӑлатасси), "Акконд-агро" фирма" АО, Тӑвай районӗ (480 пуҫ вырнаҫмалӑх икӗ пӑру витинчен тӑракан комплекс) тӑвасси тата ыт. те;

выльӑх-чӗрлӗх ӗрчетмелли тытӑма пысӑк тухӑҫлӑ производство формисем ҫине куҫарасси: энергипе тулӑх тата протеинпа пуян выльӑх апачӗпе усӑ курасси, мӗнпур технологи процесӗсене ҫӗнетесси, выльӑх чирӗсене асӑрхаттарма тата вӗсемпе кӗрешме ветеринари препарачӗсемпе ытларах усӑ курасси;

ӑратлӑх никӗсне ҫирӗплетесси, ял хуҫалӑх выльӑхӗсен несӗл вӑй-хӑватне ҫав никӗс ҫинче пысӑклатасси, ӑратлӑ ҫамрӑк выльӑха Чӑваш Республикин территорийӗнче тата ун тулашӗнче сутмалли майсене анлӑлатасси;

сӗтлӗх выльӑх ӗрчетес ӗҫре эмбрион центрне туса хурасси;

вак таварлӑ выльӑх-чӗрлӗх фермисем тӑвасси (ҫӗнетесси) (ҫав шутра 200 пуҫран тытӑнса);

ку чухнехи лаборатори никӗсне тӑвасси (ҫӗнетесси) тата диагностика тӗпчевӗсене лайӑхлатасси;

ашлӑх выльӑх-чӗрлӗх ӗрчетес ӗҫе йӗркелесси, мӑйракаллӑ шултра выльӑхӑн ашлӑх ятарлӑ ӑратне самӑртакан ял хуҫалӑх предприятийӗсем тӑвасси, ҫакӑ пысӑк пахалӑхлӑ ӗне ашне туса илес ӗҫ калӑпӑшне ӳстерме майсем йӗркелет;

ӑратлӑ выльӑх-чӗрлӗх ӗрчетес ӗҫе аталантарма тата ял хуҫалӑх продук​цийӗн пахалӑхне ҫирӗплетмелли пӗтӗм тишкерӗве тума, туса ирттерекен диагностика тӗпчевӗсене лайӑхатма аккредитаци илнӗ ветеринари лабораторийӗ тӑ​васси;

аквакультурӑна (пулӑ ӗрчетес ӗҫе) аталантарасси, ҫакӑ халӑх тӗрлӗ йышши пулӑ туянма пултарас майсене анлӑлатма, таварлӑх пулӑ ӗрчетес ӗҫӗн илӗртӳлӗхне инвесторсемшӗн сыхласа хӑварма, республикӑн шыври биологи ресурсӗсемпе усӑ курас ӗҫ тухӑҫлӑхне шыв объекчӗсен фондне анлӑлатни шучӗпе ӳстерме май парать.

Апат-ҫимӗҫ промышленноҫӗ: 
производствӑн приоритетлӑ ҫул-йӗрсене – сӗт туса илессине, ҫӑкӑр пӗҫерессине, консервӑсем хатӗрлессине, аш-какай тирпейлессине, ӗҫмел​ли шывсем туса кӑларассине аталантарасси;

кластер мелне ӗҫе кӗртесси, ҫакӑ, ӳсен-тӑран ҫитӗнтерес тата выльӑх-чӗрлӗх ӗрчетес ӗҫ продукцийӗсене тарӑннӑн тирпейлесси ҫине тимлӗх уйӑрса, агропромышленность сферинчи кӑтартусене пӗтӗмӗшле пахалӑх​лӑн ӳстерме май парать;

комбикорм цехӗсем, тырӑ тасатмалли хӑватсем тӑвасси;

чӑваш продукцине республикӑра та, унӑн тулашӗнче те сутма пулӑ​шакан пӗр пӗтӗм суту-илӳ сетьне йӗркелесси, агроэкспорта аталантарасси;

халӑха пахалӑхлӑ апат-ҫимӗҫ таварӗсемпе ҫирӗппӗн тивӗҫтерсе тӑма пулӑшасси, продукци конкурентлӑхне ӳстерекен экологи тӗлӗшӗнчен шан​чӑклӑ шутланакан продуктсемпе технологисен рынокне аталантарасси, таварсене вырнаҫтармалли рынока аталантарасси; 

ял хуҫалӑх продукцийӗсене ҫитӗнтерессипе, пухса илессипе тата тирпейлессипе ҫыхӑннӑ пӗтӗм ӗҫе пурнӑҫлакан ку чухнехи агрохолдингсене аталантарасси, чӗр тавара республика тулашне ӑсатас тесе мар, хушма хакпа тавар туса кӑларас тӗллевпе ӗҫлесси;

производствӑпа логистика тата сутӑнакан рессурссен пӗрлехи центрӗ шутланакан агропромышленность паркне туса хурасси, ял хуҫалӑх продукцийӗсене тирпейлесси.

Агроапат-ҫимӗҫ кластерне аталантарасси:

халӑха пахалӑхлӑ апат-ҫимӗҫ таварӗсемпе ҫирӗппӗн тивӗҫтерсе тӑма пулӑшасси, продукци конкурентлӑхне ӳстерекен экологи тӗлӗшӗнчен шан​чӑклӑ шутланакан продуктсемпе технологисен рынокне аталантарасси, таварсене вырнаҫтармалли рынока аталантарасси; 

чӗр тавар ресурсӗсем ӳссе пынине шута илсе тирпейлекен промышленность хӑвачӗпе усӑ курассине пысӑклатасси;

тыр-пула, ҫӗр улмине, аш-какая, сӗте тарӑннӑн тирпейлеме пулӑшакан проектсене пурнӑҫласси, ҫакӑ чӗр таварӑн пысӑк калӑпӑшне тирпейлеме, ҫӗнӗ продукци туса кӑларма тата ӑна экспорта ӑсатма май парать;

апат-ҫимӗҫ продукчӗсене, ял хуҫалӑх продукцине Чӑваш Республикинчи тавар туса илекенсене пӗрлештерсе тӑракан пӗр пӗтӗм брендпа сутасси;

выльӑх-чӗрлӗх пусакан тата ял хуҫалӑх продукцине упракан предприятисене аталантарасси, ҫавнашкал предприятисене ҫӗнетес тата техника тӗлӗшӗнчен пуянлатас ӗҫе патшалӑх пулӑшасси. Патшалӑхпа уйрӑм ҫынсен ӗҫтешлӗхӗн майӗпе предприятисем йӗркелесси;

энерги перекетлекен тухӑҫлӑ технологисемпе тивӗҫтернӗ, тавар туса илекенсенчен аякра мар вырнаҫнӑ тата упрамалли, тирпейлемелли тата виҫсе чӗркемелли пысӑках мар хӑватсемлӗ специализациленӗ складсем, управ ҫурчӗсемпе производствӑсем пур курттӑм суту-илӳпе валеҫӳ центрӗ​сене фермерсемпе кооперативсем патшалӑхпа уйрӑм ҫынсен ӗҫтешлӗхӗн майӗпе хутшӑннипе тӑвасси;

производство тата ял хуҫалӑх продукцийӗпе чӗр таварне тата апат-ҫимӗҫе сутас сферӑсенчи коопераци ӗҫне аталантарасси.

Ял территорийӗсене комплекслӑн аталантарасси:

ял халӑхӗн йышне ҫӗнӗ ӗҫ вырӑнӗсем йӗркелени, ял поселенийӗсен социаллӑ пурнӑҫпа инженери инфратытӑмӗн объекчӗсемпе комплекслӑ майпа йӗркелесе ҫитермелли тӗллевӗсене татса парса пурӑнма лайӑх майсем туса пани тата ял халӑхне хӑтлӑ ҫурт-йӗрпе тивӗҫтерни шучӗпе ӳстересси;

ял ҫӗрӗнче социаллӑ пурнӑҫпа культура сферин объекчӗсене, газификаци объекчӗсене, шывпа тата энергипе тивӗҫтермелли объектсене тӑвассине, ҫӗнетессине тата юсассине шута илекен ял территорийӗсене комплекслӑн аталантармалли проектсене пурнӑҫласси;

пуҫаруллӑ бюджетировани мелне халӑх пуҫарӑвӗсене пулӑшассине шута илсе пурнӑҫласси. Халӑх автомобиль ҫулӗсене, социаллӑ пурнӑҫпа культура сферин учрежденийӗсене юсас, ача-пӑча тата вӑйӑ площадкисем, халӑх йышлӑн пухӑнакан кану вырӑнӗсем, пушар хӑрушсӑрлӑхӗн объекчӗсем, пытару вырӑнӗсем тӑвас, шыв-шура тасатас енӗпе сӗннӗ проектсене пулӑшасси;

ял хуҫалӑхӗ валли кадрсене вӗрентсе хатӗрлемелли тата хушма професси пӗлӗвӗ памалли тытӑма лайӑхлатасси тата вӗсене ялта ҫирӗплетесси. Регионти отраслӗн вӗренӳ комплексне (пӗтӗмӗшле пӗлӳ паракан организацисем, ӗҫ паракансен пӗрлешӗвӗсем, вак тата вӑтам бизнес организацийӗсем), университет-шкул кластерӗсене (аслӑ классенче вӗренекенсене ял хуҫалӑхӗпе ҫыхӑннӑ факультатив курсӗсем ирттерсе професси суйласа илме пулӑшасси, агроклассен сетьне аталантарасси), агропромышленность комплексӗнчи ӗҫ-хӗле ӑс-хакӑлпа тивӗҫтерес тӗллевпе ял хуҫалӑх таварӗ​сем туса илекенсене, тирпейлекен предприятисене, ял хуҫалӑх предприятийӗсене, кил хуҫалӑхӗсене вӗренӳпе консультаци пулӑшӑвӗ паракан сыпӑка йӗркелесси;

ял туризмне аталантарасси. Республикӑн ял хуҫалӑхне аталантарма ҫут ҫанталӑкпа климат ресурсӗсем, ҫавӑн пекех ял туризмне аталантарма пулӑшакан хӑйне евӗрлӗ ҫут ҫанталӑк ландшафчӗсем тата шыв объекчӗсем пур.

2035 ҫул тӗлне кӗтекен кӑтартусем:

ял хуҫалӑх продукцийӗн производствин калӑпӑшне хальхи чӑн хаксемпе – 3,6 хут, танлаштаруллӑ хаксемпе 1,7 хут ӳстерни;

республикӑри организацисем сӗтпе аш-какая тарӑн тирпейлес ӗҫ тӳпине сӗтпе аш-какай туса илессин пӗтӗмӗшле калӑпӑшӗнче 70 процента ҫити ӳстерни;

агроапат-ҫимӗҫ кластерӗн производство индексне 1,8 хут ӳстерни;
апат-ҫимӗҫ тата ял хуҫалӑх чӗр таварӗн тулашри рынокӗсене кондитер изделийӗсем, пастеризациленӗ сӗт, типӗ сӗт, сӑра продукцийӗ, ӑсла, кайӑк-кӗшӗк ашӗ, ҫу тӑвакан йӗтӗн, рапс, шӑпкан (рыжик), горчица, пахча ҫимӗҫ евӗр апат-ҫимӗҫ продукчӗсене тата ял хуҫалӑх чӗр таварне тулашри рыноксене кӑларни;

АПК организацийӗсен продукцине "Чӑваш Енре туса кӑларнӑ" пӗрлехи брендпа сутма пулӑшни;

Раҫҫейри хӑмла рынокне пуянлатни тата хӑмла лартса ӳстерекен ятарлӑ организацисенче хӑмла туса илес ӗҫе техника тӗлӗшӗнчен пуянлатса тата интенсивлӑ технологисемпе усӑ курса сӑра завочӗсене хамӑр ҫӗршыври чӗр таварпа тивӗҫтерни;

ял ҫӗрӗнче социаллӑ хутлӑх пахалӑхӗ тӗлӗшпе пысӑк требованисем палӑртакан агропромышленность комплексне хӑвӑрттӑн аталантарни.
Чӑваш Республикин "Фермерсене пулӑшу паракан тытӑм туса хурасси тата ял кооперацине аталантарасси" регион проектне пурнӑҫласси
Регион проекчӗн ӗҫ-хӗл ӗлкине кӗскен ҫырса кӑтартни

ял ҫӗрӗнче ял хуҫалӑх сферинче ӗҫ-хӗл пурнӑҫлакан вак тата вӑтам предпринимательлӗх субъекчӗсен шутне ӳстересси;

ял хуҫалӑх кооперацийӗпе фермерсене пулӑшу парас сферӑра компетенцисен центрӗсем туса хурасси тата вӗсен кулленхи ӗҫ-хӗлне тивӗҫтересси;

агропромышленность комплексӗн продукцийӗн конкурентлӑхне пысӑк​латасси.

Регион проекчӗн шайӗнче ял хуҫалӑх кооперацийӗпе фермерсене пулӑ​шу парас сферӑра компетенцисен центрӗсене пулӑшу парассине, хресчен (фермер) хуҫалӑхӗсене грант пулӑшӑвӗ парассине, ял хуҫалӑх потребительсен кооперативӗсен тӗп хатӗрсем туяннипе тата ял хуҫалӑх потребительсен кооперативӗсен членӗсенчен туяннӑ ял хуҫалӑх продукцине сутнипе пулакан тӑкакӗсен пӗр пайне саплаштарма палӑртнӑ.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

ял хуҫалӑх сферинче ӗҫ-хӗл пурнӑҫлакан, ҫав шутра патшалӑх пулӑ​шӑвӗн укҫи-тенки шучӗпе ӗҫлекен, вак тата вӑтам предпринимательлӗх субъекчӗсене явӑҫтарнисен шучӗ – 1197 ҫын, ҫав шутра:

хресчен (фермер) хуҫалӑхӗсем "Агростартап" гранчӗсене тивӗҫнӗ ҫулхине ӗҫе илнӗ, Раҫҫей Федерацийӗн Пенси фондӗнче, Раҫҫей Федерацийӗн Социаллӑ страхованийӗн фондӗнче регистрациленӗ ӗҫченсен шучӗ – 183 ҫын;

патшалӑх пулӑшӑвӗ панӑ ҫулхине вак тата вӑтам предпринимательлӗх субъекчӗсен шутӗнчен ял хуҫалӑх потребителӗсен кооперативӗсен (кредит кооперативӗсемсӗр пуҫне) членне илнисен шучӗ, килти хушма хуҫалӑхсемпе хресчен (фермер) хуҫалӑхӗсене кӗртсе, ҫулталӑкра – 894 единица;

ял хуҫалӑхӗнче ҫӗнӗрен йӗркеленӗ вак тата вӑтам предприниматель​лӗх субъекчӗсен шучӗ, хресчен (фермер) хуҫалӑхӗсене тата ял хуҫалӑх потреби​телӗсен кооперативӗсене кӗртсе, – 120 единица.
Чӑваш Республикин "АПК таварӗсен экспорчӗ"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

ял хуҫалӑх таварӗсем туса илекенсене, ҫавӑн пекех ял хуҫалӑх продукцине малтанхи тата (е) ун хыҫҫӑнхи майпа (промышленность мелӗпе) тирпейлекен организацисемпе уйрӑм предпринимательсене патшалӑх пулӑ​шӑвӗ парасси;

ял ҫӗрӗнче пӗчӗк калӑпӑшлӑ хуҫалӑхсемпе ял хуҫалӑх потребителӗсен кооперативӗсене аталантарасси;

вырӑнти ял хуҫалӑх таварӗсем туса илекенсен экономика интересӗ​сене шалти тата тулашри рыноксенче хӳтӗлесси;

Чӑваш Республикин агропромышленность комплексӗн продукцийӗн конкурентлӑхне шалти тата тулашри рыноксенче ӳстересси;

Чӑваш Республикин агропромышленность комплексӗн продукцийӗн пахалӑхӗпе шанчӑклӑхне ӳстерессине, ӑна тӗнчери ҫӗнӗ стандартсемпе ки​лӗш​се тӑмалла тӑвассине, ҫавӑн пекех ют ҫӗршывсенче АПК организаци​йӗсен лайӑх имиджне йӗркелессине тивӗҫтересси.

Регион проекчӗн шайӗнче Чӑваш Республикин ял хуҫалӑх таварӗсем туса илекенсене Раҫҫей Федерацийӗн территорийӗнче тата унӑн тулашӗнче иртекен куравпа ярмӑрккӑсене хутшӑнтарассине, ял хуҫалӑх таварӗсем туса илекенсем валли пӗтӗм тӗнчери пахалӑх стандартне ӗҫе кӗртессине палӑртса хӑварнӑ.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

агропромышленность комплексӗн таварӗсен экспорт калӑпӑшӗн шайне (укҫа-тенкӗпе палӑртса) АПШ 38,7 млн. долларне ҫити ӳстересси.

1.4 задача. Транспорт инфратытӑмне аталантарасси 
2035 ҫул тӗлне палӑртакан аталанӑва сӑнлани

2035 ҫул тӗлне республикӑн конкурентлӑхне ӳстерме пулӑшакан автомобиль ҫулӗсен аталаннӑ тытӑмне йӗркелесе ҫитереҫҫӗ тата халӑха хӑруш​лӑхсӑр тата лайӑх пахалӑхлӑ транспорт пулӑшӑвӗпе пӗр чӑрмавсӑр усӑ кур​малли майсем туса параҫҫӗ. 

Регионӑн пассажирсем турттармалли комплекслӑ тытӑмӗ мультимодальлӗ турттару ӗҫӗпе пысӑк транспорт-пересадка вырӑнӗсене туллин тивӗҫ​терме, муниципалитетӑн шалти тата регион маршручӗсен сетьне ҫыхӑнуллӑн ӗҫлеме, транспорт пулӑшӑвне хальхи стандартсемпе килӗшӳллӗн кӳме, ҫав тӗллевсем валли каякан бюджет тӑкакӗсен тухӑҫлӑхне ӳстерме май парать. Транспорт-пересадка вырӑнӗсене, транспортпа усӑ курма меллӗ пулнине тата транзит юхӑмӗн интенсивлӑхне шута илсе, пулӑшу ӗҫӗсен сферинче йышлӑ ӗҫ вырӑнӗ йӗркелекен коммерциллӗ куҫман пурлӑхпа социаллӑ инфратытӑм объекчӗсене вырнаҫтарма палӑртаҫҫӗ.

Хальхи лару-тӑру
Республикӑра автомобиль, чугун ҫул, сывлӑш тата юхан шыв транс​порчӗ ӗҫлет.

2019 ҫулта транспортӑн груз ҫаврӑнӑшӗ 1320 млн. тонна-километрпа (2018 ҫулхи шайпа пӑхсан 106,4 процент) танлашнӑ.

Чӑваш Енре пурте усӑ куракан асӑрхаса тӑракан чугун ҫулсен тӑршшӗ 421,2 км, 2018 ҫул вӗҫне вӗсен йышлӑлӑхӗ 10000 тӑв. км пуҫне 230 км (Раҫҫейӗпе пӗтӗмӗшле – 51, Мускав облаҫӗнче – 497) шутланнӑ. Республика территорийӗ тӑрӑх икӗ чугун ҫул линийӗ иртет: Мускав – Хусан – Екатеринбург (икӗ ҫуллӑ электрификациленӗ магистраль, вӑл Раҫҫей тӗп пайӗпе Ҫӗпӗр тата Инҫет Хӗвел тухӑҫ регионӗсен транспорт ҫыхӑнӑвне тивӗҫтерет) тата Шупашкар – Канаш (Шупашкар-2 – Ҫӗнӗ Шупашкар юпленӳ) лини тата Канаш – Улатӑр – Красный Узел (Мордови) участокӗн пӗр пайӗ Мордови чикки таран (пӗр ҫуллӑ лини, Шупашкарпа Ҫӗнӗ Шупашкар хулисене Мускав – Хусан – Екатеринбург линипе, ҫавӑн пекех ҫӗршывӑн Кӑнтӑр тата Кӑнтӑр-Хӗвел анӑҫ пайӗсенчи ҫул-йӗр тытӑмӗпе ҫыхӑнтарать). 

Чи пысӑк чугун ҫул узелӗ – Канаш станцийӗ, унта Мускав – Ека​те​ринбург тата Шупашкар – Канаш –Улатӑр – Красный Узел чугун ҫул лини​йӗсем хӗресленеҫҫӗ. Ытти пысӑк станцисем – Шупашкар, Улатӑр, Ҫӗмӗрле. 

Хула ҫумӗнчи чугун ҫулпа турттарас ӗҫе ("Канаш – Ҫӗмӗрле", "Хусан – Тӗрлемес – Хусан" маршрутсем тӑрӑх) "Содружество" АО пурнӑҫлать. 2019 ҫул​та вӑл 553,0 пин пассажир (2018 ҫулхи шайпа 134,8 процент) турттарнӑ. Хула ҫумӗнчи чугун ҫулпа турттарас ӗҫ социаллӑ пӗлтерӗшлӗ, мӗншӗн тесен халӑх пурӑнакан нумай вырӑна тата сад юлташлӑхӗсене урӑх транспорт ҫӳремест.

Пӗтӗм тӗнчери А.Г. Николаев ячӗллӗ "Шупашкар" аэропорчӗ – феде​раци пӗлтерӗшлӗ аэропорт Чӑваш Республикин тӗп хулинче вырнаҫнӑ. Никӗс операторӗ – "МАЧ" ТМЯО. Аэропортра ӗҫлекен авиаком​панисем 2019 ҫулта 390 пин пассажир ытла турттарнӑ, 2015 ҫулхипе танлаш​тарсан ӳсӗм 4,4 хут ытла. Тӑтӑш турттарас ӗҫсӗр пуҫне Ҫурҫӗр регионти хуласене самолетсем ятарлӑ рейссемпе вӗҫеҫҫӗ. Ҫуллахи тапхӑрта Анталия хулине (Турци) илсе каякан чартер рейсӗ ӗҫлет.

Республикӑри карапсем ҫӳрекен юхан шыв ҫулӗсен тӑршшӗ – 407 км. Пассажирсемпе грузсене Атӑл тӑрӑх юхан шыв транспорчӗпе турт​тарас ӗҫе "Шупашкарти юхан шыв порчӗ" АУО пурнӑҫлать. Порт Шу​пашкар хулинчи Шупашкар шыв управӗн сылтӑм ҫыранӗнче вырнаҫнӑ. Унта 426 метр тӑршшӗ пассажир причалӗ пур (вӑл пӗр вӑхӑтрах 15 карапа, ҫав шутра 
6 транзит (круиз) карапне, йышӑнма пултарать, ҫавӑн пекех кунта мӗнпур типлӑ карапсем валли рейд вырӑнӗсем туса хатӗрленӗ. Порт ӗҫ-хӗлӗ пассажирсем тата груз турттарассипе, грузсене тирпейлессипе, руда шутне кӗмен строительство материалӗсем кӑларассипе тата вӗсемпе курттӑм суту-илӳ тӑвассипе, флота комплекслӑ пулӑшу ӗҫӗсемпе тивӗҫтерессипе, туризм пулӑшӑвӗ кӳрессипе ҫыхӑннӑ.

Кашни ҫулах иккӗрен кая мар хула ҫумӗнчи юхан шыв маршручӗ ӗҫлет. 2020 ҫулта 32955 пассажира турттарнӑ. 2019 ҫулта транспорт хӑрушсӑрлӑхне тивӗҫтермелли мерӑсен комплексӗ пулманран пассажир причалӗсенчен 
никама та турттарман. 2018 ҫулта 35018 ҫынна, 2017 ҫулта – 24179 ҫынна, 2016 ҫулта – 49021 ҫынна турттарнӑ.

2019 ҫулта юхан шыв транспорчӗпе 1,38 млн. тонна груз, ҫав шут​ра 
1,3 млн. тонна хӑйӑр турттарнӑ (2018 ҫулхи шайпа пӑхсан 111,8 процент).

Чӑваш Республикин территорийӗнче федераци, регион, муници​пали​тет​сем хушшинчи тата вырӑн пӗлтерӗшлӗ пурте усӑ куракан автомобиль ҫулӗсен тӑршшӗ 2020 ҫулхи кӑрлач уйӑхӗн 1-мӗшӗ тӗлне 12559,5 км, ҫав шутра хытӑ сийлӗ ҫулсен тӑршшӗ – 7,9 пин км танлашать. Пурте усӑ куракан хытӑ сийлӗ автомобиль ҫулӗсен йышлӑлӑхӗ 2019 ҫулта 1 пин тӑв. км пуҫне 433 км яхӑн (Раҫҫейпе пӗтӗмӗшле – 64, Мускав облаҫӗнче – 799 км) шайра шутланнӑ.

Вак предпринимательлӗх субъекчӗсен шутне кӗмен мӗнпур ӗҫ-хӗллӗ организаци турттарнӑ грузсемпе груз ҫаврӑнӑшӗн калӑпӑшӗ 2019 ҫулта 
3,7 млн. тоннӑпа тата 349,7 млн. тонна-километрпа е, 2018 ҫулхи шайпа пӑхсан, тивӗҫлӗн 79,2 процентпа тата 105,8 процентпа танлашнӑ. 

Чӑваш Енре пассажирсене автомобиль транспорчӗпе турттарас ӗҫе 435 автобус маршручӗсем тӑрӑх пурнӑҫлаҫҫӗ, вӗсенчен 268-шӗ – муници​па​литетсем хушшинчи маршрутсем (ҫав шутра хуласем хушшинчи 95, хула ҫумӗнчи 173 маршрут) тата 167 муниципалитет маршручӗсем. Республикӑ​ра троллейбус ҫыхӑнӑвне Шупашкарпа Ҫӗнӗ Шупашкар хулисенче 22 мар​шрут тӑрӑх йӗркеленӗ, унта кашни кун 215 троллейбус ытла ҫӳрет. Тӑтӑш турттармалли маршрутсем тӑрӑх турттаракан автобуссемпе, таксине кӗрт​се, 2019 ҫулта 91,5 млн. ҫынна турттарнӑ, ҫакӑ, 2018 ҫулхи кӑтартупа пӑхсан, 134,4 процентпа танлашать (пассажирсем турттарас ӗҫ калӑпӑшӗ 13,7 процент чухлӗ ӳснӗ).

Ҫивӗч ыйтусем

1. Юхан шыв порчӗн карапӗсем кивелсе юрӑхсӑра тухни.

2. Хулари ҫӗр ҫинчи электричество транспорчӗн паркӗ кивелсе пыни.

Хулари ҫӗр ҫинчи электричество транспорчӗн 90 проценчӗпе вӗсене туса кӑларнӑ завод палӑртнӑ ӗҫлев срокӗнчен ирттерсе усӑ кураҫҫӗ. 
3. Пӗтӗмӗшле усӑ куракан автомобиль ҫулӗсен техника тӗлӗшӗнчи тӑрӑмӗ нормативлӑ требованисене тивӗҫтерменни.
Паян Чӑваш Республикин пурте усӑ куракан автомобиль ҫулӗсен тытӑмӗ Атӑлҫи тӑрӑхӗнче пуринчен те шайлашуллӑрах пулнипе уйрӑлса тӑрать. Хытӑ сийлӗ ҫулсен йышлӑлӑхӗпе Чӑваш Ен Раҫҫей Федерацийӗнче 5-мӗш вырӑн тата ФАОра малти вырӑнсенчен пӗрне йышӑнать.

Унпа пӗрлех республика, ҫулсен шучӗпе рынок экономики вӑйлӑ аталаннӑ ҫӗршывсемпе пӗр шайра тӑрса, ҫулсен техника тӗлӗшӗнчи тӑрӑмӗ енӗпе вӗсенчен кая юлса пырать. Пурте усӑ куракан 12234,5 км тӑршшӗ ҫулсенчен (федераци пӗлтерӗшлӗ ҫулсене шута илмесӗр) 10691,7 км – вырӑн пӗлтерӗшлӗскерсем, вӗсенчен 29,8 проценчӗ ҫеҫ нормӑпа пӑхнӑ требованисене тивӗҫтерет. Республикӑри 1000 ытла ял-сала территорийӗнче хытӑ сийлӗ автомобиль ҫулӗсем ҫук.

Республикӑра регион тата муниципалитетсем хушшинчи пӗлтерӗшлӗ автомобиль ҫулӗсем ҫинче 109 кӗпер вырнаҫнӑ, вӗсенчен 65-шӗ кивелсе ҫитнӗ тата кивелсе пыраҫҫӗ.

Хальхи вӑхӑтра республика тӑрӑх 194,86 км иртекен федераци пӗлтерӗшлӗ пурте усӑ куракан "Атӑл" М-7 Мускав – Владимир – Чулхула – Хусан – Ӗпхӳ автомобиль ҫулӗ транспорт трафикӗ пысӑк пулнӑран йывӑрлӑх тӳсет. Паян "Атӑл" М-7 автомобиль ҫулӗн пӗтӗмӗшле тӑршшӗ 22 км танлашакан лаптӑкӗ транспорт хатӗрӗсен интенсивлӑхӗ (талӑкне 40 пин автомобиль ытла) ӳснӗрен тата тӗрлӗ шайри транспорт ункисем пулманран техника параметрӗсене тивӗҫтермест.

4. Ҫул-йӗр инфратытӑмӗ ҫителӗксӗр шайра аталанни.
Приоритетлӑ ҫул-йӗрсем:

1. Транспорт хӑрушсӑрлӑхӗ ҫинчен калакан саккунсен требованийӗсе​не шута илсе Шупашкар хулинчи сулахай ҫыранри причалсене йӗркелесе ҫите​ресси.

Юхан шыв транспорчӗ ҫинче транспорт хӑрушсӑрлӑхӗн требовани​йӗсене тивӗҫтернӗ чухне пассажирсене кашни ҫулах планпа палӑртакан 
34 пин ҫын калӑ​пӑш шайӗнче турттарас ӗҫе ҫӗнӗрен пуҫарса яма пулать.

2. Хулари ҫӗр ҫинчи электричество транспорчӗн паркӗн куҫӑмлӑ пайне 2025 ҫулччен 290 единица чухлӗ ҫӗнетесси.

Куҫса ҫӳрекен тытӑмлӑ пая ҫӗнетес енӗпе пурнӑҫлакан ӗҫсем пассажирсене пӗр чӑрмавсӑр турттарассине тивӗҫтерме май параҫҫӗ, ҫакӑ троллейбуссен паркне техника хатӗрлӗхӗ тӗлӗшӗнчен кирлӗ шайра тытса тӑма каякан тӑкаксемпе туртӑм электро​энергийӗн тӑкакӗсене (30 процент чухлӗ) чакарма май парать, ҫавӑн пекех пассажирсем, ҫав шутра инвалидсем валли хӑтлӑ майсем йӗркелет.

3. Вырӑнти кивелсе ҫитнӗ тата кивелсе пыракан автомобиль ҫулӗсене, искусствӑлла сооруженисене (кӗперсене, путепроводсене, шыв пӑрӑхӗсене) йӗркеллӗ шая ҫитересси. Ҫавӑн пекех регион тата муниципалитетсем хушшинчи пӗтӗмӗшле усӑ куракан автомобиль ҫулӗсем ҫинчи хытӑ сийсӗр ҫул лаптӑкӗсене пӗтермелли ӗҫсене туса ирттермелле.

4. Республикӑн ҫул-йӗр инфратытӑмне аталантармалли тӗп ҫул-йӗрсен​чен пӗри Шупашкар хулинчи транспортӑн виҫҫӗмӗш ҫур ункине тӑвасси пулса тӑрать, ҫакӑ хулари транспорт хатӗрӗсем тӑкӑлса ларнипе ҫыхӑннӑ ыйтӑва та татса пама пулӑшать.

Транспортӑн виҫҫӗмӗш ҫурма унки – пурӑнмалли микрорайонсене про​мышленность районӗсемпе, ҫавӑн пекех ытти тӗп урамсемпе тата тулашри автомобиль ҫулӗсемпе ҫыхӑнтаракан магистраль, вӑл транспорт хатӗрӗсем тӗп ҫулсем тӑрӑх ҫӳрессине тивӗҫтерет. Проект хальхи хӗресле​не​кен урамсем тӑрӑх уйӑрса тумалли строительствӑн 3-мӗш тапхӑрне палӑртать. 1-мӗш тапхӑрӑн проектпа смета докуменчӗсен пуххи хатӗр тата патшалӑх экспертизи иртет.

Транспортӑн виҫҫӗмӗш ҫурма ункин строительствин хакӗ тивӗҫлӗ ҫулсен хакӗпе 21660,4 млн. тенкӗпе танлашать.
Республикӑри транспорт инфратытӑмне аталантармалли тепӗр пысӑк проект Етӗрне районӗнче Никольски – Етӗрне – Калинино автомобиль ҫулне 00+000 км – 5+900 км лаптӑкра юсаса ҫӗнетсе Саръял ялӗ витӗр "Сӑр" авто​мобиль ҫулӗ ҫине Етӗрне хули тавра тухакан ҫула тӑвасси шутланать. Ӑна тӑвасси хальхи ҫул, уйрӑмах Етӗрне хулинче, техника тӑрӑмне тивӗҫ​терменнипе, транзит юхӑмӗн интенсивлӑхӗн шайӗпе (68 процент) тата ДТП шучӗ ӳснипе ҫыхӑннӑ.
Етӗрне хули тавра тухакан ҫул республикӑн Сӑр тӑрӑхӗнчи районӗ​сене Чулхула тата Раҫҫейӗн тӗп пайӗнчи ытти облаҫӗсемпе тулашри транспорт ҫулӗпе ҫыхӑнтарать. 

Ҫавӑн пекех Шупашкар хулинче транспорт хатӗрӗсем тӑкӑлса лар​нипе кӗрешме Богдан Хмельницкий тата Фучик урамӗсем хӗресленекен вырӑнта икӗ шайлӑ транспорт унки тумалла.

5. Чӑваш Республикинче авиаҫыхӑнӑва аталантарасси.

Республикӑра авиаҫыхӑнӑва аталантарма Шупашкар хулин аэропорчӗн аэровокзал ҫуртне юсаса ҫӗнетмелле. Реконструкци тӗллевӗ – шалти сывлӑш линийӗсен секторӗн ирттереслӗх шайне пысӑклатасси тата ӑна техника тӗлӗшӗнчен пуянлатасси, вӗҫевсен тата пассажирсене паракан пулӑшӑвӑн хӑрушсӑрлӑхне тивӗҫтерекен хальхи оборудованипе тата техникӑпа тивӗҫ​тересси. Юсаса ҫӗнетнӗ хыҫҫӑн регистраци иртмелли, багажа тирпейлекен, тӗрӗслекен тата паракан производство вырӑнӗсен, кӗтмелли вырӑнӑн, кӗтсе илекенсемпе ӑсатакансем валли палӑртнӑ вырӑнсен лаптӑкӗсем пысӑкланаҫҫӗ. Ҫав хушӑрах аэропортӑн ирттереслӗх шайӗ 200 пассажир таран ӳсмелле. Реконструкци ӗҫне "МАЧ" ТМЯО хӑйӗн укҫи-тенкипе туса ирттерет.

Унпа пӗрлех Раҫҫей Федерацийӗн харпӑрлӑхӗ шутланакан Шупашкар аэродромне те (самолетсем куҫса ҫӳрекен ҫулпа перрона, вӗсене тӑратмалли вырӑнсене) юсаса ҫӗнетмелле.

Аэропортӑн пассажир юхӑмӗн ӳсӗмлӗ кал-кал аталанӑвне шута илсе самолетсем куҫса ҫӳрекен ҫула тата перрона ВС 5 индекса (ҫуначӗн сар​ла​кӑ​шӗ 42 м, шасси йӗрӗ 12,5 м таран) тивӗҫтермелле туса хатӗрлемелле. Асӑннӑ проекта проект комитечӗ Раҫҫей Федерацийӗн Правительствин 2018 ҫулхи авӑн уйӑхӗн 30-мӗшӗнчи 2101-р №-лӗ хушӑвӗпе ҫирӗплетнӗ магистраль инфратытӑмне 2024 ҫулчченхи тапхӑрта ҫӗнетмелли тата анлӑлатмалли комплекслӑ планӑн федераци проекчӗсене кӗртме йышӑннӑ, вӗсене пурнӑҫ​лама ҫителӗклӗ укҫа-тенкӗ уйӑрмалли хушма ҫӑл куҫсем палӑртсан. 

Юсаса ҫӗнетнӗ хыҫҫӑн пассажирсен юхӑмӗн кӗтекен кӑтартӑвӗ пӗр​ремӗш ҫулхине 450 пинрен пуҫласа 500 пин пассажира ҫитмелле, малаллахи ҫулсенче 550 пин пассажиртан пуҫласа 700 пин пассажирпа танлашмалла. Вӗҫев географийӗ Краснодар, Минеральные Воды, Сургут, Екатеринбург, Сыктывкар хулисем таран анлӑлатать. 

Республикӑри авиатурттару ӗҫне аталантарма пулӑшмалли хушма май авиатурттаракансене субсиди уйӑрса пани пулма пултарать.

6. Пысӑк хӑвӑртлӑхлӑ транспорт магистралӗсем тӑвасси.

Чӑваш Ен территорийӗ тӑрӑх пысӑк хӑвӑртлӑхлӑ темиҫе магистраль (малалла – ПХМ) трассине ирттерме палӑртнӑ.

Мускав – Чулхула – Хусан хӑвӑрт ҫӳремелли автомобиль ҫулӗ "Европа – Хӗвел анӑҫ Китай" тӗнчери транспорт маршручӗн пӗр пайӗ шутланать. IБ кате​гориллӗ, ҫӳреве тӑватӑ йӑрӑмпа (кашни еннелле икше​рӗн) йӗркеленӗ автомобиль ҫулӗн тӑршшӗ 729 км танлашать. Автома​гистраль тӑрӑх ҫӳремелли чи пысӑк хӑ​вӑртлӑх – сехете 120 км. 

Республикӑри унӑн вӑрӑмӑшӗ, малтан палӑртнӑ тӑрӑх, – 94 км.

Республика хӑйӗн территорийӗ тӑрӑх ПХМ иртнинчен тупӑш илме пултартӑр тесен, трассӑпа усӑ курмалли программӑна туса хатӗрлемелле, унӑн палӑртакан ӗҫ-хӗл ҫул-йӗрӗ – трасса ҫинче хушма логистика центрӗсем тӑвасси. Нумай функциллӗ 2 центр тума палӑртнӑ. Унпа пӗрлех региона малалла аталантарма федераци пӗлтерӗшлӗ пурте усӑ куракан "Ҫӗрпӳ – Ульяновск" А-151 автомобиль ҫулӗ Комсомольски районӗ тӑрӑх иртекен вырӑнта, транспорт унки тума палӑртнӑ ҫӗрте, логистика центрӗ тума сӗнеҫҫӗ.

Чӑваш Республикинче пурӑнакан халӑхӑн куҫӑмлӑхне ӳстерес тӗллевпе Чӑваш Республикин территорийӗ тӑрӑх иртекен Мускав – Хусан пысӑк хӑвӑртлӑхлӑ магистрале тӑвассипе ҫыхӑннӑ ыйтӑва тишкерес ӗҫ малалла тӑсӑлать. Чӑваш Республикин чиккисемпе иртекен асӑннӑ ҫул тӑршшӗ – 
118 км. Вӑл Етӗрне, Муркаш, Шупашкар, Сӗнтӗрвӑрри районӗсем тӑрӑх иртет. 

Хула ҫумӗнчи чугун ҫул транспорчӗпе пассажирсем турттарас ӗҫе малалла аталантарас тӗллевпе, ҫакӑ Чӑваш Республикинче пурӑнакан халӑхӑн куҫӑмлӑхне ӳстерме пулӑшать, турттаракансен ӗҫне тӑкаксӑр тумалли майсем йӗркелеме палӑртнӑ (хула ҫумӗнчи чугун ҫул транспорчӗпе пасса​жир​сем турттармалли хака экономика палӑртакан хакран пӗчӗкрех шайра ҫирӗп​летнине пула турттаракансем ҫухатакан тупӑшсене туллин саплаш​тарма Чӑваш Республикин республика бюджетӗнче вӑрах вӑхӑтлӑх валли уйӑракан субсидисем пӑхса хӑварас ыйтӑва тӗплӗн тишкерсе).

7. Чӑваш Республикинче хӗснӗ газпа тивӗҫтерекен газ заправкисен инфратытӑмне аталантарасси тата 2020–2022 ҫулсенчи тапхӑр валли автотранспорт хатӗрӗсене газпа (метанпа) ӗҫлемелле тӑвасси.

Автомобильсене газпа тивӗҫтерекен пӗртен-пӗр компрессор станцийӗ (малалла – АГНКС) республикӑра Шупашкарта ӗҫлет. Унта 2019 ҫулта усӑ курнӑ ҫут ҫанталӑк газӗн калӑпӑшӗ 8 663 пин кубла метр (2018 ҫултипе пӑхсан 2 хут ӳснӗ) танлашнӑ. АГНКС ӗҫлев хӑвачӗпе планпа пӑхнинчен 
72 процент шайӗнче усӑ курнӑ.
Республика хӗснӗ газпа (метанпа) тивӗҫтерекен заправкӑсен инфра​тытӑмне чи малтан йӗркелемелли Раҫҫей Федерацийӗн субъекчӗсен переченьне кӗнӗ. 2020 ҫулта 3 АГНКС, 2021 ҫулта ҫавнашкал икӗ станци тума палӑртнӑ. Проекта пурнӑҫлани Чулхула, Шупашкар, Хусан хулисем хушшинчи 300–400 км сыпӑка тивӗҫтерсе тӑма май парать.
АГНКС хута яни тата автотранспорт паркне хӗснӗ газпа ӗҫлемелле туни шалти ҫуну двигателӗсем кӑларакан сӗрӗмлӗ газсем тавралӑха япӑх витӗм кӳрессин шайне 10 хут чакарма тата нефть топливипе усӑ курассине пӗчӗклетме май парать. 2022 ҫул тӗлне ҫут ҫанталӑк газӗпе ӗҫлекен транспорт хатӗрӗсен шучӗ 1882 единицӑна ҫитмелле.
8. Шупашкар хулин шыв порчӗн акваторийӗнче ишсе ҫӳрекен "Илем" заправка станцине (ИҪЗС) вырнаҫтарасси.
Шупашкарти шыв порчӗн акваторине ишсе ҫӳрекен заправка станцине вырнаҫтарасси яхт-клуб тума, юхан шыв таксине йӗркелеме палӑртакан "Чӑваш Ен – Атӑл чӗри" проекта пурнӑҫланипе ҫыхӑннӑ. Проект тӗллевӗ – пӗчӗк виҫеллӗ карапсен флотне, ҫав шутра юхан шыв таксине те, заправка тума майсем тӑвасси. Ҫывӑхри ҫавнашкал заправка станцийӗсем Самарпа Мускав хулисенче вырнаҫнӑ, ҫавӑнпа Шупашкар хулин юхан шыв порчӗн акваторийӗнче ишсе ҫӳрекен "Илем" заправка станцине вырнаҫтарни шыв туризмне аталантарма пулӑшать тата пӗчӗк виҫеллӗ карапсене кӑна мар, туризм лайнерӗсене те явӑҫтарма май парать.

Ҫавӑн пекех ҫакна та шута илеҫҫӗ:

республикӑн пӗтӗм территорийӗнче куҫса ҫӳреме майсем туса парассине гарантилекен социаллӑ стандартсемпе килӗшӳллӗн халӑхӑн мӗнпур сийне усӑ курма меллӗ, шанчӑклӑ тата пахалӑхлӑ транспорт пулӑшӑвӗпе тивӗҫтерессине;

инвалидсем тата халӑхӑн питех куҫса ҫӳреймен ытти ушкӑнӗсем валли усӑ курма меллӗ транспорт хутлӑхне йӗркелессине;

транспорт отрасльне мала иртмелли хӑвӑртлӑхсемпе аталантарассине тивӗҫтерсе унта инвестицисем хывмалли майсем йӗркелессине;

хамӑр ҫӗршыври транспорт хатӗрӗсене аталантарассине, карапсем тӑ-вассине шута илсе транспорт компанийӗсен инновациллӗ хастарлӑхне ӳсте​ресси, транспорт тата техника хатӗрӗсене тӗпрен ҫӗнетессине;

хальхи аэропорт комплексне туса хурассине тата Шупашкар хулинчи аэропортра ҫӗр ҫинчи авиаци техникине ҫӗнетессине;

Чӑваш Республикинче пассажирсене тата Чӑваш Енре пурӑнакансене тата хӑнасене транспорт пулӑшӑвӗ парассине лайӑхлатас тӗллевпе пассажирсене юхан шыв транспорчӗпе турттармалли хальхи тытӑма йӗркелессине;

пассажирсене ӑнлантарса тата информаци тӗлӗшӗнчен пулӑшса пырассине;

халӑха транспорт пулӑшӑвӗ парас ӗҫре информаци тата цифра технологийӗсене аталантарассине;

"Раҫҫей чугун ҫулӗсем" АУОне, "Хӑвӑртлӑхлӑ магистральсем" АОне Чӑваш Республикин территорийӗнче пысӑк хӑвӑртлӑхлӑ чугун ҫул магистральне тумалли проекта пурнӑҫлама пулӑшассине, ҫав шутра, ҫак комплекслӑ тӗллеве пурнӑҫланӑ ҫӗре территорире транспортпа усӑ курассин юрӑхлӑхне ӳстерме тӑрӑшакан турттаракансене явӑҫтарса, нумай функциллӗ общество – суту-илӳ центрӗсем вырнаҫтарнӑ хӑтлӑ транспорт-пересадка вырӑнӗсем тӑвассине;

регионта пассажирсене приоритетлӑ маршрутсем тӑрӑх турттарас ӗҫе тивӗҫтерме транспорт инфратытӑмне планлассине тата аталантарассине;

Шупашкар агломерацийӗн транспорт тытӑмне, федераци, регион, муниципалитетсем хушшинчи тата вырӑн пӗлтерӗшлӗ автомобиль ҫулӗсене аталантарассине шута илсе, комплекслӑн аталантарассине;

республика чиккисенче пассажирсем турттарас ӗҫре мӗнпур транспорт тӗсне ҫыхӑнуллӑн аталантарассине;

транспорт инфратытӑмӗн объекчӗсен тата транспорт хатӗрӗсен техника тата технологи хӑрушсӑрлӑхне ӳстермелли, ҫавӑн пекех вӗсен ӗҫне саккунсӑр хутшӑнасран хӳтӗлемелли политикӑна йӗркеллӗн тытса пырассине;

ҫул ҫӳрев хӑрушсӑрлӑхне ӳстерес тӗллевпе хула поселенийӗсен пурте усӑ куракан автомобиль ҫулӗсем ҫине виртуаллӑ ҫуран ҫӳрекенсене кӑтартакан агрегатсем, вӑйлӑ сас паракан йӑрӑмсем, ҫул разметки ҫине светодиодлӑ маркерсем вырнаҫтарассине, ҫул-йӗр паллисене тата ҫул разметкисене фотолюминесцентлӑ сӑрӑсемпе усӑ курса туса хатӗрлессине;

Чӑваш Республикин территорийӗнче вырнаҫнӑ автомобиль ҫулӗсем ҫинче ҫул-йӗр правилисене пӑснине тупса палӑртмалли тата асӑрхаттар​малли автоматизациленӗ тытӑма аталантарассине;

Чӑваш Республикинче вырнаҫнӑ пурте усӑ куракан автомобиль транспорчӗн хӑрушсӑрлӑхне тивӗҫтерекен автомобиль ҫулӗсен тӗрлӗ шайӗнче транспорт ункисем тӑвассине тата транспорт йышлӑ ҫӳренине пула йывӑрлӑх тӳсекен автомобиль ҫулӗсене юсаса ҫӗнетессине;

халӑх пурӑнакан вырӑнсем, федераци тата регион шайӗнчи автомобиль ҫулӗсем тӑрӑх транспорт йышлӑ ҫӳренӗрен пысӑк йывӑрлӑх тӳсекен транс​порт узелӗсем тавра иртекен автмобиль ҫулӗсен сетьне аталантарассине;

автомобиль ҫулӗсене тата вӗсен ҫинчи искусствӑлла сооруженисене тытса тӑмалли шая автомобиль ҫулӗсене тытса тӑмалли инновациллӗ тех​нологисемпе, нумай ҫула чӑтакан ҫул-йӗр материалӗсемпе (ҫав шутра геосин​тетиксемпе, фибробетонпа, асфальт модификаторӗсемпе, сивве чӑта​кан асфальтпа) усӑ курса ӳстерессине;

подрядлӑ организацисене автомобиль ҫулӗсене тунӑ тата юсаса ҫӗнетнӗ чухне инновациллӗ материалсемпе технологисене ӗҫе кӗртме хавхалан​тармалли майсем туса хатӗрлессине;

Чӑваш Республикин автомобиль ҫулӗсен сетьне тӗнчери транспорт маршручӗсене кӗртессине.
2035 ҫул тӗлне кӗтекен кӑтартусем:
Шупашкар хулин аэропорт комплексне юсаса ҫӗнетни тата аталантарни;

хӑтлӑ транспорт-пересадка вырӑнӗсене туса хуни;

пысӑк хӑвӑртлӑхлӑ чугун ҫул транспортне аталантарни;

социаллӑ пӗлтерӗшлӗ маршрутсем тӑрӑх пассажирсене юхан шыв транспорчӗпе тӑтӑш турттарас ӗҫе сыхласа хӑварни тата пассажирсене ҫӗнӗ маршрутсем тӑрӑх турттарас ӗҫе халӑха кирлине шута илсе йӗркелени;

транспортпа эксплуатаци кӑтартӑвӗсем енӗпе палӑртнӑ нормативлӑ требованисене тивӗҫтерекен регион тата муниципалитетсем хушшинчи пурте усӑ куракан автомобиль ҫулӗсен тӑршшӗне 935,4 км чухлӗ пысӑк​латни;

транспортпа эксплуатаци кӑтартӑвӗсем енӗпе палӑртнӑ нормативлӑ требованисене тивӗҫтерекен вырӑн пӗлтерӗшлӗ пурте усӑ куракан автомобиль ҫулӗсен тӑршшӗне 2050 км чухлӗ пысӑклатни;

малта пыракан строительство технологийӗсемпе, нумай вӑхӑта чӑтакан ҫул-йӗрпе строительство материалӗсемпе тата ытти инновацисемпе усӑ курассине тӗпе хурса ҫул-йӗр виттин чӑтӑмлӑхӗн срокне 20 процент чухлӗ пысӑклатни;

нормативлӑ требованисене тивӗҫтермен регион тата муниципалитетсем хушшинчи пӗлтерӗшлӗ пурте усӑ куракан автомобиль ҫулӗсен тӳпине регион тата муниципалитетсем хушшинчи пӗлтерӗшлӗ пурте усӑ куракан автомобиль ҫулӗсен пӗтӗмӗшле тӑршшӗнче 28,1 процент таран чакарни.
Чӑваш Республикин "Ҫул-йӗр сечӗ" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

"Хӑрушлӑхсӑр тата лайӑх пахалӑхлӑ автомобиль ҫулӗсем" наци проектне кӗрекен "Ҫул-йӗр сечӗ" регион проекчӗн тӗп тӗллевӗ регион е муниципалитетсем хушшинчи пӗлтерӗшлӗ пурте усӑ куракан автомобиль ҫулӗсен сетӗнче, хула агломерацийӗсен ҫул-йӗр сетӗнче асӑннӑ ҫулсене нормативлӑ шая ҫитерес, вӗсем тӳсекен йывӑрлӑх шайне тата ҫул ҫинчи транспорт инкекӗсем пулакан вырӑнсене чакарас шутпа ҫул-йӗр ӗҫӗсем туса ирттересси пулса тӑрать.
Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

регион сетӗнчи нормативлӑ шая ҫитернӗ автомобиль ҫулӗсен тӑрш​шӗн тӳпи – 50,3 процент;

Шупашкар агломерацийӗн чиккисенче вырӑн пӗлтерӗшлӗ нормативлӑ шая ҫитернӗ автомобиль ҫулӗсен тӑршшӗн тӳпи – 85 процент.
Чӑваш Республикин "Ҫул-йӗр хуҫалӑхне аталантармалли пӗтӗмӗшле тытӑмлӑ мерӑсем" регион проектне пурнӑҫласси
Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗн тӗп тӗллевӗсем фото-видеоӳкерӳ камерисем вырнаҫтарасси, йывӑрӑшпа калӑпӑша автоматланӑ майпа тӗрӗслекен пунктсем туса лартасси, сервис контракчӗсен мелӗсене ӗҫе кӗртесси тата ҫул-йӗр ӗҫӗсене пурнӑҫланӑ чухне ҫӗнӗ технологисемпе усӑ курасси пулса тӑраҫҫӗ.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

ҫул-йӗр правилисене пӑснине ҫирӗплетсе паракан стационарлӑ фото-видеоӳкерӳ камерисен шучӗ – 507 единицӑран кая мар;

йывӑрӑшпа калӑпӑша автоматланӑ майпа тӗрӗслекен пунктсен шучӗ 6-ран кая мар.
Чӑваш Республикин "Ҫул-йӗр хӑрушсӑрлӑхӗ "наци проектне 
пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗн тӗп тӗллевӗ ҫул ҫинчи транспорт инкекӗсенче вилеслӗхе чакарасси, ҫул ҫӳреве хутшӑнакансен сӗмсӗр тыткаларӑшне асӑрхаттармалли тытӑма аталантарасси, ҫул ҫӳреве хутшӑнакансен право ӑнланулӑхне ӳстересси шутланать.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

ҫул ҫинчи транспорт инкекӗсенче вилекенсен шучӗ – 100 пин ҫын пуҫне 3,71 ҫынран ытла мар пулни.
1.5 задача. Информатизаципе ҫыхӑнӑва, цифра экономикине аталантарасси 

2035 ҫул тӗлне палӑртакан аталанӑва сӑнлани
Чӑваш Республикинче информатизаципе ҫыхӑну отрасльне йӗркелесси тата аталантарасси – экономика конкурентлӑхне ӳстермелли, экономикӑн наукӑпа тачӑ ҫыхӑннӑ отраслӗсене аталантармалли тата пысӑк технологиллӗ производствӑсем йӗркелемелли тӗп майсенчен пӗри. Республикӑри информатизаципе ҫыхӑну сферинчи улшӑнусене тӗнчери тата Раҫ​ҫейри факторсем палӑртаҫҫӗ.

Чӑваш Енре пӗлӳ обществине йӗркелеме майсем туса хумалла, унта ҫын​нӑн, пӗтӗм экономикӑн аталанӑвӗнче тӗрӗс информаци илесси, ӑна упрасси, туса хатӗрлесси тата сарасси, халӑхӑн информаципе цифра пӗлӳ​лӗхне ӳстересси, электронлӑ формӑпа паракан патшалӑх пулӑшӑвӗсен юрӑх​лӑхӗпе пахалӑхне лайӑхлатасси тӗп вырӑнта пулмалла.

Хальхи лару-тӑру

2018 ҫулта экономика ӗҫӗ-хӗлӗн тӗсӗ енӗпе тӑвакан хушма хак калӑпӑшӗ информаципе ҫыхӑну сферинче 8,18 млрд. тенкӗпе танлашнӑ, унта ӗҫлекенсен шучӗ 7,7 пин ҫын. Ҫапла вара, Чӑваш Ен экономикинчи ӗҫ тухӑҫлӑхӗн вӑтам кӑтартӑвӗнчен 2 хута яхӑн пысӑкрах кӑтартупа палӑрса, ҫак сектор ӗҫ тухӑҫлӑхӗ енӗпе (пӗр ӗҫчен хушма хак тунипе) чи тухӑҫлисенчен пӗри шутланать.

Регионӑн пӗтӗм продукчӗн пайӗнче информаципе ҫыхӑну секторӗн тӳпи 2018 ҫулта 2,7 процентпа танлашнӑ, инвестицисенче – 3,4 процент. Чӑваш Республикинче IТ-технологисен ҫум секторӗнче 430 предприяти ӗҫлет, вӗсенче 5,6 пин ҫын вӑй хурать. Отрасль вӑй-хӑвачӗ ҫак кӑтартусене курӑмлӑн ӳстерме пулнине витӗмлӗн ҫирӗплетет.

Паян Чӑваш Енре пурӑнакансем ку чухнехи пралуклӑ тата пралуксӑр ҫыхӑнӑвӑн мӗнпур тӗсӗпе усӑ курма пултараҫҫӗ. Карас ҫыхӑнӑвӗн рынокӗ туллин йӗркеленсе ҫитнӗ, Чӑваш Енре пурӑнакан кашни ҫын тенӗ пекех кӗсье теле​фонӗпе усӑ курать. Ҫавӑн пекех республикӑра карас ҫыхӑнӑвӗн виртуаллӑ операторӗсем те ӗҫлеҫҫӗ. Мобильлӗ ҫыхӑну операторӗсем Чӑваш Енре хӑйсен 4G сетьне йӗркеленӗ, вӑл ӗҫлекен тӑрӑха Шупашкар тата Ҫӗнӗ Шупашкар хулисем, район центрӗсем тата ҫывӑхри ялсем кӗреҫҫӗ.
Республикӑра карас ҫыхӑнӑвӗн операторӗсемсӗр пуҫне "Интернет" информаципе телекоммуникаци сетьне кӗме май паракан ҫыхӑну операторӗсем ӗҫлеҫҫӗ, вӗсен абоненчӗсен шутӗнче – 500 пине яхӑн ҫын. Ҫавӑн пекех ҫакна палӑртмалла: 2019 ҫултан пуҫласа Чӑваш Ен йӑлтах телехыпарлавӑн цифра фор​мачӗ ҫине куҫнӑ, унпа халӑхӑн 99,1 проценчӗ усӑ курать.
Патшалӑх тата муниципалитет пулӑшӑвне электронлӑ майпа парассине республикӑра Патшалӑх тата муниципалитет паракан пулӑшу ӗҫӗсен пӗрлехи порталӗпе (малалла – Патшалӑх тата муниципалитет паракан пулӑшу ӗҫӗсен пӗрлехи порталӗ) усӑ курса тивӗҫтернӗ. 2019 ҫул пӗтӗмлетӗвӗсем тӑрӑх, граждансемпе организацисене кӳнӗ патшалӑх тата муниципалитет пулӑшӑвӗн 
2,7 млн. шутӗнчен 71 процентне электронлӑ майпа панӑ, порталта респуб​ликӑра пурӑнакан халӑхӑн 73,2 процентне регистрациленӗ.

Республикӑра социаллӑ пӗлтерӗшлӗ объектсене (вӗренӳ организацийӗ-сене, фельдшерпа акушер пункчӗсене (малалла – ФАП), пушар пункчӗсемпе пушар чаҫӗсене) "Интернет" сечӗпе ҫыхӑнтараҫҫӗ. Пӗтӗмпе 343 объекта 
(90-ӑшне 2019 ҫулта ҫыхӑнтарнӑ та ӗнтӗ) ҫыхӑнтармалла. Ҫавӑн пекех Чӑваш Ен территорийӗнче кирлӗ пек ҫыхӑну узелӗсем йӗркелеҫҫӗ, ҫыхӑну операторӗсемпе ҫыхӑнтарас ӗҫе вырӑнтах тивӗҫтереҫҫӗ. Унпа пӗрлех халӑх пурӑ​накан чылай вырӑнта хальхи вӑхӑтри ҫыхӑну пулӑшӑвӗпе усӑ курма май ҫук.

Регионти власть органӗсем тата предпринимательсен пӗрлӗхӗ республикӑн цифра экономикине аталантарас енӗпе тӑвакан ӗҫ-хӗле йӗркелесе пырас, малашлӑхлӑ цифра пуҫарӑвӗсене тупса палӑртас тата пулӑшу парас, Чӑваш Енре профильлӗ специалистсене хатӗрлес тӗллевпе 2018 ҫулта Чӑ​ваш Республикин информаци технологийӗсене аталантарма пулӑшакан "Чӑваш Республикин IT-кластерӗ" ассоциаци йӗркеленӗ.

Тӗнче шайӗнче ӑнӑҫлӑ тупӑшакан цифра экономикин пӗтӗм наци лидерӗсем, ҫав шутра "Яндекс" компани, хӑйсен Чӑваш Республикин экономикинчи ӗҫ-хӗлне анлӑлатса пынине палӑртмалла. Цифра технологийӗсене экономикӑна тата кулленхи пурнӑҫа кӗртмелли ыйтусене пырса тивекен проектсем "Росатом", "Ростех" патшалӑх корпорацийӗсемпе пӗрле пурнӑҫ​ланаҫҫӗ.

"Яндекс" компани сӗнекен цифрӑллӑ сервиссемпе тата технологи платформисемпе республикӑра вӗренӳ, транспорт, социологи, вӑйӑ-кулӑ сферисенче анлӑн усӑ кураҫҫӗ те ӗнтӗ.

Производство процесӗсене автоматизацилессипе тата алӑ вӑйӗпе пур​нӑҫлакан ӗҫ тӳпине чакарассипе ҫыхӑннӑ ӗҫ-хӗл промышленность аталанӑвӗн векторне роботизацилес тата робот техникипе анлӑрах та анлӑрах усӑ курассине комплекслӑн ӗҫе кӗртес еннелле сулӑнтарать.

Чӑваш Республикинчи предприятисем те ҫав ӗҫсенчен аякра тӑрса юлмаҫҫӗ. "Шупашкарти промышленность тракторӗсен завочӗ" концернта трактора пилотсӑр управлени мелӗпе ҫӳретессине туса хатӗрлес ӗҫ хас​тар​лӑн пурнӑҫ​ланать, "Технотрон" НПП" ТМЯО трубопроводсене автомат мелӗпе сваркӑ тӑвакан хатӗрсене туса хатӗрлесе кӑларать, "АБС ЗЭИМ Автоматизаци" АУО электроприводлӑ ӑслӑ механизмӗсен ҫӗнӗ тӗсӗсене алла илет тата ҫакӑн валли программа тивӗҫтерӗвне туса хатӗрлет. Ку енӗпе ҫавӑн пекех республикӑри отрасль институчӗсемпе аслӑ шкулсем те хас​тарлӑн ӗҫлеҫҫӗ.

Паян цифра экономикипе информаци технологийӗсем пурнӑҫӑн мӗн​пур сферинех ҫав тери анлӑн кӗчӗҫ тата вӗсемпе тӗрлӗ майлӑн усӑ кураҫҫӗ, ҫавна май ҫак сектор чӑннипех те "витерӳллӗ" пулни пирки ҫирӗ​плетсех калама пулать.

Чӑваш Республикишӗн отрасльсене цифрӑлассипе ҫыхӑннӑ ыйтусемпе пӗрлех электротехника отраслӗнче информаци хӑрушсӑрлӑхне тивӗҫтерес ыйтусем чи ҫивӗччисем шутланаҫҫӗ. Ҫавӑн пек ятарлӑ ыйтусем шутне ӗҫ тӑвакан власть органӗсен тата вырӑнти хӑй тытӑмлӑх органӗсен информаци хӑрушсӑрлӑхне тивӗҫтерес, власть органӗсем халӑхпа тата организацисемпе хутшӑнса ӗҫлессине цифрӑлас ӗҫе тивӗҫтерес ыйтусене кӗртме пулать. Ҫак ыйтусене татса пама хӑйсен механизмӗсемпе йӗркелӳ тытӑмӗсене туса хунӑ.

Унпа пӗрлех цифрӑлассипе ҫыхӑннӑ уйрӑм отрасльсемпе тӗрлӗ ӗҫ-хӗл тӗ​лӗшпе палӑракан чӗнӳсемпе майсемсӗр пуҫне, цифра технологийӗсен отраслӗнчи пур пек чарусемпе чӑрмавсене хӑвӑрт татса пама хистекен пӗтӗмӗшле проблемӑсем те пур. Чи малтан вӗсем инфратытӑм тата йӗркелӳ ыйтӑвӗсемпе ҫыхӑннӑ.

Информатизаципе ҫыхӑнӑвӑн COVID-2019 пандеми условийӗсенчи проблемисем тата чирпе кӗрешмелли тапхӑрта пулӑшу ӗҫӗсен кирлӗлӗхӗ ӳсни (урӑх​ла каласан, ҫыхӑнупа усӑ куракансен йышне ӳстерме тата тивӗҫлӗ инфратытӑм​сен ӗҫлев хӑватне пысӑклатма тивни) пысӑк тимлӗх уйӑрма ыйтать, нумай чухне тата вӗсем экономикӑн ытти сферисене тата социаллӑ ыйтусене тивӗҫтерекен сферӑна дистанци мелӗпе ӗҫлесси ҫине куҫмалли майсене чарса тӑраҫҫӗ. Ҫавӑнпа та ҫак йывӑрлӑхсене хӑвӑртрах татса памалла.

Ҫивӗч ыйтусем:

ял ҫӗрӗнче пысӑк хӑвӑртлӑхлӑ интернет питех аталанайманни;

Чӑваш Ен хулисенче карас ҫыхӑнӑвӗ ӗҫлемен вырӑнсем пурри;

Чӑваш Республикин халӑх пурӑнакан пӗчӗк вырӑнсенче ҫыхӑну ҫукки;

Чӑваш Республикин экономикинче IT-сектора ҫителӗксӗр шайра аталантарни;

ял ҫӗрӗнче информаципе коммуникаци инфратытӑмӗн аталанӑвӗн пӗчӗк шайӗ;

ют ҫӗршывсенче туса хатӗрленӗ программа тивӗҫтерӗвӗпе усӑ курни;

IT-профессиллӗ кадрсем ҫитменни;

ӗҫ ӑнӑҫлӑхӗ ҫине информаци тытӑмӗсен пӗр чӑрмавсӑр ӗҫӗ, ҫав шутра Раҫҫей Федерацийӗнче пулса иртекен пулӑмсем, вирус атакисемпе уйрӑм ҫыхӑну сечӗсен ӗҫӗнчи йӑнӑшсем витӗм кӳни;

информатизаци мероприятийӗсем валли укҫа-тенкӗ ҫителӗксӗр уйӑрни.

Приоритетлӑ ҫул-йӗрсем:
информаци технологийӗсемпе ҫыхӑннӑ специальноҫсене аталантарасси, шкулсенче тата университетсенче ӗҫлекен вӗрентекенсене грантсемпе хавхалантармалли проектсене анлӑлатасси, Чӑваш Республикин "Цифра экономики валли кадрсем" регион проекчӗн шайӗнче паракан пулӑшу калӑ​пӑшӗсене ӳстересси;

информаци хутлӑхне йӗркелесси, унта граждансем тата общество паха-лӑхлӑ та тӗрӗс сведенисем илме тивӗҫлине, ҫӗнӗ компетенцисене тата тавра курӑма анлӑлатассине шута илмелле;

экономикӑпа социаллӑ сферӑна аталантармалли, ҫӗршыври информаци тата коммуникаци технологийӗсемпе экономикӑра, социаллӑ сферӑра, граждансемпе патшалӑх пӗр-пӗринпе хутшӑнса ӗҫленӗ чухне патшалӑх управленийӗн тытӑмӗнче анлӑн усӑ курмалли технологи никӗсне йӗркелесси;

Чӑваш Республикин патшалӑх влаҫӗн органӗсенче патшалӑх управленийӗн пахалӑхне ӳстерме пулӑшакан ҫӗнӗ технологисемпе усӑ курасси;

электронлӑ демократи мелӗсене лайӑхлатасси;

информаципе коммуникаци технологийӗсем ҫинче никӗсленнӗ управ​ленипе мониторинг тытӑмӗсене общество пурнӑҫӗн мӗнпур сферинчех йӗркелесси;

информаци тытӑмӗсемпе технологисем ҫирӗппӗн ӗҫлессине тата вӗ​сен хӑ​рушсӑрлӑхне тивӗҫтересси;

электронлӑ правительство инфратытӑмӗпе патшалӑх пулӑшӑвне, ҫавӑн пекех граждансем ыйтакан коммерциллӗ тата коммерциллӗ мар пулӑшӑва пама усӑ курасси;

"Мультирегионаллӑх" проекта патшалӑх тата муниципалитет паракан пулӑшусене электронлӑ формӑпа, ҫав шутра хӗвел технологийӗпе усӑ курса, парас тӗллевпе пурнӑҫласси;

патшалӑх тата муниципалитет пулӑшӑвне электронлӑ майпа панӑ чухне хутшӑнса ӗҫлемелли ҫӗнетнӗ СМЭВ 3.0 верси формачӗ ҫине куҫасси;

электронлӑ документсен шанӑҫне ӳстермелли майсем туса хурасси, право ҫыхӑнӑвӗсене хутшӑнакансене уйӑрса илес тата тӗрӗслес ӗҫе электронлӑ формӑпа пурнӑҫласси;

федерацин пур автомобиль ҫулӗсене те хальхи вӑхӑтри ӑслӑ логистика тата транспорт технологийӗсене аталантарма кирлӗ даннӑйсене пралук​сӑр ҫыхӑну мелӗпе пама пултаракан ҫыхӑну тытӑмӗсемпе тивӗҫтересси;

"япаласен интернетне" (IoT) ӗҫе кӗртесси тата аталантарасси, ҫакӑ даннӑйсене памалли сетьсене тӑтӑшах лайӑхлатса тӑнипе ҫыхӑннӑ;

IT сфера продукцине пӗтӗм тӗнчери рыноксене кӑларасси, IT-ҫамрӑк специалистсене хатӗрлемелли тата аталантармалли ӗҫ пахалӑхне ӳстерессине тӗллевлӗн йӗркелесси, "Раҫҫей Федерацийӗн Цифра экономики" наци программи" наци проекчӗн (унӑн паспортне Раҫҫей Федерацийӗн Президенчӗ ҫумӗнчи стратегилле аталану тата наци проекчӗсем енӗпе ӗҫлекен Канашӑн 2019 ҫулхи ҫӗртме уйӑхӗн 4-мӗшӗнчи ларӑвӗн 7 №-лӗ протоколӗпе ҫирӗплетнӗ) положенийӗсене пурнӑҫласси;

ҫӗнӗ ӑрури ҫыхӑну тытӑмӗсене (япаласен интернечӗпе тата индустри интернечӗпе усӑ курас тӗллевпе пысӑк хӑвӑртлӑхлӑ "Интернет" информаципе телекоммуникаци сечӗпе ҫыхӑнтармалли пиллӗкмӗш ӑрури технологисене) аталантарасси.

2035 ҫул тӗлне кӗтекен кӑтартусем

Информаципе коммуникаци технологийӗсем обществӑн мӗнпур сферинех ҫирӗппӗн кӗрӗҫ, ҫынсем "Интернет" сечӗпе усӑ курса информаци илни, тавар туянни тата пулӑшу илни лайӑхрах пулни ҫинчен пӗлсе тӑрӗҫ, ҫавӑн пекех пулӑшу ӗҫӗсен анлӑ йышне электронлӑ формӑпа илме пултарӗҫ. 
Чӑваш Республикин IT-кластерне туса хуни IT енӗпе ӗҫлекен коммерциллӗ тата коммерциллӗ мар организацисене, асӑннӑ организацисемпе ҫыхӑнса ӗҫлекен вӗренӳ организацийӗсене, пӗр-пӗринпе хутшӑнса ӗҫлекен организацисемпе предпринимательсене патшалӑх влаҫӗн органӗсемпе, вырӑнти хӑй тытӑмлӑх органӗсемпе пӗрлешсе ӗҫлемелли мел пулса тӑрӗ. Ҫакӑ республика экономикинче IT-сектора аталантарма тата унӑн тӳпине ӳстерме пулӑшакан инновациллӗ пред​принимательлӗхе аталантарас тата венчур проекчӗсене пурнӑҫлас тӗллевпе хальхи вӑхӑтри технологипе йӗркелӳ хутлӑхне туса хума май парать.
Чӑваш Республикин "Информаци хӑрушсӑрлӑхӗ"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проектне пурнӑҫлани Чӑваш Республикинче информаципе телекоммуникаци инфратытӑмӗн ҫирӗп тата шанчӑклӑ ӗҫне тата Чӑваш Рес​публикин ӗҫ тӑвакан власть органӗсемпе вырӑнти хӑй тытӑмлӑх органӗ​сем хамӑр ҫӗршывра туса кӑларнӑ программа тивӗҫтерӗвӗпе ытларах усӑ курассине ҫак тӗллевсене пурнӑҫласа тивӗҫтерме пулӑшать:

информаци тытӑмӗн тата информаци инфратытӑмӗн компоненчӗсен хӑрушсӑрлӑхне, вӗсене хӳтӗлессине тата упрассине, информаци хӑруш​сӑр​лӑхӗн требованийӗсемпе килӗшсе тӑнине тивӗҫтермелли условисене туса хурасси тата аталантарасси;

информаци хӑрушсӑрлӑхӗпе медиапотреблени тата интернет-сервис​семпе усӑ курас сферӑри халӑх пӗлӳлӗхне ӳстересси.

Регион проектне вӗҫленӗ ҫул (2021 ҫул) тӗлне палӑртакан тӗллев​лӗ кӑтартусем:

компьютерти тапӑнусене пула патшалӑхӑн информаци тытӑмӗсем ӗҫлеймесӗр тӑнӑ вӑтам вӑхӑт – ҫулталӑкра 18 сехетрен ытла мар;

информаци хӑрушсӑрлӑхӗ енӗпе хамӑр ҫӗршыври пысӑк технологиллӗ комплекссемпе тата информацине хӳтӗлемелли хатӗрсемпе усӑ курса вӗрентсе хатӗрленӗ специалистсен шучӗ – 150 ҫынран кая мар; 

федерацин ӗҫ тӑвакан власть органӗсем, субъектсен ӗҫ тӑвакан власть органӗсем тата патшалӑх влаҫӗн ытти органӗсем хамӑр ҫӗршыври программа тивӗҫтерӗвне туянакан тата (е) тара илекен хакӗн тӳпи – 75 про​центран кая мар.
Чӑваш Республикин "Информаци инфратытӑмӗ"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ информаципе телекоммуникаци инфратытӑмне ту​хӑҫ​лӑ ӗҫлеттерессине тата аталантарассине ҫак тӗллевсене пурнӑҫласа тивӗҫтерме пулӑшать:

Чӑваш Республикин ӗҫ тӑвакан власть органӗсен тата вырӑнти хӑй тытӑмлӑх органӗсен информаципе телекоммуникаци инфратытӑмӗн ӗҫ-хӗл​не тытса пырассине тата мониторинг тӑвассине тивӗҫтересси;

Чӑваш Республикин ӗҫ тӑвакан власть органӗсем тата вырӑнти хӑй тытӑмлӑх органӗсем йӗркелекен даннӑйсене упрамалли тата тишкермелли условисене тивӗҫтересси тата аталантарасси;

ҫыхӑну сферинче пулӑшу ӗҫӗсем панӑ чухне Чӑваш Республикинче конкуренцие аталантарма пулӑшасси. 

Регион проекчӗн шайӗнче социаллӑ пӗлтерӗшлӗ объектсене "Интернет" сечӗпе ҫыхӑнтарасси те пурнӑҫланать. Ҫавнашкал объектсен шутне вӗренӳ орга​низацийӗсем, вырӑнти хӑй тытӑмлӑх органӗсем, фельдшерпа акушер пункчӗсем, пушар посчӗсемпе пушар чаҫӗсем кӗреҫҫӗ.

Регион проектне вӗҫленӗ ҫул (2021 ҫул) тӗлне палӑртакан тӗллев​лӗ кӑтартусем:

"Интернет" сечӗпе ҫыхӑнтарнӑ патшалӑх влаҫӗн органӗсен, вырӑнти хӑй тытӑмлӑх органӗсен тата патшалӑхӑн бюджет тулашӗнчи фончӗсен тӳпи – 100 процент;

"Интернет" сечӗпе ҫыхӑнтарнӑ патшалӑх тата муниципалитет сывлӑх сыхлавӗн тытӑмӗнчи медицина организацийӗсен (больницӑсемпе поликлиникӑсен) тӳпи – 100 процент;

"Интернет" сечӗпе ҫыхӑнтарнӑ патшалӑх тата муниципалитет сывлӑх сыхлавӗн тытӑмӗнчи фельдшерпа акушер пункчӗсен тӳпи – 100 процент;

"Интернет" сечӗпе ҫыхӑнтарнӑ пӗтӗмӗшле пӗлӳ тата (е) вӑтам професси пӗлӗвӗ паракан вӗренӳ программисене пурнӑҫлакан патшалӑх (муниципалитет) вӗренӳ организацийӗсен тӳпи – 100 процент.

Чӑваш Республикин "Цифра экономики валли кадрсем" 

регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проектне пурнӑҫлани цифра экономики валли пысӑк ӑсталӑхлӑ  кадрсем вӗрентсе хатӗрлес ӗҫе патшалӑх уйӑрса панӑ цифра сертификачӗсемпе усӑ курса цифра экономикин тӗп компетенцийӗсене алла илмелли тата математика, информатика тата цифра технологийӗсем енӗпе пултаруллӑ ҫынсене тупса палӑртма, пулӑшма тата аталантарма пулӑшмалли майсемпе тивӗҫтерме май парать.

Регион проектне вӗҫленӗ ҫул (2021 ҫул) тӗлне палӑртакан тӗллев​лӗ кӑтартусем:

професси пӗлӗвӗ паракан тытӑм цифра экономикин тӗп компетенцийӗсем енӗпе вӗрентсе кӑларнисен шучӗ – 3,661 пин ҫын;

хушма пӗлӳ шайӗнче цифра экономикин компетенцийӗсем енӗпе ҫӗнӗ​рен вӗрентсе хатӗрленӗ специалистсен шучӗ – 4,8 пин ҫын.

Чӑваш Республикин "Патшалӑха цифра мелӗпе тытса пырасси"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ патшалӑх управленийӗпе патшалӑх паракан пулӑшу ӗҫӗсен сферисенче цифра технологийӗсене тата анлӑ тӗллевлӗ йышӑнусене, ҫав шутра халӑхпа вак тата вӑтам предпринимательлӗх субъекчӗсен интересӗсем валли ӗҫе кӗртме пулӑшать.
Регион проектне вӗҫленӗ ҫул (2021 ҫул) тӗлне палӑртакан тӗллев​лӗ кӑтартусем:

граждансемпе коммерци организацийӗсем патшалӑх (муниципалитет) органӗсемпе тата бюджет учрежденийӗсемпе цифра мелӗпе ҫыхӑнса ӗҫлессин тӳпи – 40 процент;

патшалӑх паракан тӗп пулӑшу ӗҫӗсемпе сервиссен цифра трансформацийӗн тӗллевлӗ моделӗпе килӗшсе тӑракан тӳпи (вӑл е ку пулӑшӑва патшалӑх органӗсене тата ытти организацисене каймасӑрах реестр моделӗ​пе усӑ курса, онлайн мелӗпе (автоматланӑ режимра), проактивлӑ майпа тивӗҫ​тересси) – 40 процент;

патшалӑхӑн тӗп пулӑшу ӗҫӗсемпе тата сервисӗсемпе тивӗҫтернӗ чухнехи хирӗҫленисен тӳпи 2018 ҫулхи хирӗҫленисен шутӗнчен – 80 процент;

патшалӑхпа муниципалитет органӗсен тата бюджет учрежденийӗсен шалти тата ведомствӑсем хушшинчи юридически пӗлтерӗшлӗ электронлӑ документсен ҫаврӑнӑшӗн тӳпи – 30 процент.
Чӑваш Республикин "Цифра технологийӗсем"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗн тӗллевӗ тата задачи: "витерекен" цифра технологи​йӗ​сене ытларах хамӑр ҫӗршывра туса хатӗрленӗ ӗҫсене тӗпе хурса туса хатӗрлесси.

Регион проектне вӗҫленӗ ҫул (2021 ҫул) тӗлне палӑртакан тӗллев​лӗ кӑтартусем:

"Витерекен" цифра технологийӗсене аталантарма яракан тӑкаксене 150 процент чухлӗ ӳстересси.
1.6 задача. Экспорт вӑй-хӑватне ӳстересси, тӗнчере тата регионсем хушшинче килӗштерсе ӗҫлессине аталантарасси 

2035 ҫул тӗлне палӑртакан аталанӑва сӑнлани

Регионсем хушшинче тата пӗтӗм тӗнчере килӗштерсе ӗҫлессине аталантарассин тӗллевӗ – Раҫҫей регионӗсемпе тата ют ҫӗршывсемпе тачӑ ҫыхӑну тытасси, Чӑваш Республикинчи организацисен тулашри экономика хастарлӑхне хавхалантарасси, пысӑк технологиллӗ экспорт тӳпине ӳстересси тата Чӑваш Енӗн конкурентлӑ позицийӗсене лайӑхлатма пулӑшасси.

Экспорта ӑсатмалли туса кӑларакан продукцине диверсификацилес тӗллевпе ӑна Азипе Лӑпкӑ океан ҫӗршывӗсен аталанакан малашлӑхлӑ рынокӗсене кӑларасси, ӗҫтешсене унта шырасси тата Никама Пӑхӑнман Патшалӑхсен Пӗрлӗхӗн ҫӗршывӗсемпе (малалла – НППП) пӗрлешсе ӗҫлесси тӗп вырӑна тухать.
Хальхи лару-тӑру
Атӑлҫи таможня управленийӗн кӑтартӑвӗсем тӑрӑх, 2019 ҫулта тулашри суту-илӳ ҫаврӑнӑшӗ АПШ 526,4 млн. долларӗпе, ҫав шутра экспорт – 
АПШ 200,7 млн. долларпа, импорт – АПШ 325,7 млн. долларпа танлашнӑ. Тулашри суту-илӳ ҫаврӑнӑшӗнчи экспорт тӳпи 38,1 процент, импортӑн 
61,9 процент шайӗнче.

Федерацин Атӑлҫи округӗн тулашри суту-илӳ ӗҫӗнче Чӑваш Республикин тулашри суту-илӳ ҫаврӑнӑшӗн тӳпи – 0,98 процент.

Чӑваш Республикин суту-илӳ балансӗн сальди ҫуклӑ майпа йӗркеленнӗ тата АПШ 125 млн. долларӗ чухлӗ пулнӑ.

Чӑваш Республикин экспорт таварӗсен тытӑмӗнче хими промышленноҫӗн продукцийӗ ытларах пулнине палӑртмалла, экспорт калӑпӑшӗнчи унӑн тӳпи – 47,6 процент, машиностроени продукцийӗн – 28,1 процент, апат-ҫимӗҫ таварӗсемпе чӗр таварӑн – 13,3 процент.

Импорт енӗпе те хими промышленноҫӗн продукцийӗн тӳпи ыттисенчен пысӑкрах, вӑл пӗтӗм импорт калӑпӑшӗн – 62,1 проценчӗпе танлашать, машиностроени продукцийӗн тӳпи вара – 24,2 процент.

2019 ҫулта Чӑваш Республики 95 ҫӗршывпа суту-илӳ тунӑ. Предприятисен тӗп суту-илӳ ӗҫтешӗсем, йӑлана кӗнӗ пекех, чикӗ леш енчи ҫӗршывсен компанийӗсем шутланаҫҫӗ, вӗсен пайӗ тавар ҫаврӑнӑшӗнче 64,2 процентпа танлашать, ҫав шутра экспортра – 34,4 процент, импортра – 82,5 процент. 

Тӗп суту-илӳ ӗҫтешӗсем:

экспорт енӗпе (пӗтӗмпе 82 ҫӗршыв) – Казахстан (25,1 процент), Беларуҫ (21,1), Узбекистан (6,5), Китай (6,0), Украина (3,9), Польша (3,4), Молдова Республики (3,0), Литва (3,0), Чехи (2,6), Инди (2,4), Америкӑри Пӗрлешӳллӗ Штатсем (2,2), Азербайджан (2,0), Германи (1,8), Армени (1,4), Виргини утравӗсем (Аслӑ Британи ҫӗршывӗ) (1,3).

импорт енӗпе (пӗтӗмпе 61 ҫӗршыв) –  Китай (42,1 процент), Беларуҫ (15,6), Германи (7,7), Итали (5,7), Япони (2,7), Корея Республики (2,7), Инди (2,6), Австри (2,5).
Раҫҫей Банкӗн кӑтарӗсем тӑрӑх, 2019 ҫулта пулӑшу ӗҫӗсен экспорчӗ АПШ 22,87 млн. долларӗпе танлашнӑ. Пулӑшу ӗҫӗсен экспорчӗн тытӑмӗнче 2019 ҫулта йӑлана кӗнӗ вӗсен тӗсӗ – ҫул ҫӳрев – 86 процент, ӗҫлӗ пулӑ​шусем – 8 процент, пысӑк технологиллӗ тата интеллектлӑ пулӑшу ӗҫӗсем, кӑткӑс техникӑна асӑрхаса тӑрас тата юсас енӗпе паракан пулӑшӑва кӗртсе, 6 яхӑн процент шайӗнче йӗр​келеннӗ.

Пӗтӗм тӗнчери хутшӑнусем Китай Халӑх Республикипе хастарлӑн ата​ланаҫҫӗ. Тӗрлӗ енлӗ ҫыхӑнусене аталантарма Раҫҫей Федерацийӗн Федерацин Атӑлҫи округӗнчи регионӗсем тата Китай Халӑх Республикин Янцзы юхан шывӗ Тури, Вӑтам юхӑмӗсенче вырнаҫнӑ регионсем пӗр-пӗринпе килӗштерсе ӗҫленӗ шайра "Атӑл-Янцзы" форматпа алӑ пуснӑ килӗшӳсем пулӑшнӑ. Икӗ енлӗ килӗшӗве Аньхой, Сычуань, Хубей, Хунань, Цзянси провинцийӗсемпе тата Чунцин хулипе ҫирӗплетнӗ. 

Пӗтӗм тӗнчери экономика ҫыхӑнӑвӗсене Никама Пӑхӑнман Патшалӑхсен Пӗрлӗхне кӗрекен ҫӗршывсемпе (Беларуҫ, Казахстан, Узбекистан) ҫирӗплетес ӗҫ малалла тӑсӑлать. Вӑл НППП ҫӗршывӗсем географи тӗлӗшӗнчен пит инҫех вырнаҫманран тата пирӗн хушӑмӑрта йӑлана кӗнӗ историллӗ ҫыхӑнусем пулнӑран республикӑн тулашри экономикин тӗп ҫул-йӗрӗ шутланать.

Вак тата вӑтам предпринимательлӗх субъекчӗсене ют ҫӗршыв таварӗсемпе пулӑшу ӗҫӗсен тата технологийӗсен рынокне тухма, вак тата вӑтам предпринимательлӗх субъекчӗсен конкурентлӑхне тата ӗҫ-хӗл тухӑҫлӑхне ӳстерме пулӑшас тӗллевпе Чӑваш Республикин Экспорта пулӑшакан центрӗ аван ӗҫлет. 

2019 году Экспорта пулӑшакан центр  пулӑшнипе вак тата вӑтам пред​принимательлӗхӗн 29 субъекчӗ 64 экспорт контрактне ҫирӗплетнӗ. Алексей Вениаминович Сорокин ИП, "Эковит" ТМЯО, ООО "Ҫӗрпӳри металл изделийӗсен завочӗ" ТМЯО, "Экосети" ТМЯО тулашри рынока пуҫласа тухма пултарнӑ.

Республикӑн ят-сумне ӳстерес тесен, ҫакӑн пек брендсене анлӑрах сармалла:

"Made in Chuvashia" (Чӑваш Республикин предприятийӗсенче туса кӑларнӑ продукци, ӑна пӗтӗм тӗнчипех пӗлмелле тумалла);

"Invest in Chuvashia" (республикӑра йӗркеленекен условисем инвестор пулма пултаракансене хастарлӑн явӑҫтарма, тулашри рыноксенче конкурентлӑ шутланакан тавар туса кӑлармалли хальхи пысӑк тухӑҫлӑ произ​водствӑсем йӗркелеме пулӑшмалла);

"Visit Chuvashia" (Чӑваш Республикин республикӑра пурӑнакансемшӗн те, хӑнасемшӗн те илӗртӳллӗ регион пулса тӑмалла). 

Ҫивӗч ыйтусем:

Регионти экспорт ӗҫ-хӗлне чарса тӑракан ҫакӑн пек проблемӑсене (чӑрмавсене) палӑртма пулать:

вак тата вӑтам предпринимательлӗх субъекчӗсен ют ҫӗршыв рыно​кӗн​че ӗҫлеме компетенцисем, ҫавӑн пекех тулашри рыноксем ҫинчен, ют ҫӗршывсен саккунӗсен требованийӗсене те кӗртсе, каласа кӑтартакан информаци пулманни;

хамӑр ҫӗршывра туса кӑларакан таварсен конкурентлӑхӗ вӑйсӑр пулни, технологисен аталанӑвӗн ҫителӗксӗр шайӗ, ҫавӑн пекех ытти ҫӗршывсенчи тавар туса илекенсем енчен палӑракан хак конкуренцийӗ;

экспорт килӗшӗвӗсем валли тата экспорт тӗллевлӗ продукци туса хатӗрлес ӗҫ валли явӑҫтаракан финанс ресурсӗсен хакӗ пысӑк пулни;

продукцие сарма пулӑшнипе пулакан тӑкаксен пысӑк шайӗ (куравсене хутшӑнни, реклама мероприятийӗсем, кӑтартма тата тӗпчеме тӗслӗхсем туса кӑларни, маркетинг тӗпчевӗсене туса ирттерни);

тавара лайӑхлатнипе тата сертификациленипе пулакан танлаштаруллӑ тӑкаксен шайӗ пысӑк пулни, вӗсене кашни уйрӑм рынок валлиех тума тивни;

продукцие туянакан патне турттарса килме каякан тӑкаксем пысӑк шайра пулни;

таварсене вырнаҫтарма шутланӑ ҫӗршывсем хӳтӗлев мерисем йышӑн​ни;

Раҫҫей тӗлӗшпе йышӑннӑ экономика санкцийӗсем вӑйра тӑни.

Приоритетлӑ ҫул-йӗрсем

Тулашри экономика ӗҫӗ-хӗлӗ:

экспорт ӗҫ-хӗлне пулӑшма палӑртакан программӑсене укҫа-тенкӗ уйӑрмалли бюджет укҫи-тенкин калӑпӑшне Раҫҫей Федерацийӗ субъекчӗ​сенче Экспорт ӗҫ-хӗлне аталантарма лайӑх майсем туса парассине тивӗҫ​термелли стандартра сӗннӗ кӑтартусем таран ӳстересси;

республикӑн экспорт вӑй-хӑватне аталантарас, тӗнчери рыноксенче экспорт таварӗсемпе пулӑшу ӗҫӗсен ят-сумне ӳстерес енӗпе тӑвакан ӗҫсен шайӗнче регионти компанисене тулашри рыноксене тухма пулӑшасси;

Чӑваш Республикин тулашри экономика имиджне йӗркелесси тата экспортерсемпе экспорта аталанма пулӑшас енӗпе хастарлӑн ӗҫлесси;

экспорта пулӑшу памалли тата экспорт тӗллевлӗ продукци туса кӑлармалли майсене аталантарасси тата анлӑлатасси;

Ҫывӑх Тухӑҫри ҫӗршывсемпе килӗштерсе ӗҫлемелли ҫул-йӗре аталантарасси, СНГ, БРИКС, ШОС ҫӗршывӗсемпе, Африкӑри ҫӗршывсемпе (Кӑнтӑр Африка, Ангола, Нигери, Кени, Гана, Эфиопи тата ыт. те) тупӑшлӑ хутшӑнусене малалла аталантарасси;

экспорт тӗллевлӗ предприятисене патшалӑх пулӑшӑвӗн майӗсемпе тивӗҫтерес тӗллевпе федераци шайӗнчи тивӗҫлӗ тытӑмсемпе, Раҫҫей Федерацийӗн ют ҫӗршыв патшалӑхӗсенчи суту-илӳ представительствисемпе хутшӑнса ӗҫлесси;

тулашри рыноксене алла илес енӗпе ӗҫсем (ют ҫӗршывсенче суту-илӳпе экономика миссийӗсем, курав тата презентаци мероприятийӗсем) туса ирттересси;

пӗтӗм тӗнчери килӗшӳсене ҫирӗплетесси;

правительствӑсем хушшинчи комиссисен, ӗҫ канашӗсен тата ӗҫ уш​кӑ​нӗсен ӗҫне хастар хутшӑнасси;

Раҫҫей таварӗсемпе пулӑшу ӗҫӗсен чикӗ леш енчи лайӑх имиджне йӗркелес тӗллевпе гуманитари енӗпе килӗштерсе ӗҫлессине йӗркелесси;

экспорт валли май килнӗ таран ытларах лайӑх майсем туса парассине йӗркелесси, Чӑваш Республикин нормативлӑ право акчӗсен проекчӗсен экспорт ҫине витӗм кӳреслӗхӗн хаклавне ӗҫе кӗртесси;

экспорт ӗҫ-хӗлне пурнӑҫланӑ чухне административлӑ процедурӑсене ансатлатасси;

информаципе коммуникаци технологийӗсен, нано- тата биомедицина технологийӗсен, инжиниринг пулӑшӑвӗсен, вӗренӳпе сывлӑх сыхлавӗ, туризм енӗпе паракан пулӑшу ӗҫӗсен сферисенче экспорта пулӑшассине проект мелӗпе пурнӑҫлассине ӗҫе кӗртесси;

экспортерсем валли тулашри экономика ӗҫӗ-хӗлӗ ҫинчен тулли сведенисем тытса тӑракан "пӗр пӗтӗм чӳрече" информаци ресурсне йӗркелесси;

бизнесӑн мӗнпур пӗлтерӗшлӗрех категорийӗсене ӗҫтешлӗх тытӑмне пӗрлештересси, тулашри экономика политикине туса хатӗрлемелли тата пурнӑҫламалли ӗҫсен пӗр пайне ӗҫтешлӗх шайӗнче предпринимательсен пӗрлешӗвӗсене шанса парасси;

чикӗ леш енче пурӑнакан ентешсемпе йӗркеленӗ ӗҫлӗ ҫыхӑнусемпе культура хутшӑнӑвӗсене аталантарасси тата пулӑшасси;

федерацин патшалӑх власть органӗсемпе пӗрле чӗр таварпа ҫыхӑнман экспортӑн "симӗс" коридорне туса хума пулӑшасси.

Пӗр-пӗринпе килӗштерсе ӗҫлемелли чи пӗлтерӗшлӗ ҫул-йӗрсенчен пӗри – пулӑшу ӗҫӗсен экспорчӗ. Ҫак сферӑри малашлӑхлӑ ҫул-йӗрсем ҫаксем пулса тӑраҫҫӗ:

Чӑваш Республикинче медицина организацийӗсем тата санаторисем ("Чӑваш Ен" санатори" АО, "Волжанка" комплекс" ООО, Раҫҫей Сывлӑх Министерствин "Федерацин травматологи, ортопеди тата эндопротезировани центрӗ" ФПБУ (Шупашкар хули), уйрӑм ҫын тытса тӑракан стоматологи тата косметологи клиникисем) паракан медицина пулӑшӑвне чикӗ леш енче кӳни, пысӑк технологиллӗ медицина пулӑшӑвӗн экспортне аталантарни;

вӗренӳ тата наукӑпа тӗпчев пулӑшӑвӗсен экспорчӗ: аслӑ пӗлӳ паракан вӗренӳ организацийӗсем (АПШ, Германи, Франци, Сингапур, Япони, Великобритани тата ыт. те) пӗр-пӗринпе килӗштерсе ӗҫлессине аталантарни;

пӗтӗм тӗнчери академи улӑшу программисене пурнӑҫлани;

ӑс-хакӑл харпӑрлӑх объекчӗсем тӗлӗшпе право экспортне аталантарни;

пӗтӗм тӗнчери туризма аталантарни, республикӑри туризм майӗсене тӗнче рынокне кӑларни, культурӑпа спорт пулӑшӑвӗсен экспортне анлӑлатни.

Регионсем хушшинче килӗштерсе ӗҫлесси:

Чӑваш Республикин регионсен хушшинчи ҫыхӑнӑвӗсене Раҫҫей Федерацийӗн субъекчӗсемпе килӗштерсе пурӑнмалли тата пӗр тан хутшӑнусене ҫирӗплетмелли майсемпе аталантарни;

килӗштерсе ӗҫлемелли договорпа право никӗсне ҫирӗплетесси, Раҫ​ҫей Федерацийӗн субъекчӗсемпе суту-илӳпе экономика, наукӑпа техника тата культура ҫыхӑнӑвӗсем ҫинчен тунӑ килӗшӳсене пурнӑҫлассин тухӑҫ​лӑхне ӳстерни, 

экономикӑпа инвестици енӗпе пӗр-пӗринпе килӗштерсе ӗҫлессине анлӑлатни, сӑмахран, пӗр-пӗриншӗн тупӑшлӑ суту-илӳ калӑпӑшне ӳстерни, регионсем хушшинчи инвестици проекчӗсене пурнӑҫлама хутшӑнни;

регионсем хушшинче килӗштерсе ӗҫлессине регион аталанӑвӗ ҫине пысӑк витӗм кӳрекен тӗп майсене – суту-илӗве, производство кооперацине тата инвестици енӗпе хутшӑнса ӗҫлессине – ресурссене вырӑнлӑ пайласа тухас, территорисем ӗҫлев пайланӑвне хутшӑннин лайӑх енӗсемпе усӑ курса экономикӑра пысӑкрах кӑтартусем тӑвас, производствӑн технологи тытӑмне ҫӗнетес тата ытти тӗллевпе аталантарни;

наука тата ҫӗнӗ  информаци технологийӗсем енӗпе хастар ӗҫлени;

регионсем хушшинче килӗштерсе ӗҫлес сферӑра таварсене (уйрӑмах пысӑках мар ҫаврӑнӑшлӑ предприятисен таварӗсене) Раҫҫей Федерацийӗн регионӗсен рынокӗсене кӑларма пулӑшас тӗллевпе пулас ӗҫтешсем, вӗсен майӗсем тата сӗнӗвӗсем ҫинчен, турттарса тухасси тата турттарса килесси ҫинчен калакан информаципе паллаштаракан информаци порталне туса хуни;

чӑваш таварӗсене туса кӑларакансен продукцине регионсем хуш​шин​чи рынока презентацисем ирттермелли, куравпа ярмӑркка мероприятийӗсене хут​шӑнмалли майпа кӑларма пулӑшни;

регионсем хушшинчи килӗштерсе ӗҫлемелли майсене аталантарни: экономикӑра пӗр-пӗринпе ҫыхӑнса ӗҫлекен ассоциацисем, специализациленӗ организацисемпе ведомствӑсен ассоциацийӗсем; тавар ҫаврӑнӑшне ӳстерни; килӗштерсе ӗҫлесси ҫинчен калакан килӗшӳсене ҫирӗплетни;

пӗр-пӗринпе килӗштерсе ӗҫлени пысӑк малашлӑх палӑртакан Раҫҫей регионӗсемпе ӗҫлӗ визитсем, тӗл пулусем йӗркелени, унта Чӑваш Республикин делегацийӗсем пырса ҫӳрени.

2035 ҫул тӗлне кӗтекен кӑтартусем:

пӗтӗм регион продуктӗнчи экспорт тӳпи – 4,7 процент;

экспортерсен йышӗ 1,5 хут ӳсни;

энергетикӑпа ҫыхӑнман чӗр тавар экспорчӗ 3,4 хут ӳсни;

тавар экспорчӗ ӳсни – АПШ 660,0 млн. доллар чухлӗ, 

тавар импорчӗ ӳсни – АПШ 450,0 млн. доллар чухлӗ;

пулӑшу ӗҫӗсен экспортне 3,0 хут ӳстерни;

экспорт географине 1,4 хут анлӑлатни;

энергетикӑпа ҫыхӑнман чӗр тавар экспортӗнчи машиностроени отраслӗн тӳпи 40 процентран кая мар пулни. 
Чӑваш Республикин "Пӗтӗм тӗнчери коопераципе экспорта 
аталантармалли тытӑмлӑ мерӑсем" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗн тӗллевӗ – асӑннӑ ӗҫ-хӗле йӗркелесе тӑракан лайӑх хутлӑх туса хумалли майсен комплексне пурнӑҫласси, административлӑ пусӑ​ма чакарасси тата Чӑваш Республикинчи экспорт ӗҫ-хӗлне хавхалантармалли мелсене лайӑхлатасси. 

Проектӑн тӗп тӗллевӗсем ҫаксем шутланаҫҫӗ:

Чӑваш Республикинчи организацисен тулашри экономика хастар​лӑх​не хавхалантарасси;

Чӑваш Республикинчи организацисен конкурентлӑ позицийӗсене лайӑхлатма пулӑшасси.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

Регион экспорчӗн 2.0 стандартне ӗҫе кӗртни;

Регион экспорчӗн 2.0 стандартне ӗҫе кӗртнин пӗтӗмлетӗвӗсем тӑрӑх вак тата вӑтам предпринимательлӗх шутӗнчи экспортер компанисен йышӗн ӳсӗмӗ –100 процент.
Чӑваш Республикин "Пулӑшу ӗҫӗсен экспорчӗ" 

регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Чӑваш Республикинчи организацисен тулашри экономика хастар​лӑх​не хавхалантарасси;

Чӑваш Республикинчи организацисен конкуренци позицийӗсе​не лайӑх​латма пулӑшасси.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

пулӑшу ӗҫӗсен экспорчӗн калӑпӑшӗ – АПШ 9,0 млн. долларӗ чухлӗ;

транспорт пулӑшӑвӗн экспорт калӑпӑшӗ – АПШ 0,7 млн. долларӗ чухлӗ.

2 тӗллев. Инвестицисем явӑҫтарма, бизнеспа предприниматель пуҫарӑвӗсене аталантарас ӗҫе паха условисемпе тивӗҫтерекен институци хутлӑхне лайӑхлатасси, мӗнпур шайра патшалӑх управленийӗн тухӑҫлӑхне ӳстересси 

2.1 задача. Тӗнче шайӗнчи инвестицисене явӑҫтарас тӗллевпе илӗртӳллӗ инвестици климатне туса хурасси 

2035 ҫул тӗлне палӑртакан аталанӑва сӑнлани

2035 ҫул тӗлне, республика имиджне регионти бизнеса тытса пымалли тата предпринимательлӗхе аталантармалли пӗтӗм тӗнчери стандартсене тивӗҫтерекен хальхи вӑхӑтри экономика площадки евӗр ҫирӗплетсе, Чӑваш Республикин инвестици вӑй-хӑвачӗн аталанӑвӗн чи пысӑк шайне ҫитмелле.

Республикӑна капитал анлӑн килсе тӑни халӑх пурнӑҫӗн ҫӗнӗ паха​лӑхне, тата производство вӑй-хӑватне инноваципе технологи тӗлӗшӗнчен модернизацилессине тата аталантарассине тивӗҫтерет, региона Раҫҫейри тата пысӑк та анлӑ рыноксенче ӑнӑҫлӑ вырӑн йышӑнма лайӑх никӗс хывать.

Чӑваш Республики инвестиципе предпринимательлӗх ӗҫӗ-хӗлӗн субъекчӗсене бизнес валли кирлӗ тата тухӑҫлӑ пулӑшу тӗсӗсене сӗнекен, инвестици теветкеллӗхӗсен шайне чакарнӑ, регионӑн инвестици аталанӑвне чарса тӑракан сӑлтавсем палӑрман тӗнче шайӗнчи илӗртӳллӗ бизнес-региона ҫаврӑнать.

Регионта экономика ӳсӗмне ҫӗнӗ инвестици проекчӗсен шучӗпе, ҫав шутра ют ҫӗршыв капиталне хутшӑнтарса пулӑшса пыма палӑртнӑ.

Хальхи лару-тӑру

Тӗп капитала пӗтӗм укҫа-тенкӗ ҫӑл куҫӗсен шучӗпе хывакан инвестици калӑпӑшӗ 2019 ҫулта 63,6 млрд. тенкӗпе е 2018 ҫулхи шайпа пӑхсан (танлаштаруллӑ хаксемпе) 105,7 процентпа танлашнӑ.

Тӗп капитала хывнӑ инвестицисен пӗтӗмӗшле калӑпӑшӗнчен 40 млрд. тенкӗ (2018 ҫулхи шайпа пӑхсан 62,9 процент) вак предпринимательлӗх субъ​екчӗсен шутне кӗмен организацисен тӳпи шутланать.

Ҫурт-йӗрпе пурӑнмалли пӳлӗмсем тума, вӗсене анлӑлатма, техника тӗлӗшӗнчен пуянлатма тата юсаса ҫӗнетме 2019 ҫулта 14,7 млрд. тенкӗ (инвестицисен пӗтӗмӗшле калӑпӑшӗнчен 23,1 процент), ҫурт-йӗр (пурӑн​малли ҫурт-йӗрсӗр пуҫне) тата сооруженисем тума, ҫӗрсене лайӑхлатма –23,4 млрд. тенкӗ (36,7 процент), машинӑсемпе оборудовани, хуҫалӑх инвентарьне тата ытти объектсене кӗртсе, туянма – 23,6 млрд. тенкӗ 
(37,1 процент), ӑс-хакӑл харпӑрлӑхӗн объекчӗсене туянма – 1,5 млрд. тенкӗ (2,3 процент) тата ытти тӑкаксене саплаштарма – 0,5 млрд. тенкӗ (0,8 процент) янӑ.

Ҫак инвестици проекчӗсене пурнӑҫласси малалла пырать:

"Бреслер" НПП" тулли мар явалӑ обществӑн электротехника оборудованийӗн производствине анлӑлатасси;

индустри паркӗн инфратытӑмӗн "АБАТ" суту-илӳ маркиллӗ логистика центрне тӑвасси, "Чӑвашторгтехника" АО;

Раҫҫейри пысӑк тухӑҫлӑ синхронлӑ двигательсем вырнаҫтарнӑ нефть уҫлакан станоксем валли электроприводсен серийӗсене тата электроэнергие парса тӑмалли тата пайласа памалли трансформаторсӑр пысӑк вольтлӑ преобразовательсем тӑвасси, "ШЭАЗ" АО;

нефтьпе газ промышленноҫӗ валли тӑкӑслатмалли япаласем туса кӑларакан пысӑк технологиллӗ производствӑна йӗркелесси, "В.И. Чапаев ячӗллӗ ШПП" АО; 

пысӑк вольтлӑ двигательсен ӗҫне тӑтӑшлӑх витӗмӗпе йӗркелесе тӑракан энерги перекетлекен пысӑк технологиллӗ хатӗрсем тӑвасси, "ВНИИР" АУО;

калӑпӑш-блок мелӗпе ҫурт-йӗр тӑвакан завод тӑвасси, "Калӑпӑш-блок мелӗпе ҫурт-йӗр тӑвакан завод" ТМЯО;
Шупашкарти индустри паркӗн территорийӗнче "BERSERKER" мар​кӑл​лӑ хурҫӑ алӑксем туса кӑларакан пысӑк технологиллӗ завод тӑвасси, "БКР" ТМЯО;
Канаш хулинчи индустри паркӗн территорийӗнче коммерциллӗ машиностроени производствине йӗркелесси, "Аркто" ТМЯО тата ытти те.
Ҫивӗч ыйтусем: 
регион экономикине тулашри тата шалти ҫӑл куҫсенчен инвестицисем хывни ҫителӗксӗрри, инвестици ӳсӗмӗн пӗчӗк хӑвӑртлӑхӗсем;

ӗҫ вӑйӗн, инвестицисен, таварсемпе пулӑшу ӗҫӗсен рынокӗсенче регионсем хушшинчи конкуренци вӑйланни;

инвестицисен калӑпӑшӗ ҫителӗксӗр пулнӑран тӗп фондсем палӑрмаллах кивелнин проценчӗ пысӑкки: промышленность предприятийӗсен производство никӗсӗ ҫителӗксӗр хӑвӑртлӑхпа ҫӗнелет, ҫакӑ производствӑн технологипе экономика тухӑҫлӑхӗ чакасси, ҫавӑн пекех техногенлӑ хӑрушлӑх тухса тӑрасси патне илсе пырать;

инфратытӑмпа хутлӑх пахалӑхӗ лайӑхланса пынӑран региона пурӑнма тата инвестицисем хывма суйласа илесси ҫине витӗм кӳрекен условисенче инфратытӑм аталанӑвӗн шайӗ пӗчӗк пулни;

ҫӗр тата строительство ыйтӑвӗсене, ҫавӑн пекех инженер сечӗсемпе ҫыхӑнтарассине татса парас ӗҫри йывӑрлӑхсем, ытларах чухне вӗсем асӑн​нӑ ӗҫ-хӗл вӑраха тӑсӑлнипе тата вӗсене кирлӗ пек йӗркелеменнипе ҫыхӑннӑ;

пысӑк ӑсталӑхлӑ кадрсем тата рабочи специальноҫӗсем ҫитменни;

инвесторсен хӑйсен укҫи-тенки ҫитменни, кивҫен укҫа-тенкӗ илме йывӑрри (кредитсем енӗпе палӑртнӑ процент ставкисем пысӑк пулни, салук никӗсӗ ҫителӗксӗрри);

тулли масштаблӑ суту-илӳ рынокӗ пулманран производствӑна хавхалантарас енӗпе йывӑрлӑхсем тухса тӑни, ҫакӑ производство хӑвачӗсене пултарнинчен сахалрах шайра ӗҫлеме хистет.

Приоритетлӑ ҫул-йӗрсем:

республикӑна чи пысӑк инвестици вӑй-хӑвачӗллӗ тата инвестици теветкеллӗхӗ чи пӗчӗк шайри регион, ҫӗнӗ технологисене ӗҫе кӗртмелли территори пек палӑртасси;

инвесторсем валли уҫӑ проектсен пулне йӗркелесси;

пулас инвесторсене инвестици климачӗн виҫисем тата кал-кал аталанӑвӗ, рынока тухмалли майсем ҫинчен тата пӗтӗм тӗнчери, Раҫҫейри инвестиципе экономика форумӗсен, саммитсен, куравсемпе конференцисен, ҫав шутра республика территорийӗнче ирттерекеннисен шайӗнче инвестици проекчӗсене тапратса ямалли тата пурнӑҫламалли условисем ҫинчен, ҫавӑн пекех республикӑн инвестиципе экономика вӑй-хӑватне ют ҫӗршывсенчи ӗҫлӗхлӗ тата дипломат ушкӑнӗсенче презентацилемелли май ҫинчен хастарлӑн пӗлтерсе тӑрасси;

инвестици ӗҫне хутшӑнакан тӗрлӗ институци енӗсемпе (инвестици климатне лайӑхлатас енӗпе ӗҫлекен Раҫҫейри тата тӗнчери инвестици агент​ствисемпе, ассоциацийӗсемпе тата ытти организацисемпе) ҫыхӑнса ӗҫлесси;

ҫӗнӗ производствӑсене хута яма лайӑх майсем туса парасси, ҫав шут​ра инвесторсене хӳтӗлесси тата вӑрах вӑхӑтлӑх проектсене ятарлӑ инвестици контракчӗсем туса хатӗрлесе пурнӑҫлама пулӑшасси;

аталану институчӗн ӗҫ-хӗлне Чӑваш Ен Промышленность министерствин "Чӑваш Республикин промышленноҫне аталантаракан фонд" АУ никӗсӗ ҫинче реформӑласси. Чӑваш Ен Промышленность министерствин "Чӑваш Республикин промышленноҫне аталантаракан фонд" АУ вӑй-хӑва​чӗпе (Промышленноҫа аталантармалли фонда явӑҫтарса) туллин усӑ курасси;

инвестици климатне лайӑхлатас ӗҫе проект мелӗпе йӗркелесси тата аталантарасси.

Инвестици хывас ӗҫри ҫӑмӑллӑхлӑ майсене анлӑлатни:

палӑртса хунӑ инвесторсемпе ӗҫлесси тата инвестици условийӗсене лайӑхлатасси:

экономикӑн приоритетлӑ секторӗсем, инфратытӑм тата социаллӑ сферӑсем валли инвестор пулма пултаракансен пысӑк йышне палӑртасси;

палӑртса хунӑ инвесторсем валли ятарлӑ сӗнӳсемпе условисем йӗркелесси, ҫав шутра проектсене "пӗр чӳрече", "ертӳлӗхпе ҫыхӑнмалли тӳрӗ канал" майӗсемпе пулӑшса пырасси, ирӗк памалли ӗҫсене ансатлатасси тата кӗскетесси;

палӑртса хунӑ инвесторсем пурнӑҫлакан приоритетлӑ инвестици проекчӗсене хавхалантармалли майсене туса хатӗрлесси;

инвестици проектне пурнӑҫламалли сроксене май килнӗ таран чакарас тӗллевпе инвестици проекчӗсене "пӗр чӳрече" майпа пулӑшса пымалли тытӑма йӗркелессине лайӑхлатасси.

Инвестици сферинче административлӑ чӑрмавсене сиресси:

Чӑваш Республикин ӗҫ тӑвакан влаҫӗн тивӗҫлӗ органӗсен тата инвестицисем явӑҫтарас тата инвесторсемпе ӗҫлес енӗпе специализациленӗ организацисен ӗҫченӗсене вӗрентесси тата вӗсен пӗлӳлӗхне ӳстересси;

инвестици ӗҫ-хӗлне патшалӑх пулӑшӑвӗ панӑ чухне инвесторсем тӗлӗшпе палӑртакан ытлашши требованисене пӑрахӑҫласси;

инвесторсем валли паракан патшалӑх тата муниципалитет пулӑшу ӗҫӗсен пахалӑхӗпе юрӑхлӑхне ӳстересси;

Чӑваш Республикин патшалӑх влаҫӗн органӗсен ӗҫӗ-хӗлӗ ҫинчен калакан информаци уҫӑлӑхне тата унпа усӑ курма меллӗ пулнин шайне ӳстересси;

предпринимательсемпе инвесторсем инвестици объекчӗсене вырнаҫ​тарма палӑртакан ҫӗр лаптӑкӗсемпе тата инфратытӑм объекчӗсемпе усӑ курма пултармалли майсене ансатлатасси;

кашни инвестор валли хатӗр инвестици площадкисем – браунфилд​сем (усӑ курма меллӗ инфратытӑм) тата гринфилдсем (инфратытӑма инвес​тор хӑй шут​ланӑ пек йӗркелеме май пурри) суйласа илесси;

наукӑпа промышленность тата предпринимательлӗх пӗр-пӗринпе ҫы​хӑнса ӗҫленин никӗсӗ ҫинче пысӑк технологиллӗ производствӑсен предприятийӗсене уҫас тӗллевпе индустри тата агропромышленность паркӗ​сене, промышленность технопаркӗсене, ятарлӑ экономика зонисене, хӑвӑрт аталанакан территорисене, бизнес-инкубаторсемпе промышленность кластерӗсене туса хурасси тата аталантарасси;

территорири экономика кластерӗсене (электротехника, машиностроени, хими, агропромышленность, IT-кластер) аталантарасси;

инфратытӑм проекчӗсене тата социаллӑ аталану сферинчи (транспортпа энергетикӑна аталантармалли, пурӑнмалли ҫурт-йӗрпе коммуналлӑ хуҫалӑх инфратытӑмне, социаллӑ инфратытӑма туса хумалли тата ҫӗнетмел​ли) проектсене пурнӑҫланӑ чухне патшалӑхпа уйрӑм ҫынсен ӗҫтеш​лӗхӗн майӗсене аталантарас ӗҫе хавхалантарасси.

Патшалӑхпа уйрӑм ҫынсен ӗҫтешлӗхне аталантарма пулӑшакан ӗҫсем:

республика ҫӗнӗ инфратытӑм объекчӗсене укҫа-тенкӗ уйӑрни-уйӑр​маннине уҫӑмлатса инвестор пулма пултаракансем валли "пакетлӑ сӗнӳ​сем" туса хатӗр​лесси;

республикӑри муниципаллӑ пӗрлӗхсенче патшалӑхпа уйрӑм ҫынсен ӗҫтешлӗхӗн проекчӗсене пурнӑҫламалли ӗҫ мелне анлӑн сарасси;

федераци бюджечӗн, аталану институчӗсемпе бюджет тулашӗнчи ҫӑл куҫсен укҫи-тенкине патшалӑхпа уйрӑм ҫынсен ӗҫтешлӗхӗн проекчӗсене, вӗсене пурнӑҫламалли мелсене туса хатӗрлесе, укҫа-тенкӗ уйӑрма явӑҫтарасси;

инфратытӑм проекчӗсене инвестицисем хывма пулӑшакан хушма майсем туса хатӗрлесси;

ҫӗнӗ производствӑсем йӗркеленипе пулакан инвестици тӑкакӗсене чакарма май паракан бизнес-инфратытӑмне бизнес сӗнекен тӗрлӗ пулӑшу ӗҫӗсем кӳни, ҫав шутра предприятисемшӗн пысӑк тӑкаклӑ шутланакан производство ӗҫ-хӗлне (опытпа конструктор тата технологи ӗҫӗсене, специализациленӗ оборудованисемпе тата приборсемпе, специализациленӗ информаци базисемпе усӑ курассипе тивӗҫтерни, кӑткӑс детальсем, узелсем тата изделисем туса хатӗрлени) пурнӑҫ​лани шучӗпе аталантарасси.

Финанс ресурсӗсемпе усӑ курмалли майсене анлӑлатасси:

республика организацийӗсене тулашри ҫӑл куҫсенчен, федерацин тӗл​левлӗ программисене, Раҫҫей Федерацийӗн патшалӑх программисене, наци тата пӗтӗм тӗнчери аталану институчӗсен программисене кӗртсе, укҫа-тенкӗ явӑҫтарма ҫав​нашкал ҫӑл куҫсем ҫинчен пӗлтерес, заявкӑсем хатӗрлес тата калаҫусем ирттерес енӗпе пулӑшу парса пулӑшасси;

инвестици тата венчур фончӗсен, уйрӑм венчур инвесторӗсен, аталану институчӗсен, уйрӑм инвесторсен, финанспа кредит организацийӗсен укҫи-тенкине явӑҫтарма пулӑшасси;

инноваци проекчӗсемпе таварсем валли укҫа-тенкӗ уйӑрма уйрӑм ҫын​сен инвестицийӗсене явӑҫтарасси ("краудфандинг").

2035 ҫул тӗлне кӗтекен кӑтартусем:

тӗп капитала хывакан инвестици калӑпӑшӗ – 237,9 млрд. тенкӗ;

350 инвестици проектне пурнӑҫлани шучӗпе 30 пин ытла ӗҫ вырӑнӗ йӗркелени.

2.2 задача. Предпринимательлӗх ӗҫне лайӑх климатпа тивӗҫтересси 

2035 ҫул тӗлне палӑртакан аталанӑва сӑнлани

Вак тата вӑтам предпринимательлӗх производство сферинчи предприятисен ҫаврӑнӑшӗн тӳпине, пысӑк технологиллӗ тата инноваци секторӗсене те кӗртсе, ӳстерессине, вак тата вӑтам бизнес предприятийӗсем пысӑк компанисемпе пӗрлешсе ӗҫлемелли тытӑма аталантарассине, вак тата вӑтам предпринимательлӗх сферинче ӗҫлекенсен шутне, уйрӑм предпринимательсене те кӗртсе, пысӑклатассине, хальхи ӗҫ вырӑнӗсем туса хурассине тата бизнеса тытса пымалли ҫӗнӗ стандартсене ӗҫе кӗртессине тӗпе хуракан республика экономикин ӳсӗмӗн драйверӗсенчен пӗри пулса тӑмалла.

Предпринимательӗхӗн лайӑх климатне тивӗҫтересси ҫакна палӑртать:

вак тата вӑтам предпринимательлӗхе пулӑшу памалли сервис модель​не тухӑҫлӑ мел пек йӗркелессине;

конкурентлӑ кластерсене, предпринимательлӗхе (вак тата вӑтам бизнеса), шалти аталанӑва тата тулашри интеграцие ҫирӗппӗн аталантарассине тивӗҫтерекен патшалӑх, уйрӑм ҫын тата патшалӑхпа уйрӑм ҫын институчӗсен шайлашуллӑ тытӑмне туса хурассине;

вак тата вӑтам предприятисем укҫа-тенкӗ ресурсӗсемпе усӑ курма пулта​рассине, ҫавӑн пекех предприниматель пуҫарӑвӗсене укҫа-тенкӗпе тивӗҫтермелли альтернативлӑ ҫӑл куҫсене аталантарассине ("краудфандинг", стартапсене патшалӑх кредит уйӑрни тата ыт. те.) тивӗҫтерессине;

вак тата вӑтам предпринимательлӗхӗн пысӑк технологиллӗ субъекчӗ​сене тӳрремӗн уйӑрса паракан венчур укҫи-тенки тата уйрӑм венчур инвесторӗн инвестицийӗ, гибрид (мезонин) мелӗпе укҫа-тенкӗ уйӑрмалли евӗр майсемпе усӑ курса аталантарассине;

йӗркелӳ тӗлӗшӗнчен витӗм кӳреслӗхӗн хаклавӗ енӗпе (малалла – ЙВКХ) Чӑваш Республикин позицийӗсене аслӑ шайри регионсен ушкӑнӗнче сыхласа хӑварассине;

предприниматель ӗҫ-хӗлне тӗрлӗ ушкӑнри граждансене хастарлӑн явӑҫтарса предпринимательсен ҫӗнӗ ӑрӑвне йӗркелессине;

халӑха ӗҫпе тивӗҫтерес енӗпе вӑйра тӑракан территорири шайлашуллӑ экономика политикине шута илсе ӗҫе явӑҫман ҫынсене вак бизнес сферине хутшӑнтарма хушма хавхалантарусем палӑртассине;

венчур капиталне ҫамрӑк предпринимательсемпе студентсене уйӑрса парассине;

предпринимательсем Чӑваш Республикин тата муниципалитет нушисем валли таварсем, ӗҫсем, пулӑшу ӗҫӗсем туянас ӗҫе хутшӑнассине ансатлатассине;

республикӑри ал ӑсталӑхӗпе халӑх ӳнер промыслисен лайӑх имиджне йӗркелеме пулӑшассине.
Хальхи лару-тӑру
2020 ҫулхи кӑрлач уйӑхӗн 1-мӗшӗ тӗлне Чӑваш Республикинче 45,3 пин вак тата вӑтам предпринимательлӗх субъекчӗ чӑннипех ӗҫленӗ. Вак тата вӑ​там предпринимательлӗх сферинче ӗҫлекенсен шучӗ, уйрӑм предпринимательсене те кӗртсе, 122,7 пин ҫын шутланнӑ.

2019 ҫулта вак тата вӑтам предпринимательлӗх субъекчӗсен ҫаврӑнӑшӗ 339,9 млрд. тенкӗпе танлашнӑ тата, 2018 ҫулхипе танлаштарсан, 6 процент чухлӗ ӳснӗ.

Вак тата вӑтам предпринимательлӗх субъекчӗсем мӗнпур шайри бюджета налукран куҫарса панӑ укҫа-тенкӗ калӑпӑшӗ 2019 ҫулта, малтан пӑхнӑ тӑрӑх, 19,2 млрд. тенкӗпе е, 2018 ҫулхи кӑтартупа пӑхсан, 120 процентпа танлашнӑ.

2019 ҫулта Чӑваш Республикинче вак предпринимательлӗх субъек​чӗсене аталантарма 609,4 млн. тенкӗ, ҫав шутра: Чӑваш Республикин республика бюджетӗнчен – 16,4 млн. тенкӗ, федераци бюджетӗнчен – 593,0 млн. тенкӗ уйӑрнӑ.

2019 ҫулта "Манӑн бизнес" центр йӗркеленӗ, унта хӑйсен бизнесне уҫма палӑртса хунӑ предпринимательсемпе граждансем предпринимательлӗх ӗҫ-хӗлне пуҫлама тата тытса пыма кирлӗ мӗнпур пулӑшӑва "пӗр чӳрече" майӗпе илме пултараҫҫӗ.

"Манӑн бизнес" центрта меллӗ инфратытӑм пур. Пулӑшу ӗҫӗсем кӳнисӗр пуҫне, кунта калаҫу ирттермелли пӳлӗмсемпе тата конференц-залсемпе усӑ курма пулать. Центр площадкинче пӗрлехи офис ӗҫлет тата пысӑках мар куравсемпе презентацисем ирттерме май паракан вырӑн пур, вӗсемпе пулас ӗҫтешсемпе тата инвесторсемпе ӗҫлӗ тӗл пулусем ирттерме тухӑҫлӑ усӑ курма пулать.

"Манӑн бизнес" центр пулӑшӑвне 2019 ҫулта 5398 вак тата вӑтам предпринимательлӗх субъекчӗ, ҫавӑн пекех предприниматель ӗҫне пуҫлама палӑртса хунӑ граждансем ҫак енӗпе илнӗ: тавара сертификацилесси, тавар валли патент илесси, Регионти инжиниринг центрӗ (РИЦ) паракан маркетинг пулӑшӑвӗ, РИЦ туса ирттерекен финанс тата управлени аудичӗ, РИЦ бизнес-планӗсем, РИЦ сертификацийӗ, тӗпчевӗ/декларацийӗсем, РИЦ модернизацийӗ, РИЦ "ҫавра сӗтелӗсем", Прототипировани центрӗн ҫавра сӗтелӗсем, реклама (вак тата вӑтам предпринимательлӗхе популяризацилесси), куравсем, конференцисем, форумсем, ҫавра сӗтелсем, вебинарсем, тренингсем.

2019 ҫулта "Вак тата вӑтам бизнеса пулӑшу паракан агентство" автономлӑ коммерциллӗ мар организаци микрозаемӗсене монохуласенчи 45 вак тата вӑтам предпринимательлӗх субъекчӗ илнӗ, вӗсемпе пӗтӗмӗшле калӑ​пӑшӗ 73,2 млн. тенкӗпе танлашакан 49 договор тунӑ (ҫав шутра Чӑваш Республикин республика бюджечӗн укҫи-тенки шучӗпе – 0,7 млн. тенкӗ, федераци бюджечӗн укҫи-тенки шучӗпе – 72,5 млн. тенкӗ чухлӗ):
Ҫӗмӗрле хули – 21 вак тата вӑтам предпринимательлӗх субъектне 31,7 млн. тенкӗ чухлӗ микрозаем уйӑрса панӑ;

Канаш хули – 12 вак тата вӑтам предпринимательлӗх субъектне 
16,1 млн. тенкӗ чухлӗ микрозаем уйӑрса панӑ;

Улатӑр хули – 4 вак тата вӑтам предпринимательлӗх субъектне 
7,6 млн. тенкӗ чухлӗ микрозаем уйӑрса панӑ;

Ҫӗнӗ Шупашкар хули – 4 вак тата вӑтам предпринимательлӗх субъектне 15,0 млн. тенкӗ чухлӗ микрозаем уйӑрса панӑ;

Сӗнтӗрвӑрри хули – 4 вак тата вӑтам предпринимательлӗх субъектне 2,8 млн. тенкӗ чухлӗ микрозаем уйӑрса панӑ.

2020 ҫулхи кӑрлач уйӑхӗн 1-мӗшӗ тӗлне "Чӑваш Республикин гаранти фон​чӗ" (малалла – Фонд) автономлӑ коммерциллӗ мар организаци гаранти пулӑшӑвӗ панипе вак тата вӑтам предпринимательлӗх субъекчӗсене панӑ укҫа-тенкӗ пулӑшӑвӗн калӑпӑшӗ 2148,9 млн. тенкӗпе танлашнӑ.

Иртнӗ ҫул Фонд пулӑшӑвӗпе 150 вак тата вӑтам предпринимательлӗх субъекчӗ усӑ курнӑ, вӗсемпе пӗтӗмӗшле калӑпӑшӗ 845,0 млн. тенкӗпе танлашакан 192 поручительлӗх договорӗ ҫирӗплетнӗ.

2019 ҫулта, 2018 ҫулхипе танлаштарсан, Фонд поручительлӗхӗпе уйӑрса паракан кредитӑн отрасльти тытӑмӗ улшӑннӑ: курттӑм тата вак суту-илӳ тӑвакан вак тата вӑтам предпринимательлӗх субъекчӗсене кредит уйӑрса парассин тӳпи 14,3 процент (22,2 процент таран) ӳснӗ, ҫав вӑхӑтрах промышленность отраслӗнчи вак тата вӑтам предпринимательлӗх субъекчӗсем хушшинче асӑннӑ кӑтарту 19,1 процент чухлӗ (28,3 процент таран) чакнӑ. 
Ҫивӗч ыйтусем:

вак тата вӑтам предприниматель сферинче вӑрттӑн ӗҫленин кӑтартӑвӗ ӳсни;

вак тата вӑтам предпринимательлӗх субъекчӗсем тан мар шайра аталанни (муниципаллӑ районсенче вак тата вӑтам предпринимательлӗх субъекчӗсен 26,1 процентне регистрациленӗ, хула округӗсенче – 73,9 процентне);

вак тата вӑтам предпринимательлӗх субъекчӗсем салука хывмалли пурлӑх ҫуккине пула заем ресурсӗсемпе усӑ курма пултарайманни: банксенчен нумайӑшӗ тӗп хатӗрсем (ҫуртсемпе оборудовани) ҫук вак тата вӑтам бизнес предприятийӗсем паракан кредит заявкисене кӑмӑлсӑррӑн тишкереҫҫӗ, вӗсем пысӑк укҫа-тенкӗ ҫаврӑнӑшӗпе ӗҫлекен тата кредит илмелли салук никӗсӗ ҫирӗп шайри ӑнӑҫлӑ предприятисемпе кӑна ӗҫлеме кӑмӑллаҫҫӗ;

вак тата вӑтам предпринимательлӗх субъекчӗсене тивекен налук пусӑ​мӗ пысӑк пулни;

Чӑваш Республикин нушисемпе муниципалитет нушисене тивӗҫтерме таварсем, ӗҫсем, пулӑшу ӗҫӗсем туянас ӗҫе хутшӑнма паракан заявкӑсене хут ҫине ҫырса хатӗрленӗ чухне вӑхӑт ҫухатни тата укҫа-тенкӗ тӑкакӗ тӳсме тивни, ҫав​нашкал туянусене хутшӑнма заявкӑсене чӑн вӑхӑт йӗркипе пама май пулманни;

тавара сутассипе ҫыхӑннӑ йывӑрлӑхсем;

ҫӗнӗ технологисене ӗҫе кӗртме харпӑр хӑй укҫи-тенки ҫителӗксӗр пулни, ҫав вӑхӑтрах ҫӗнӗ технологисене ӗҫе кӗртни туса кӑларакан таварсен 
пахалӑхне тата тивӗҫлӗн предприятисен рынокри конкурентлӑхне ӳстерме пулӑшать;

пысӑк ӑсталӑхлӑ кадрсем ҫукки;

предприниматель пӗрлӗхӗн хастарлӑхӗ пӗчӗкки тата вӑл нормативлӑ право акчӗсене туса хатӗрлесе йышӑннӑ чухнехи уҫӑ консультацисене хутшӑнма кӑмӑл туманни, йӗркелӳ тӗлӗшӗнчен витӗм кӳреслӗхӗн хаклавне регион шайӗнче те, муниципалитет шайӗнче те ирттермелли ӗҫрен пӑрӑнакан тӗслӗхсем пулни;

вак тата вӑтам предпринимательлӗх субъекчӗсем тӗлӗшпе тӗрӗслевпе асӑрхав мероприятийӗсем ирттернӗ чухне бизнеса ытлашши пусарни.

Приоритетлӑ ҫул-йӗрсем:

пӗчӗк, вӑтам тата пысӑк компанисен коопераци тытӑмне аталантарасси;

пӗчӗк тата вӑтам предприятисенче ӗҫ тухӑҫлӑхне ӳстермелли майсем йӗркелесси;

экономика ӗҫ-хӗлӗн приоритетлӑ ҫул-йӗрӗсене, пысӑк технологиллӗ тата инновациллӗ секторсене кӗртсе, финанс пулӑшӑвӗ паракан тытӑма аталан​тарасси, ҫав шутра микрофинанс тата гаранти организацийӗсен майӗсемпе, патшалӑхпа уйрӑм ҫынсен ӗҫтешлӗхӗн майӗпе усӑ курса;

пӗчӗк тата вӑтам предприятисен инноваци хастарлӑхне тата экспорт тӗллевлӗхне ӳстересси;

пӗчӗк тата вӑтам предприятисем Чӑваш Республикин нушисемпе муниципалитет нушисене тивӗҫтерме таварсем, ӗҫсем, пулӑшу ӗҫӗсем туянас ӗҫе тата юридически сӑпатсен уйрӑм тӗсӗсем таварсем, ӗҫсем, пулӑшу ӗҫӗсем туянас ӗҫе хутшӑннине анлӑлатасси;

Чӑваш Республикин нушисемпе муниципалитет нушисене тивӗҫтерме таварсем, ӗҫсем, пулӑшу ӗҫӗсем туянас ӗҫе электронлӑ майпа пурнӑҫласси ҫине куҫасси, ҫав шутра пӗртен-пӗр поставщикран (подрядчикран, пурнӑҫлаканран) туянма "электронлӑ магазин" туса хурса;

пӗчӗк предприятисен инновациллӗ тата пысӑк технологиллӗ тавар производствине, вӗсене вӑтам предприятисен шайне хӑвӑртрах аталантарса ҫитерес шутпа, анлӑлатма пулӑшасси;

вак тата вӑтам предпринимательлӗх субъекчӗсене пулӑшу паракан инфратытӑм объекчӗсене (ҫав шутра регионсем хушшинче) туса хурасси тата аталантарасси;

хӑвӑрт аталанакан территорисене палӑртасси, пӗчӗк тата вӑтам предприятисен кластерӗсене аталантарма пулӑшасси;

предпринимательлӗх хастарлӑхне бизнес-проектсене тӳрремӗн пулӑш​малли майсене тата бизнес-инфратытӑмне аталантармалли майсене пурнӑҫ​ласа пулӑшасси;

пысӑк предприятисен ӗҫрен хӑтаракан ӗҫченӗсене адаптацилемелли тытӑма аталантарасси тата вӗсене предпринимательлӗх ӗҫӗ-хӗлӗн тӗп мелӗсене вӗрентесси;

пӗчӗк тата вӑтам предприятисен продукцийӗ сутӑнассине хавхалантарасси;

вак тата вӑтам предпринимательлӗх субъекчӗсене кластер мелӗпе аталантармалли центр туса хурасси;

налук хумалли тата налук тӳлевӗсен тытӑмне, ҫав шутра хав​халан​тармалли майпа налук хунине (преференцисем, налук ҫӑмӑллӑхӗсем тата ыт.те) лайӑхлатасси;

муниципаллӑ пӗрлӗхсенче предпринимательлӗх ӗҫ-хӗлӗн аталанӑвне хавхалантарасси;

кадрсен тата предпринимательсен вӑй-хӑватне ҫирӗплетесси;

Чӑваш Республикин предпринимательлӗх тата инвестици ӗҫ-хӗлне пурнӑҫлассине пырса тивекен, Чӑваш Республикин нормативлӑ право акчӗсемпе пӑхса хӑварнӑ предпринимательлӗх тата инвестици ӗҫ-хӗлӗн субъекчӗсен тивӗҫсене ҫӗнӗлле палӑртакан е улӑштаракан, ҫавӑн пекех предпринимательлӗх тата инвестици ӗҫ-хӗлне пурнӑҫлассине пырса тивекен нормативлӑ право акчӗсене пӑснӑшӑн, предпринимательлӗх тата инвестици ӗҫ-хӗлне пурнӑҫлассипе ҫыхӑннӑ ыйтусене хускатакан Чӑваш Республикин нормативлӑ право акчӗсене экспертиза тунӑшӑн маларах палӑртнӑ яваплӑха палӑртакан, улӑштаракан е пӑрахӑҫлакан Чӑваш Республикин нормативлӑ право акчӗсен йӗркелӳ тӗлӗшӗнчен витӗм кӳреслӗхӗн хаклавӗн пахалӑхне ӳстересси, цифра экономики ҫине куҫнӑ чухне йӗркелӳ тӗлӗшӗнчен витӗм кӳреслӗх хаклавӗн институтне улӑштарасси;

уҫӑ консультацисем ирттернӗ чухне IT-йышӑнусемпе, йӗркелӳ тӗлӗ​шӗнчен витӗм кӳреслӗхӗн хаклавӗпе тӗрӗслев тата асӑрхав ӗҫ-хӗлӗн реформине ӑнӑҫлӑ пурнӑҫлама пулӑшакан хатӗр вырӑнне усӑ курасси;

тӗрӗслевпе асӑрхав ӗҫ-хӗлӗн реформине туса ирттернине пула бизнеса чӑрмантаракан административлӑ пусӑма чакарасси;

тӗрлӗ тӗрӗслев органӗсен пӗр юридически сӑпат е уйрӑм предприниматель тӗлӗшпе пӗрлехи тӗрӗслевне туса ирттересси;

тӗрӗслевсем туса ирттернӗ чухне хӑрушлӑх шайне тӗпе хуракан (пур​не те тӗрӗслемелли йӑларан пӑрӑнса хӑрушлӑх шайӗ пӗчӗк шутланакан тӗрӗслемелли объектсене унти лару-тӑру йӗркеллех маррине тупса палӑртсан кӑна тӗрӗслесси) мел ҫине куҫасси;

тӗрӗслев мероприятийӗсене туса ирттернӗ чухне ҫирӗп йӗркепе пӑхӑнмалли требованисене пурнӑҫланине тӗрӗслесси;

тӗрӗслевпе асӑрхав ӗҫ-хӗлне тивӗҫтерекен пӗтӗм инфратытӑма лайӑх​латасси (инспекторсене вӗрентсе хатӗрлес ӗҫри ҫӗнӗлӗхсем, инспекторсен квалификацине ӳстересси);

тӗрӗслев-асӑрхав ӗҫӗсене инспекторпа асӑрхав субъекчӗ пӗр-пӗринпе тӗл пулмасӑрах туса ирттерме, ҫавӑн пекех тӗрӗслевпе асӑрхав органӗсен ӗҫӗ-хӗлӗ ҫинчен калакан даннӑйсене программа тивӗҫтерӗвӗпе усӑ курса илме май паракан информаци тытӑмӗсене ӗҫе кӗртесси;

япаласен интернечӗпе усӑ курса тӗрӗслеве дистанци мелӗпе пурнӑҫ​ласси ҫине куҫасси (объектсен тӑрӑмӗ ҫинчен калакан даннӑйсене датчиксенчен илесси тата производство процесӗсене программӑпа аппарат комплексӗсемпе усӑ курса тӗрӗслесе тӑрасси);

тӗрӗслев ӗҫне пурнӑҫланӑ чухне тӗрӗслев иртекенӗн тата тӗрӗслевҫӗн харкам хӑй кабинечӗсемпе усӑ курасси;

патшалӑхӑн мар тӗрӗслевӗпе усӑ курасси (муниципалитет тӗрӗслевӗн ты​тӑмӗ, "халӑх инспекторӗ");

хӑй тӗллӗн вӗренмелли тата хурав илмелли онлайн-сервиссем;

Чӑваш Республикин ӑстаҫисемпе ал ӑстисен вӑй-хӑватне аталантар​малли тата унпа усӑ курмалли лайӑх хутлӑх туса хурасси – вӗсем хӑйсен бизнесне йӗркелесе тытса пырассине, халӑх ӳнер промыслисен тата сувенир продукцине сутассине тата сарассине тивӗҫтересси;

Чӑваш Республикин ӑстаҫисемпе ал ӑстисен таварӗсем сутӑнассине хавхалантарасси.

2035 ҫул тӗлне кӗтекен кӑтартусем:
вак тата вӑтам предпринимательлӗх субъекчӗсен шучӗ ӳсни (уйрӑм предпринимательсене те кӗртсе) – 1 пин ҫын пуҫне 40 единица;

ӗҫлекен ҫынсен пӗтӗмӗшле йышӗнче вак тата вӑтам предпринимательлӗх предприятийӗсенче ӗҫлекенсен вӑтам йышӗн тӳпи 20,8 процент таран ӳсни;

РППӗн пӗтӗмӗшле калӑпӑшӗнче вак тата вӑтам предпринимательлӗх субъекчӗсем туса кӑларнӑ таварсен (ӗҫсен, пулӑшу ӗҫӗсен) тӳпи 2 хут ӳсни;

вак тата вӑтам предпринимательлӗхӗн ҫаврӑнӑшӗнче производство сферин тӳпи ӳсни (уйрӑм предпринимательсене шута илмесӗр) 30 процент таран ӳсни;

йӗркелӳ тӗлӗшӗнчен витӗм кӳреслӗхӗн хаклавӗ енӗпе Чӑваш Республикин позицийӗсене аслӑ шайри регионсен ушкӑнӗнче сыхласа хӑварни;

вак тата вӑтам бизнес тӗлӗшпе туса ирттерекен ҫулталӑкри тӗрӗслев​сен шутне 2 хут чакарни;

предпринимательсен Чӑваш Республикин нушисемпе муниципалитет нушисем валли тавар, ӗҫ, пулӑшу ӗҫӗсем туянас ӗҫе хутшӑннӑ чухнехи тӑка​кӗсен шайне чакарни.

Чӑваш Республикин "Вак тата вӑтам предпринимательлӗх 
субъекчӗсене хӑвӑрт аталантарасси" регион проектне пурнӑҫласси
Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ ҫак тӗллевсене татса пама пулӑшать:

бизнес туса хурассипе ҫыхӑннӑ тӑкаксене чакарасси, предпринимательсене кирлӗ пулӑшу ӗҫӗсен комплексӗ, сервиссем тата патшалӑх паракан пулӑшу майӗсем ҫинчен туллин пӗлтерсе тӑрасси тата вӗсен юрӑхлӑхне ӳстересси, туяну тытӑмне лайӑхлатасси, бизнеса кӳрекен пулӑшу ӗҫӗсен комплексне кӗрекен вак тата вӑтам предпринимательлӗх субъекчӗсене пулӑ​шу паракан регионти инфратытӑма аталантарасси тата ҫӗнетесси. Сӑмах​ран, проект шайӗнче "Манӑн бизнес" центра, вӑл инфратытӑмӑн пӗтӗм организацине тата регионти аталану институ​чӗсене пӗр площадкӑра пӗрлештерет, аталантарассине пӑхса хӑварнӑ;

вак тата вӑтам предпринимательлӗх субъекчӗсене тулашри рыноксене тухма пулӑшасси. Тулашри рыноксене тухни вак тата вӑтам предпринимательлӗх субъектне экстенсивлӑ майпа та, интенсивлӑ майпа та аталанма услови туса парать. Ку енӗпе асӑннӑ ҫул-йӗрӗн вӑй-хӑвачӗ пысӑк, уйрӑмах пысӑк технологиллӗ отрасльсенче. Вак тата вӑтам предпринимательлӗх субъекчӗсен экспорт ӗҫ-хӗлӗнче пӗчӗк бизнес тулаш рынока тухассишӗн питех хыпса ҫунманни те, экспорт ӗҫӗнче чӑрмавсем пурри те палӑрать, вӗсем ытларах йӗркелӳ ӗҫӗсемпе ҫыхӑннине асӑнмалла. Вак тата вӑтам предпринимательлӗх субъекчӗсене чӗр таварпа ҫыхӑнман экспорт пулӑшӑвӗ памалли мерӑсен комплексне Вак тата вӑтам предпринимательлӗх субъекчӗсен экспорта пулӑшакан центрне аталантарас тата пулӑшу программисене пурнӑҫлас ӗҫсем кӗреҫҫӗ.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

регион проекчӗн шайӗнче пулӑшу илнӗ вак тата вӑтам предпринимательлӗх субъекчӗсемпе хӑй тӗллӗн ӗҫлекен граждансен шучӗ, ӳссе пыракан кӑтартупа – 14237 единица;

Экспорт тӗллевӗпе ӗҫлекен вак тата вӑтам предпринимательлӗх субъекчӗсене пулӑшассине йӗркелесе тӑракан центрсем (агентствӑсем) пулӑшнипе таварӗсене экспорта кӑларнӑ вак тата вӑтам предпринимательлӗх субъекчӗсен шучӗ, ӳссе пыракан кӑтартупа – 131 единица.
Чӑваш Республикин "Вак тата вӑтам предпринимательлӗх субъекчӗсем финанс пулӑшӑвӗпе, ҫав шутра ҫӑмӑллӑхлӑ  финанс пулӑшӑвӗпе усӑ 
курмалли майсене анлӑлатасси" регион проектне пурнӑҫласси
Регион проекчӗн ӗҫ-хӗл ӗлкине кӗскен ҫырса кӑтартни

Регион проекчӗ укҫа-тенкӗ пулӑшӑвӗ памалли нумай енлӗ тытӑм туса хума палӑртать, унта Наци гаранти тытӑмӗн шайӗнче "Чӑваш Республикин Гаранти фончӗ" автономлӑ коммерциллӗ мар организаци хутшӑннипе пулӑ​шу парасси, "Пӗчӗк тата вӑтам бизнеса пулӑшу паракан агентство" автономлӑ коммерциллӗ мар организаци предпринимательсене микрозаемсем парасси, финанс пулӑшӑвне вак тата вӑтам предпринимательлӗх субъекчӗ​сене тӳрремӗн парасси кӗрет.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

микрофинанс организацийӗ вак тата вӑтам предпринимательлӗх субъекчӗсене уйӑрса паракан микрозаемсен шучӗ – 859 единица.

Чӑваш Республикин "Предприниматель ӗҫ-хӗлне тытса пымалли

майсене лайӑхлатасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни

Хӑй тӗллӗн ӗҫлекен граждансем валли ӗҫлеме лайӑх условисем туса памалли ӗҫсен комплексне пурнӑҫлама палӑртнӑ, вӗсем пӗтӗмӗшле регион проекчӗн тӗп тӗллевне пурнӑҫлас ӗҫе палӑрмаллах пысӑк тӳпе хываҫҫӗ.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

хӑйсен статусне ҫирӗплетсе панӑ хӑй тӗллӗн ӗҫлекен граждансен шучӗ, вӗсем валли налук йӗркине хута янине шута илсе, ӳссе пыракан кӑтартупа – 16,9 пин ҫын.
Чӑваш Республикин "Предпринимательлӗхе сарасси"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни 

Предпринимателӗн лайӑх сӑнарне йӗркелеме ҫакӑн пек ӗҫсен комплек​с​не пурнӑҫлама палӑртнӑ:
предпринимателӗн лайӑх сӑнарне йӗркелеме пулӑшакан информаци кам​панине туса ирттересси;

халӑхӑн професси пӗлӳлӗхне ӳстерсе аталантарма пулӑшакан массӑллӑ вӗрентӳ программисене, ҫав шутра асӑннӑ тематика шайӗнчи программӑсемпе проектсене пурнӑҫласси;

професси хӑнӑхӑвӗ тата пӗлӳлӗхӗ еннелле туртӑнакан ҫынсене тупса палӑртма пулӑшакан мероприятисем ирттересси;

проекта хутшӑнакансен предпринимательлӗх тата ытти пӗлӗвне аталантарма пулӑшакан мероприятисем ирттересси, ҫав шутра хальхи программӑсемпе проектсене асӑннӑ тематика шайӗнче пурнӑҫласси;

хӑй тӗллӗн ӗҫлекен граждансем валли вӗрентӳ мероприятийӗсем, ҫав шутра хӑй тӗллӗн ӗҫлекен граждансем валли пӑхса хӑварнӑ ятарлӑ налук йӗркин уйрӑмлӑхӗсене ӑнлантарса паракан мероприятисем ирттересси;

14–17 ҫулсенчи ҫамрӑксене предприниматель ӗҫне явӑҫтарма пулӑ​ша​кан программӑсемпе проектсене пурнӑҫласси;

Пӗтӗм Раҫҫейри тата пӗтӗм тӗнчери мероприятисен регионти тапхӑ​рӗсене йӗркелесе ирттересси;

наставниклӑх енӗпе проектсем пурнӑҫласси;

регион проектне хутшӑнакансем валли уҫӑ мероприятисем йӗркелесе ирттересси (форумсем, конференцисем, слетсем тата ытти те);

регионти проекта хутшӑнакан предпринимательсем пӗтӗм тӗнчери экономика площадкисене хутшӑнассине тивӗҫтересси.

Регион проектне вӗҫленӗ ҫул (2024 ҫул) тӗлне палӑртакан тӗллев​лӗ кӑтартусем:

регион проектне хутшӑнакан вак тата вӑтам предпринимательлӗх сферинче ӗҫлекен уйрӑм ҫынсен шучӗ, регион проектне хутшӑнас ӗҫӗн ӳссе пыракан кӑтартӑвӗпе – 3737 ҫын;

регион проектне хутшӑнакансем ҫӗнӗрен йӗркеленӗ вак тата вӑтам предпринимательлӗх субъекчӗсен шучӗ, ӳссе пыракан кӑтартупа – 440 единица;

бизнеса тытса пырас, финанс пӗлӗвӗ тата предпринимательлӗх ӗҫ-хӗлӗн ытти ӑсталӑхӗ енӗпе вӗрентсе хатӗрленӗ ҫынсен шучӗ, ӳссе пыракан кӑтартупа – 3213 ҫын;

регион проектне хутшӑнакан уйрӑм ҫынсен шучӗ, ӳссе пыракан кӑтартупа – 20919 ҫын.
2.3 задача. Чӑваш Республикин патшалӑх пурлӑхне тытса пырас ӗҫ тухӑҫлӑхне ӳстересси

2035 ҫул тӗлне палӑртакан аталанӑва сӑнлани

Пурӑнмалли ҫурт-йӗрпе инвестици строительствин проекчӗсене пур​нӑҫлас тата ял хуҫалӑх пӗлтерӗшлӗ ҫӗрсемпе тухӑҫлӑ усӑ курас тӗллевпе Чӑваш Республикин патшалӑх пурлӑхӗпе муниципалитет пурлӑхне тытса пырассипе ҫыхӑннӑ тухӑҫлӑ ӗҫ-хӗле, Чӑваш Республикин экономикин тупӑшлӑ ӗҫлекен патшалӑх секторне йӗркелессине, Чӑваш Республикин патшалӑхпа муниципалитет пурлӑхне шута илмелли пӗрлехи тытӑма ӗҫе кӗртессине, инвестици ӗҫ-хӗлне вӑйла​тассине инвестор пулма шутлакансене куҫман пурлӑхӑн ирӗклӗ объекчӗсем, ҫав шутра Чӑваш Республикин территорийӗнче вырнаҫнӑ ҫавнашкал ҫӗр лаптӑкӗсем пурри ҫинчен тӗрӗс пӗлтерсе тӑмалли майсем туса хурса тивӗҫтермелле.

Хальхи лару-тӑру:

2020 ҫулхи кӑрлач уйӑхӗн 1-мӗшӗ тӗлне Чӑваш Республикин патша​лӑх пурлӑхне (Чӑваш Республикин хысни шутланаканскере) арендӑна панӑ, ҫав шутра:

пӗтӗмӗшле лаптӑкӗ 82,8 пин тӑв. метрпа танлашакан куҫман пурлӑ​хӑн 66 объекчӗ тата куҫан пурлӑхӑн 11 объекчӗ;

газ хуҫалӑхӗн 8,2 млн. метр тӑршшӗ 4548 объекчӗ тата куҫан пур​лӑхӑн 454 объекчӗ.

Вӑйра тӑракан договорсем тӑрӑх 11,6 пин гектар лаптӑкпа танлашакан 1153 ҫӗр лаптӑкне арендӑна панӑ.

2019 ҫулта патшалӑх пурлӑхӗпе пӗр тан усӑ курма пултармалли майсене, Чӑваш Республикин патшалӑх пурлӑхне юридически сӑпатсене тата уйрӑм ҫынсене панӑ чухнехи уҫҫӑнлӑхпа уҫӑмлӑха тивӗҫтерес тӗллевпе ҫак ӗҫсене пурнӑҫланӑ:

пӗтӗмӗшле лаптӑкӗ 6,4 пин тӑв. метрпа танлашакан куҫман пурлӑхӑн 
30 объекчӗ тӗлӗшпе 9 аукцион ирттернӗ, вӗсен результачӗсем тӑрӑх арендӑна парасси ҫинчен калакан 4 договор тунӑ;

пӗтӗмӗшле лаптӑкӗ 2172 гектарпа танлашакан 11 ҫӗр лаптӑкӗ тӗлӗш​пе 3 аукцион ирттернӗ, вӗсен результачӗсем тӑрӑх арендӑна парасси ҫинчен калакан 10 договор тунӑ.

Чӑваш Республикин патшалӑх пурлӑхӗпе тӗллевлӗн усӑ курнине тӗрӗслесе тӑма 2019 ҫулта уйрӑм ҫынсене тата юридически сӑпатсене арендӑна тӳлевсӗр усӑ курма панӑ, Чӑваш Республикин патшалӑх харпӑр​лӑхӗ шутланакан патшалӑх пурлӑхӗн 14 объекчӗ тата Чӑваш Республикин патшалӑх харпӑрлӑхӗнчи 120 ҫӗр лаптӑкӗ тӗлӗшпе планпа палӑртнӑ 46 тӗрӗслев ирттернӗ (плана пурнӑҫлани – 100 процент).

Вак тата вӑтам предпринимательлӗх субъекчӗсем валли аренда тӳлевӗн ҫӑмӑл ставкисем вӑйра тӑраҫҫӗ.

2020 ҫулхи кӑрлач уйӑхӗн 1-мӗшӗ тӗлне 551 вак тата вӑтам предпринимательлӗх субъектне арендӑна 130,3 пин тӑв. метр лаптӑк уйӑрса панӑ.

Шупашкар хулин индустри паркӗн территорийӗнче 8 резидент вырнаҫнӑ, вӗсем 8,3 гектар лаптӑкпа танлашакан 8 ҫӗр лаптӑкне тара илнӗ. Тара илни ҫинчен калакан договорсемпе килӗшӳллӗн резидентсем производство объекчӗсене палӑртнӑ вӑхӑтра туса лартма тата хута яма тивӗҫ. Объектсене ӗҫе кӗртнӗ тата вӗсен тӗлӗшпе харпӑрлӑх правине регистрациленӗ хыҫҫӑн вӑйра тӑракан саккунпа килӗшӳллӗн резидентсем ҫӗр лаптӑкне тӳлесе илме е тара илме пултараҫҫӗ. Тара илнӗ чухне паракан ҫӑмӑллӑх резидентсен ҫӗр лаптӑкӗсене тара илнипе пулакан тӑкакӗсене 6 хут ытла чакарма май парать. 

Ҫивӗч ыйтусем:

Чӑваш Республикин тухӑҫсӑр усӑ куракан, хуҫалӑх ҫаврӑнӑшне явӑҫтарма сӗнекен патшалӑх тата муниципалитет пурлӑхӗн сутӑнаслӑхӗ пӗчӗк шайра пулни. Коммерци ҫаврӑнӑшӗнчи пурлӑхӑн тӗп пайне тата ҫӗр лаптӑкӗ​сене приватизацин прогнозлӑ планӗсемпе (программисемпе) килӗшӳллӗн маларахри ҫулсенчех сутнӑ, арендӑна, харпӑрлӑха, тӳлевсӗр усӑ курма панӑ;

граждансен тата юридически сӑпатсен харпӑрлӑхӗнче хуҫасӑр пур​лӑхпа ҫӗр лаптӑкӗсем, ҫавӑн пекех усӑ курман пурлӑх пулни.

Приоритетлӑ ҫул-йӗрсем:

инвесторсен инноваци пуҫарӑвӗсене аталантарас тата хавхалантарас тӗллевпе Чӑваш Республикин патшалӑх пурлӑхӗн лайӑхлатнӑ йышне тата тытӑмне Чӑваш Республикин патшалӑхӑн унитарлӑ предприятийӗсене тата экономика ӗҫӗ-хӗлӗн конкурентлӑ тӗсӗсенче ӗҫлекен хуҫалӑх обществисен акцийӗсене (пайӗсене) приватизацилесе патшалӑх экономикӑна хутшӑна​кан пая пӗчӗклетмелли майпа йӗркелесси;

Чӑваш Республикин патшалӑх учрежденийӗсен, Чӑваш Республикин патшалӑхӑн унитарлӑ предприятийӗсен ҫумне ҫирӗплетнӗ Чӑваш Республикин патшалӑх пурлӑхӗпе, ҫавӑн пекех Чӑваш Республикин хысни шутне кӗрекен пурлӑхпа усӑ курассин тухӑҫлӑхне ӳстересси;

Чӑваш Республикин территорийӗнче куҫман пурлӑх объекчӗсен, ҫав шутра ҫӗр лаптӑкӗсен, кадастр хаклӑхне ҫӗнетесси;

Чӑваш Республикин территорийӗнче усӑ курман, тухӑҫсӑр усӑ куракан патшалӑх тата муниципалитет пурлӑхне тупса палӑртасси, ҫав шутра ҫавнашкал пурлӑх ҫинчен калакан сведенисене Чӑваш Республикин территорийӗнче вырнаҫнӑ Куҫман пурлӑхӑн уйрӑм объекчӗсем ҫинчен калакан пӗрлехи информаци ресурсне кӗртесси. Инвестор пулма шутлакансене куҫ​ман пурлӑхӑн ирӗклӗ объекчӗсем пурри ҫинчен, ҫав шутра ҫӗр лаптӑкӗ​сем ҫинчен калакан информацие Чӑваш Республикин ӗҫ тӑвакан власть органӗ​сен "Интернет" сетӗнчи официаллӑ сайчӗсене пурте усӑ курмалли майпа вырнаҫтарса пӗлтерсе тӑрасси, усӑ курман пурлӑха тата ҫӗр лаптӑкӗсене аукционсенче сутса тата арендӑна парса ҫаврӑнӑша кӗртесси, Чӑваш Республикин пӗрлештернӗ бюджетне тултарасси;

ял хуҫалӑх пӗлтерӗшлӗ ҫӗрсемпе усӑ курассин тухӑҫлӑхне ӳстересси, ҫӗр лаптӑкӗсене муниципалитетӑн ҫӗр пайӗсен шучӗпе йӗркелесси тата ял хуҫалӑх ҫӗрӗсен ҫаврӑнӑшне ҫӗр лаптӑкӗсене тухӑҫлӑ ӗҫлекен ял хуҫалӑх таварӗсем туса илекенсене уйӑрса парса вӑйлатасси;

Чӑваш Республикин патшалӑх пурлӑхне Чӑваш Республикин патшалӑх тата муниципалитет пурлӑхне шута илмелли пӗрлехи тытӑмра шута илессине тата мониторинг тӑвассине тивӗҫтересси.

2035 тӗлне кӗтекен кӑтартусем:
Чӑваш Республикин экономикин патшалӑх секторӗн йышӗпе тытӑм​не ла​йӑхлатса йӗркелени тата унӑн тухӑҫлӑ ӗҫӗ;

инвестици ӗҫ-хӗлне пурӑнмалли ҫурт-йӗрпе инвестици строительстви валли юрӑхлӑ мӗнпур ҫӗр лаптӑкӗсене, ҫавӑн пекех ял хуҫалӑх пӗлтерӗшлӗ ҫӗрсене ҫаврӑнӑша кӗртни шучӗпе хастарлатни;

Чӑваш Республикин пӗрлештернӗ бюджечӗн тупӑшӗсене Чӑваш Республикин патшалӑх тата муниципалитет пурлӑхне йӗркеллӗ тытса пырса тата  пӗлсе хуҫаланса пысӑклатни;

вак тата вӑтам предпринимательлӗх субъекчӗсене тара илме паракан куҫман пурлӑх переченьне анлӑлатни;

Чӑваш Республикин ытти сӑпатсен прависем витӗм кӳме пултарайман патшалӑх пурлӑхӗн переченьне (патшалӑх тата муниципалитет учрежденийӗсем шутланман коммерциллӗ мар организацисен тата Раҫҫей Федерацийӗ туса хунӑ коммерциллӗ мар организацисен пурлӑх прависемсӗр пуҫне) туса хуни тата анлӑлатни, ӑна социаллӑ тӗллевлӗ коммерциллӗ мар организацисене вӑрах вӑхӑтлӑха тытса пыма тата (е) усӑ курма (ҫав шутра аренда тӳлевӗн ҫӑмӑллӑхлӑ ставкисемпе) пама пултараҫҫӗ);

Чӑваш Республикин патшалӑх унитарлӑ предприятийӗсен, Чӑваш Республикин хысна предприятийӗсен ҫумне оперативлӑ управленийӗн правипе ҫирӗплетнӗ пурлӑха тата Чӑваш Республикин патшалӑхӑн унитарлӑ предприятийӗсен ҫумне хуҫалӑх тытса пымалли правӑпа ҫирӗплетнӗ пур​лӑха тытса тӑма пулӑшакан Чӑваш Республикин республика бюджечӗн тӑкакӗсене вырӑнлӑрах туни;

патшалӑх паракан пулӑшу ӗҫӗсен пахалӑхне ӳстерни тата вӗсене кӳме каякан вӑхӑт шутне чакарни.

2.4 задача. Бюджет тытӑмӗн ҫирӗплӗхне тата патшалӑх управленийӗн тухӑҫлӑхне ӳстересси

2035 ҫул тӗлне палӑртакан аталанӑва сӑнлани

Обществӑлла укҫа-тенкӗне тытса пырас енӗпе пурнӑҫлакан патшалӑх политикин тӗп тӗллевӗ Чӑваш Республикин пӗрлештернӗ бюджечӗпе республика бюджечӗн шайлашулӑхне тивӗҫтересси, экономика ӳсӗмӗн хӑвӑртлӑхӗсене ӳстерме майсем туса хурасси, Чӑваш Республикин социаллӑ пурнӑҫпа экономика аталанӑвӗн стратегилле тӗллевӗсене пурнӑҫласси пулса тӑрать.

Хальхи лару-тӑру

2019 ҫулта Чӑваш Республикин республика бюджетне тупӑшсем енӗпе 58719,3 млн. тенкӗ калӑпӑшпа (2018 ҫулхи шайпа пӑхсан 118,1 процент), ҫав шутра хӑйӗн (налукран кӗрекен тата налукран кӗмен) тупӑшӗсем енӗпе – 
30613,2 млн. тенкӗ чухлӗ (пӗтӗм тупӑшсен калӑпӑшӗнчен 52,1 процент) пурнӑҫланӑ.

Чӑваш Республикин республика бюджечӗн хӑйӗн тупӑшӗсен тытӑмӗ самаях ҫирӗп: унта налук тупӑшӗсем пуринчен те ытларах – 96 процент (налукран кӗмен тупӑшсем – 4 процент). Налук тупӑшӗсен танлаштаруллӑ виҫин палӑрмал​лах пысӑк тӳпи уйрӑм ҫынсен тупӑшӗнчен илекен налуксенчен (33,6 процент) йӗркеленнӗ, организацисен тупӑшӗнчен илекен налук тӳпи (29,1 процент), акцизсенчен илекен налукӑн – (14,9 процент), организацисен пурлӑхӗнчен илекен налук тӳпи вара (9,3 проценчӗ) йышӑнать. Налукран кӗмен тупӑшсем пӗтӗмпе 1238,9 млн. тенкӗпе танлашнӑ (2018 ҫулхи шайпа пӑхсан 111,1 процент).

Чӑваш Республикин республика бюджечӗн тӑкакӗсем 2020 ҫулхи кӑрлач уйӑхӗн 1-мӗшӗ тӗлне 55183,1 млн. тенкӗпе е, 2018 ҫулхи шайпа пӑхсан, 114 процентпа танлашнӑ. Социаллӑ пурнӑҫпа культура сферин тӑкакӗсем, 2018 ҫулхи 34257,4 млн. тенкӗ шайӗнчен 11,5 процент ӳссе, 
38211,6 млн. тенке ҫитнӗ, вӗсенчен вӗренӳ ӗҫӗ-хӗлӗ валли 17575,4 млн. тенкӗ, социаллӑ политика валли 13409,9 млн. тенкӗ, сывлӑх сыхлавӗ валли 
4753,7 млн. тенкӗ тӑкакланӑ.

2019 ҫулхи республика бюджечӗн профицичӗ 3536,2 млн. тен​кӗпе танлашнӑ.

2019 ҫулхи Чӑваш Республикин пӗрлештернӗ бюджетне 66684,9 млн. тенкӗ калӑпӑшпа пурнӑҫланӑ (хӑйӗн тупӑшӗсен шайӗ – 39217,3 млн. тенкӗ, тавӑрмалла мар куҫарса панӑ укҫа-тенкӗ – 27467,6 млн. тенкӗ), тӑкаксем енӗпе 61814,3 млн. тенкӗ, профицит – 4870,6 млн. тенкӗ. Республикӑн пӗрлештернӗ бюджечӗн виҫҫӗмӗш пайне яхӑн тирпейлекен промышленность предприятийӗсем (31,6 процент) тивӗҫтернӗ.

Ҫав хушӑрах 2019 ҫулта Чӑваш Республикинчи муниципаллӑ пӗрлӗхсен вырӑнти бюджечӗсен (налукран кӗрекен тата налукран кӗмен) хӑйсен ту​пӑшӗсен шайӗ 27 процент чухлӗ кӑна пулнӑ. Вӗсен тупӑшӗсен 73 проценчӗ – бюджетсем хушшинчи трансфертсем. 2019 ҫулта вырӑнти бюджетсене налукран кӗрекен тата налукран кӗмен укҫа-тенкӗ шайӗ 8604,2 млн. тенкӗпе танлашнӑ, бюджетсем хушшинчи трансфертсем вара – 23251,7 млн. тенкӗ чухлӗ (2010 ҫулхи шайпа пӑхсан 2,9 хут ӳснӗ).

Парӑм пусӑмӗ (1 ҫын пуҫне тивекен патшалӑх парӑмӗ) ФАОра чи пӗчӗккисенчен пӗри – пӗр ҫын пуҫне 8,5 пин тенкӗ, юлашки ҫулсенче республикӑри патшалӑх парӑмӗн калӑпӑшӗ йӗркеллӗн чакса пырать тата ӑна 2020 ҫул валли 10725,2 млн. тенкӗ виҫепе палӑртнӑ.

2019 ҫулта федераци бюджетӗнчен Чӑваш Енри юридически сӑпатсене, коммерциллӗ тата коммерциллӗ мар организацисене субсидисем, уйрӑм ҫынсене грантсем 1,2 млрд. тенкӗлӗх уйӑрса панӑ. Асӑннӑ финанс ресурсӗсем бюджетсем хушшинчи трансфертсен шутне кӗмеҫҫӗ, анчах та патшалӑхӑн финанс тытӑмӗн пӗлтерӗшлӗ пайӗ пулса тӑраҫҫӗ тата патшалӑх политикине пурнӑҫлассине укҫа-тенкӗпе тивӗҫтермелли ҫӑл куҫ шутланаҫҫӗ. Ҫавнашкал субсидисен пысӑк пайӗ республикӑна Раҫҫей Федерацийӗн Промышленноҫпа суту-илӳ министерстви (0,82 млрд. тенкӗ) пуҫарӑвӗпе килнӗ тата вӗсене промышленноҫӑн 14 предприятине модернизаци проекчӗсене пурнӑҫлама, наукӑпа тӗпчев тата опытпа конструктор ӗҫӗсене туса ирттерме тата ҫӗнӗ продукцие ӗҫе кӗртме уйӑрса панӑ.

Ҫивӗч ыйтусем:

1. Геополитика ҫирӗп пулманни, экономикӑн уйрӑм секторӗсем тан мар аталанас хӑрушлӑх пулни, Чӑваш Республикин пӗрлештернӗ бюджечӗн тата республика бюджечӗн хӑйсен тупӑшӗсен ӳсӗм хӑвӑртлӑхӗсем чакни.

2. Муниципалитетсене вырӑн пӗлтерӗшлӗ ыйтусене туллин татса па​ма укҫа-тенкӗпе ҫителӗклӗн тивӗҫтерменни.

Чӑваш Республикинче йӗркеленнӗ социаллӑ пурнӑҫпа экономика лару-тӑрӑвӗ муниципалитетсен финанс сферинчи тӗп проблемисенчен пӗрне – поселенисен хӑйсен тупӑшӗсем (налукран кӗрекен тата налукран кӗмен укҫа-тенкӗ) вырӑн пӗлтерӗшлӗ ыйтусене пурнӑҫлама пӑхса хӑварнӑ тӑкаксене тивӗҫтерме мар, вырӑнти хӑй тытӑмлӑх органӗсене тытса тӑма та ҫитменнине – ҫивӗчлетрӗ.

Кашни ҫулах Чӑваш Республикин республика бюджетӗнче муниципаллӑ районсен бюджечӗсене поселенисен бюджет тивӗҫтерӗвне танлаш​тарма субвенцисем шутласа тата уйӑрса парас енӗпе Чӑваш Республикин патшалӑх полномочийӗсене пурнӑҫлама субвенцисем пӑхса хӑвараҫҫӗ тата асӑннӑ укҫа-тенкӗ калӑпӑшӗ ҫултан-ҫул ӳсет.

Приоритетлӑ ҫул-йӗрсем:

Чӑваш Республикин пӗрлештернӗ бюджечӗн тата республика бюджечӗн шайлашулӑхне тивӗҫтересси, экономика ӳсӗмӗн хӑвӑртлӑхӗсене пысӑк​латмалли, Чӑваш Республикинчи финанс ҫирӗплӗхне вӑйлатмалли майсем йӗркелесси;

экономика (налук) вӑй-хӑватне, инвестици тата предпринимательлӗх хастарлӑхне ӳстересси;

тулашри парӑм политикине пурнӑҫласси, парӑм пусӑмӗн калӑпӑшне экономикӑшӑн хӑрушӑ мар шайра йӗркелесе тӑрасси, парӑм обязательствисене тытса пымалли тытӑма лайӑхлатасси;

вырӑнти бюджетсен шайлашулӑхне, вырӑнти бюджетсен тупӑшӗсем ӳсессине тивӗҫтересси.

Чӑваш Республикин пӗрлештернӗ бюджечӗпе республика бюджечӗн шайлашулӑхне тивӗҫтерме, экономика ӳсӗмӗн хӑвӑртлӑхне пысӑклатма, Чӑваш Республикинче финанс ҫирӗплӗхне вӑйлатма ҫакна тума палӑртнӑ:

Чӑваш Республикин патшалӑх программисен тӗп мероприятийӗсене пурнӑҫланӑ шайра, вӗсем Чӑваш Республикин социаллӑ пурнӑҫпа экономика аталанӑвӗн стратегилле тӗллевӗсемпе ҫыхӑнуллӑн палӑртнӑ кӑтартусене пурнӑҫласси ҫине витӗм кӳреҫҫӗ, бюджет укҫи-тенкине пӗрлештерессине тивӗҫтересси;

Чӑваш Республикинче бюджет тытӑмне кӗрекен бюджетсене аталантармалли шанчӑклӑрах туртӑмсене хак парасси;

Чӑваш Республикин бюджет тӑкакӗсен тухӑҫлӑхне бюджет хутшӑнӑ​вӗ​сене тата бюджет укҫи-тенкипе усӑ курмалли майсене малалла лайӑхлатса ӳстересси;

патшалӑхӑн стратегилле управленийӗн тытӑмӗпе ҫыхӑнтарнӑ бюджет тӑкакӗсене тытса пымалли ҫаврӑнӑҫуллӑ тата комплекслӑ тытӑма аталантарасси, регион проекчӗсене тата Чӑваш Республикин патшалӑх программисене пурнӑҫламалли майсене лайӑхлатасси;

Чӑваш Республикин пӗрлештернӗ бюджечӗн тӑкакӗсенчи инвестици тухӑҫлӑхне ӳстересси;

Чӑваш Республикин республика бюджечӗн парса татман кредит парӑ​мӗсем йӗркеленес хӑрушлӑхсене чакарасси;

тупӑш ҫӑл куҫӗсемпе тивӗҫтермен тӑкаксен ҫӗнӗ обязательствисене йы​шӑнма ирӗк паманни;

бюджет тӑкакӗсен тӗрӗслевне (контрольне) ӳстересси, ҫав шутра пат​шалӑх финанс тӗрӗслевӗн тухӑҫлӑхне ӳстерни шучӗпе;

бюджет йышӑнӑвӗсене сӳтсе явас тата ҫирӗплетес ӗҫе граждансене явӑҫтарасси, пуҫаруллӑ бюджетировани майӗсене аталантарасси;

бюджет процесӗн уҫӑлӑхне тата уҫӑмлӑхне тивӗҫтересси, Чӑваш Республики бюджет кӑтартӑвӗсен уҫӑлӑхӗн рейтингӗнче ҫӗнсе илнӗ вырӑна сыхласа хӑварасси;

бюджет учетне тытса пырас ӗҫ пахалӑхне ӳстересси, Чӑваш Республикин ӗҫ тӑвакан власть органӗсен тытӑмлӑ пайӗсем бухгалтери службисемпе ҫыхӑнса ӗҫлемелли ӗҫсене пӗрешкел тӑвасси тата лайӑхлатасси;

Чӑваш Республикин патшалӑх программисен тата регион проекчӗсен юлашки тата пурнӑҫланӑ кӑтартӑвӗсене тӗрӗслесе тӑрассине вӑйлатасси;

Чӑваш Республикин республика бюджечӗн тата вырӑнти бюджетсен укҫи-тенкипе усӑ курнин тухӑҫлӑхне тата кӑтартулӑхне ӳстересси.

Чӑваш Республикин налук политики экономика (налук) вӑй-хӑватне, инвестици тата предпринимательлӗх хастарлӑхне ӳстерсе пынине упраса хӑварас​сине ҫак задачӑсене татса парса тивӗҫтерме палӑртнӑ:

Чӑваш Республикин пӗрлештернӗ бюджечӗн тата республика бюджечӗн тупӑшӗсен никӗсӗн ҫирӗп ӳсӗмне налук вӑй-хӑватне ӳстерни шучӗпе тивӗҫтересси;

Чӑваш Республикин налуксемпе тӳлевсем ҫинчен калакан саккунӗсене, хуҫалӑх субъекчӗсене, вӗсен кирлӗлӗхне тата экономика эффектне кура, паракан налук ҫӑмӑллӑхӗсемпе ытти преференцисене кӗртсе, лайӑхлатасси, налук каникулӗсен майне малалла тӑсасси;

налук йӗркелӗвӗн пахалӑхне лайӑхлатасси, экономикӑн "вӑрттӑн ӗҫле​кен" секторне чакарасси;

налук тӑкакӗсен тухӑҫлӑхне тата вӗсен тӗллевӗсене Чӑваш Республикин патшалӑх программисен тӗллевӗсемпе тӳр килнине хак парасси;  

Чӑваш Республикин республика бюджетне тата вырӑнти бюджетсен тупӑшӗсене ӳстерме пултаракан приоритетлӑ ҫул-йӗрсемпе проектсене пурнӑҫлама инвестицисем явӑҫтарма бюджет тата налук хавхалантарӑвӗн майӗсен комплексне пурнӑҫласси;

предпринимательлӗхпе инвестици ӗҫ-хӗлне пулӑшасси, инвесторсем валли налук хумалли ҫӑмӑллӑхлӑ условисене, ҫав шутра тупӑшран илекен налук енӗпе инвестици тунӑшӑн налука чакармалли майпа усӑ курассипе тивӗҫтерсе, сыхласа хӑварасси, Чӑваш Республикин экономикине инвестицисем явӑҫтармалли хушма условисене инвесторсем промышленность производствин тата агропромышленность комплексӗн сферинче ҫӗнӗ производствӑсем тума палӑртакан инвестици ӗҫ-хӗлне пурнӑҫланӑ чухне инженери тата транспорт инфратытӑмне тума (юсаса ҫӗнетме) укҫа-тенкӗ уйӑрмалли майпа йӗркелесси.

Чӑваш Республикин республика бюджечӗн шайлашулӑхне тата ҫирӗп​лӗхне тивӗҫтерес, ӑна пурнӑҫланӑ чухне йышӑннӑ обязательствӑсене пурнӑҫ​лайманнипе ҫыхӑннӑ теветкеллӗхе чакарас тесен Чӑваш Республикин патшалӑх парӑмне тухӑҫлӑн тытса пымалла.

Парӑм политикин тӗллевӗсене татса пама ҫак ӗҫсене пурнӑҫлама палӑртнӑ:

Чӑваш Республикин патшалӑх тата муниципалитет йышӑнӑвӗсен тухӑҫлӑхне ӳстересси;

кивҫен укҫа-тенкӗпе ҫыхӑннӑ теветкеллӗхе чакарасси;

кивҫен илесси ҫинчен калакан йышӑнӑва Чӑваш Республикин республика бюджетне кирлӗ пулнине тата муниципаллӑ пӗрлӗхсен бюджечӗсене кирлине шута илсе пӗр-пӗринпе килӗшӳллӗн тӑвассине тивӗҫтересси;

Чӑваш Республикин патшалӑх тата муниципалитет парӑмӗн лайӑх тытӑмне йӗркелесе пырасси;

кивҫен илес ӗҫӗн тата Чӑваш Республикин патшалӑх тата муниципалитет парӑмне тытса пымалли финанс мелӗсене аталантарасси;

Чӑваш Республикин вӑрах вӑхӑтлӑх кредит рейтингӗн халь йышӑнакан шайне тытса пырасси;

Чӑваш Республикин парӑм тивӗҫӗсене тата муниципаллӑ пӗрлӗхсен обязательствисене вӑхӑтра тата тулли пурнӑҫлассине тивӗҫтересси;

Чӑваш Республикин патшалӑх парӑмне тата муниципалитет парӑмне тивӗҫтермелли тӑкаксене чакарасси.

Вырӑнти бюджетсен шайлашулӑхне, вырӑнти бюджетсен хӑйсен тупӑшӗсен ӳсӗмне тивӗҫтерессине татса пама ҫак ӗҫсене пурнӑҫлама палӑртнӑ:

вырӑнти бюджетсен финанс хӑй тӗллӗнлӗхне ҫирӗплетме пулӑшакан бюджет йӗркелӗвӗн тухӑҫлӑхне лайӑхлатасси, бюджетсем хушшинчи транс​фертсене уйӑрса тата пайласа панин тухӑҫлӑхне ӳстересси;

Чӑваш Республикин саккунӗсемпе поселенисен вырӑнти хӑй тытӑмлӑх органӗсене шанса панӑ вырӑнти хӑй тытӑмлӑх ыйтӑвӗсене тӗплӗн тишкерсе тухасси;

вырӑн пӗлтерӗшлӗ ыйтусене туллин татса пама кирлӗ бюджет тивӗҫ​терӗвӗ ҫӳллӗ шайри муниципаллӑ пӗрлӗхсен тӳпине ӳстересси;

вырӑнти бюджетсен парса татман кредит парӑмӗсем йӗркеленес хӑруш-лӑха чакарасси.

Уйрӑм муниципаллӑ пӗрлӗхсен тупӑшӗсем ҫитменнипе ҫыхӑннӑ ҫивӗч ыйтӑва татса пама ҫавнашкал муниципаллӑ пӗрлӗхсене улӑштарса пысӑк​латнӑ поселенисен йышне кӗртме тата (е) муниципаллӑ районӑн центрӗ шутланакан поселенисен вырӑн пӗлтерӗшлӗ ыйтусем енӗпе пурнӑҫлакан полномочийӗсене муниципаллӑ района пама палӑртнӑ. Ҫакна халӑх, вырӑнти хӑй тытӑмлӑх органӗсем пуҫарнипе 2021 ҫултан тытӑнса пурнӑҫлама май пур.

2035 ҫул тӗлне кӗтекен кӑтартусем:

Чӑваш Республикин республика бюджечӗн тата вырӑнти бюджетсен шайлашулӑхне тата ҫирӗплӗхне тивӗҫтерни;

Чӑваш Республикин республика бюджечӗн тата вырӑнти бюджетсен парса татман кредит парӑмӗсем пулманни;

Чӑваш Республикин республика бюджечӗн тата вырӑнти бюджетсен хӑйсен тупӑшӗсен никӗсне ӳстерессине тивӗҫтерни;

бюджет тивӗҫтерӗвӗ пысӑк шутланакан Чӑваш Республикинчи муниципаллӑ районсемпе (хула округӗсемпе) вӑл пӗчӗк шутланакан муниципаллӑ районсем (хула округӗсем) хушшинчи уйрӑмлӑх шайне вӗсен бюджет тивӗҫтерӗвне ыттисемпе танлаштарнӑ хыҫҫӑн чакарни;

вырӑнти хӑй тытӑмлӑх органӗсем Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн хӑйсене шанса панӑ полномочисене пурнӑҫлассин тухӑҫлӑхне ӳстерни;

Чӑваш Республикин патшалӑх парӑмӗ 2035 ҫул тӗлне Чӑваш Республикин республика бюджечӗн тупӑшӗсем тӗлӗшпе 50 процентран ытла мар шайра пулассине тивӗҫтерни;

Чӑваш Республикин республика бюджечӗн дефицичӗ Чӑваш Республикин республика бюджечӗн тупӑшӗсем тӗлӗшпе (каялла тавӑрса памалла мар укҫа-тенке шута илмесӗр) 10 процентран кая мар шайра пулассине сыхласа хӑварни.
